মৰিয়া জনগোষ্ঠী অসমীয়া জাতিৰ এটা অবিচ্ছেদ্য অংগ – Mahabahoo\nHome/Assam News & Articles/মৰিয়া জনগোষ্ঠী অসমীয়া জাতিৰ এটা অবিচ্ছেদ্য অংগ\nম: ইনতাজ আলি\nঅসমীয়া জাতীয় জীৱনৰ লগত ওতপ্ৰোতভাৱে বুৰঞ্জীয়ে ঢুকি পোৱা সময়ৰপৰা জড়িত থকা অসমীয়া জাতিৰ অবিচ্ছেদ্য অংগ হৈছে মৰিয়াসকল। অসমৰ দুখত দুখী অসমৰ সুখত সুখী এই মৰিয়াসকলে ধৰ্মৰ ঊৰ্ধ্বত থাকি নিজকে এজন ভাল অসমীয়া বুলি আনৰ আগত চিনাকি দি গৌৰৱ অনুভৱ কৰে। এইসকল লোকৰ ভাষা অসমীয়া, ৰীতি-নীতি অসমীয়া, সংস্কৃতি অসমীয়া, সাজ-পোছাক অসমীয়া, খাদ্যাভ্যাস অসমীয়া। আজি আমি এই লিখনি অসমৰ মৰিয়াসকলৰ সামাজিক, সাংস্কৃতিক আদি বিভিন্ন দিশ সামৰি আলোচনা কৰিম এই কাৰণেই যে অসমৰ বিভিন্ন জিলাত বাস কৰা মৰিয়াসকল প্ৰথমেই কলিয়াবৰত আহোম ৰজাৰ হাতত বন্দী হৈছিল আৰু পিছলৈ স্বৰ্গদেউসকলে তেওঁলোকৰ আদি বাসস্থান কলিয়াবৰৰপৰাই এওঁলোকক নি অসমৰ বিভিন্ন ঠাইত বহুৱাইছিল। বৰ্তমান কলিয়াবৰত থকা জয়ন্তীপুৰ মৰিয়া গাঁওখনেই জনসংখ্যাৰ দিশত অসমৰ ভিতৰত এখন বিশাল মৰিয়া গাঁও হিচাপে পৰিচিত।\n১৫৩২ খ্ৰীষ্টাব্দৰ তুৰ্বকৰ আক্ৰমণৰ সময়ত ৯০০ মুছলমান সেনা কলিয়াবৰৰ (হাটবৰ আৰু শিলঘাটৰ দুইমুনি শিলা) যুদ্ধত বন্দী হৈ ইয়াতে ৰৈ গৈছিল। এওঁলোকৰ উত্তৰাধিকাৰীসকল হ’ল বৰ্তমানৰ মৰিয়াসকল। ইতিহাসে যদিও কৈছে মৰিয়াসকল ১৫৩২ খ্ৰীষ্টাব্দতহে অসমত বন্দী হৈছিল, কিন্তু মৰিয়াসকলৰ বসতিৰ স্থানসমূহ চালে অনুমান কৰিব পাৰি যে এইসকল লোক নিশ্চয় ১২০৫-০৫ খ্ৰীষ্টাব্দৰ আশে-পাশে বন্দী হোৱা লোক। অন্যহাতে বড়ো সমাজৰ বহু ৰীতি-নীতি মৰিয়াসকল সামাজিক জীৱনত আজিও বিদ্যমান হৈ থকাৰ দিশলৈ চালে অনুমান কৰিব পাৰি যে, মৰিয়াসকল অসমৰ অতি পুৰণি মুছলমান লোক। বড়োসকল যিহেতু অসমৰ ভূমিপুত্ৰ আৰু তেওঁলোকৰ কিছু কিছু সামাজিক ৰীতি-নীতি মৰিয়াসকলৰ মাজত প্ৰচলিত, তাৰপৰাই এই কথাৰ অনুমান কৰিব পাৰি। এই বিষয়ে আমি পিছত আলোচনা কৰিম। সাহিত্যাচাৰ্য পদ্মানথ গোহাঞিবৰুৱাদেৱে তেখেতৰ ‘অসম বুৰঞ্জী’ নামৰ গ্ৰন্থত ‘অসমৰ জাত বিভাগ’ শিতানত মৰিয়াসকলকো এটা অন্যতম জাতি হিচাপে বিভক্ত কৰিছে। তেখেতে কৈছে খ্ৰীষ্টাব্দ ১২০৪ চনত গৌড় দেশৰপৰা মহম্মদ ঘোৰীৰ ৰণুৱা হৈ ইবিলাক অসমলৈ আহে। ইবিলাক ইছলামধৰ্মী মানুহ। বহু বুৰঞ্জীবিদৰ মতে আহোম স্বৰ্গদেউ চুহুংমুঙৰ ৰাজত্ব কালত বংগৰ কোনো নানাবৰ মূল সেনাপতি তুৰ্বকে কেইবাবাৰো অসম আক্ৰমণ কৰিবলৈ আহিছিল যদিও পিছৰ পৰ্যায় অৰ্থাৎ ১৫৩২ খ্ৰীঃৰ মাৰ্চ মাহত তেওঁ পুনৰ অসম আক্ৰমণ কৰে। মুছলমান সেনাপতি তুৰ্বকৰ এই আক্ৰমণ আহোম সৈন্যই শিলঘাটৰ দুইমুনি শিলা আৰু হাটবৰৰ যুদ্ধত ওফৰাই পঠোৱাৰ লগতে তুৰ্বকক বধ কৰি ৯০০ মুছলমান সৈন্য বন্দী কৰি ৰখাৰ লগতে ২২ খন যুদ্ধৰ মাৰ নাও আৰু যথেষ্টসংখ্যক অস্ত্ৰ-শস্ত্ৰ, বন্দুক, বৰটোপ হস্তগত কৰে। এই যুদ্ধবন্দী মুছলমান সৈন্যই ৰজাদিনীয়া লোকশিল্প বৃত্তিৰে, বৃত্তিগত ঐতিহ্যৰ নিজৰ চিনাকি আৰু পিছলৈ নিকপকপীয়া হৈ বৰ্তমানৰ খিলঞ্জীয়া মৰিয়া মুছলমান নামে পৰিচিত হয়। অসমৰ বিভিন্ন ইতিহাস অধ্যয়নৰপৰা অনুমান কৰিব পাৰি যে মৰিয়াসকলেই অসমৰ প্ৰথম ইছলামধৰ্মী মানুহ। যি অসমৰ আদৰ, মৰমত স্থায়ীভাৱে ইয়াত বসবাস কৰিবলৈ লৈছিল। মহান বুৰঞ্জীবিদ ড৹ মোহিনী শইকীয়াদেৱে লিখিছে—“It is said that the Muslim was prisoners brought by the forces of Suhung Mung durin this campaign (War of Kaliabor) in 1532 AD) were the earliest group of Muslim settlers in the Eastern Brahmaputra Valley, and they subsequently came to be known as the Mariyas.” তেখেতে আকৌ মৰিয়াসকলৰ অসমীয়া সংস্কৃতিলৈ অৱদান সম্পৰ্কে এইবুলি উল্লেখ কৰিছে, “The Mariyas being earliest of the Musalman settler in the Glory of introducing these implements to the material culture of Assam.”\nমৰিয়া নামৰ উৎপত্তি\nএই যুদ্ধবন্দী মুছলমান সৈন্যসকল ইয়াত স্থায়ীভাৱে থাকিবলৈ লোৱাৰ পিছতেই এওঁলোক মৰিয়া নামে পৰিচিত হয়। এই যুদ্ধবন্দীসকলৰ নামৰ উৎপত্তি সম্পৰ্কে বিভিন্নজনে বিভিন্ন মত পোষণ কৰে। কোনোৱে কয় পিতল মৰিয়াই মৰিয়াই বাচন-বৰ্তন বনায় কাৰণে মৰিয়া, কোনোৰ মতে ‘মাৰৈ পূজা’ কৰাৰ কাৰণে ‘মৰিয়া’, মুৰাদাবাদৰপৰা অহাৰ কাৰণে ‘মৰিয়া’ ইত্যাদি। আমি কিন্তু এই কথা সহজে মানি ল’ব নোৱাৰো। কাৰণ পিতল নমৰিয়ায় খুন্দেহে, অসমত মাৰৈ পূজা কৰা আৰু বহুতো লোক আছে, তেওঁলোকক কিয় ‘মৰিয়া’ নকয়? অন্যহাতে মুৰাদাবাদৰপৰা মৰিয়াসকল আহিছিল বুলি কোনো বুৰঞ্জীত উল্লেখ নাই, সেয়ে ইয়ো মানিবলগীয়া কথা হ’ব নোৱাৰে। ‘মৰিয়া’ নামৰ উৎপত্তি সম্পৰ্কে আমাৰ ধাৰণা এনে ধৰণৰ যিহেতু এই যুদ্ধবন্দীসকলৰ নিজা সাংস্কৃতিক ঐতিহ্য, ভাষা, ৰীতি-নীতি আছিল, কিন্তু এওঁলোকে এইবিলাক ৰক্ষা নকৰি থলুৱা তিৰোতা বিয়া-বাৰু কৰাই বৃহৎ অসমীয়া জাতিৰ লগত ‘মাৰ’ (জীণ) গৈছিল কাৰণেও হয়তো এওঁলোক পিছলৈ মৰিয়া নামে পৰিচিত হয় অথবা এই যুদ্ধবন্দীসকলৰ সৰহসংখ্যকেই নৌ সৈন্য আছিল আৰু এওঁলোকক ‘মাৰিয়া’ বা মৰিয়া নামে নামকৰণ কৰিছিল। অন্যহাতে আৰু এটা কথা ক’ব পাৰি যে এইসকল লোক আজিও তেওঁলোকৰ মাজত কোনোবা এজন হঠাৎ বিপদত পৰিলে ‘দলবান্ধি’ বা ‘মাৰবান্ধি’ কাষত থিয় দিয়ে। সেই কাৰণেও হয়তো এওঁলোক ‘মাৰিয়া’ বা ‘মৰিয়া’ বুলি কোৱা হৈছিল। শেহতীয়াভাৱে মৰিয়াসকলৰ আদি বাসস্থান কলিয়াবৰৰ মৰিয়া গাঁৱৰ নিচেই সমীপত থকা ‘বড়ো’সকলৰ লোকগীতত মৰিয়া শব্দটো ব্যৱহাৰ কৰি অনুমান কৰিব পাৰো যে ‘মৰিয়া’ শব্দটো হয়তো এটা বড়ো শব্দ হ’ব পাৰে।\nকলিয়াবৰৰ বড়ো ভাইসকলে এই লোকগীত ফাকি এনে ধৰণে ব’হাগ বিহুৰ হুঁচৰি গাওঁতে গায়—\n“চাৰি আনি নি\nমৰিয়া দাওহাৰু আ\nমীন ফাই লাই বাই\nদে আই ফৌৰ দে\nদে আফা ফৌৰ দে\nথুংগ্ৰী লানা জাঞ্জি গাফ্ৰা দে”।\nইয়াৰ অৰ্থ চাৰিআলিয়েদি মৰিয়া সৈন্যসকল আমাৰ ইয়ালৈ আগবাঢ়ি আহি আছে। আই মোক তৰোৱাল বান্ধি দিয়া, দেউতা, মোক তৰোৱাল বান্ধি দিয়া, আমি তেওঁলোকক বাধা দিওগৈ।\n‘মৰিয়া’ নামৰ উৎপত্তি যি কাৰণেই নহওক আমাৰ চিন্তাবিদসকলে এই নামৰ বিৰূপ অৰ্থ প্ৰকাশ নকৰি আমি মৰিয়াসকলে গ্ৰহণ কৰিব পৰাকৈ এটি অৰ্থ উলিয়াব পাৰিলে ভাল পাম।\nমৰিয়াসকলৰ সামাজিক জীৱন আৰু লোকাচাৰসমূহ\nমৰিয়াসকলৰ সামাজিক জীৱন আৰু লোকাচাৰসমূহ বড়োসকলৰ লগত মিল আছে। আমি আগতে উল্লেখ কৰি আহিছো যে মৰিয়াসকলে নিজকে অসমীয়া বুলি চিনাকি দি বেছি গৌৰৱ অনুভৱ কৰে। বিয়া-বাৰু আৰু তোলনি বিয়াৰ সম্পূৰ্ণ নিয়ম অসমীয়া হিন্দুৰ লগত হুবহু মিল আছে। বিয়াত বিয়ানাম গোৱা, নোওৱা, আদৰি নিয়া বা অনা, মুগা আৰু পাটৰ সাজ পিন্ধা, মূৰত তেল দিয়া, মাহ-হালধি সানি নোওৱা, বিয়াত দৰা-কইনা বহুৱা, হাতীত উঠি দৰা ছাতি লৈ কইনা ঘৰলৈ যোৱা, আমপাতৰ ব্যৱহাৰ, বিয়াৰ আৰম্ভণিৰেপৰা বৈঠক পতা, দৰা-কইনাৰ মূৰত তেল দিয়া, পুৱা ন-পুৰুষৰ সকাম পতা, নদী ঘাটৰপৰা গোপিনীসকলে পানী তোলা, দৰা-কইনা ঘৰলৈ যাবৰ সময়ত মাকে দুৱাৰত বাধা দিয়া ইত্যাদি ইত্যাদি পৰম্পৰা আজিও অব্যাহত আছে। মৰিয়াসকলৰ বিয়াত আখৈৰ প্ৰচলন আটাইতকৈ বেছি হোৱা দেখা যায়।\nইয়াৰ উপৰি বসন্তই দেখা দিলে আই সকাম পতা, সন্তান-সম্ভৱা মাতৃৰ বাবে গোপিনী সভা পতা, গৰখীয়া সকাম ইত্যাদি। বড়োসকলৰ সামাজিক ৰীতি-নীতিৰ লগত মৰিয়াসকলৰ এক নিবিড় সম্পৰ্ক আছে। গাঁৱত মাৰি-মৰক, কলেৰা, হাইজা আদিৰ দৰে বিপদ হ’লে যেনেকৈ বড়োসকলে নদীৰ পাৰত, মুকলি ঠাই বা গাঁৱৰ মাজত বৰচিৰণি কৰে। বড়োসকলৰ দৰেই এই দুয়ো শুভ কামত মুৰ্গী আৰু পিঠাগুড়ি ব্যৱহাৰ কৰে। ইয়াৰ উপৰি আজিৰপৰা বহু বছৰ আগতেই অসমৰ মৰিয়াসকলে মাৰৈ পূজা, ভৰত সেৱা বা ভিতৰ সেৱাৰ দৰে সকাম গাঁৱতেই কৰিছিল আৰু ইয়াৰ লগত সন্নিৱিষ্ট গীতো গাইছিল। মাৰৈ পূজা আৰু ভকত সেৱাত ঘৰুৱাভাৱে তৈয়াৰ কৰা মদৰো ব্যৱহাৰ কৰিছিল। আজিকালি অৱশ্যে এই কাম সম্পূৰ্ণৰূপে বন্ধ হৈছে। অসমৰ বড়ো সমাজে মৰিয়াসকলৰ মাজৰ গুণী-মানি ব্যক্তিজনক নিমন্ত্ৰণ কৰি নি তেওঁলোকৰ বহু সকামত সেই ব্যক্তিজনক সন্মান যাচি এনে ধৰণে গীত গাইছিল।\nমৰিয়া আই দীং\nচিংফৌ আই দীং\nনগা আই দীং\nদফলা আই দীং\nএই কথায়ো প্ৰমাণ কৰে যে বড়োসকলৰ লগত মৰিয়াসকলৰ ভাতৃত্ববোধৰ কথা। বন্দিত্বৰ শিকলিৰপৰা মুকলি হোৱাৰ লগে লগেই কলিয়াবৰৰ বড়ো সমাজে মৰিয়াসকলক আঁকোৱালি লৈছিল বুলি অনুমান কৰিব পাৰি। বড়োসকলৰ দৰেই মৰিয়াসকলেও নিজা দোৱান ব্যৱহাৰ কৰিবলৈ বড়োসকলৰ উৎসাহতে অনুপ্ৰেৰণা পাইছিল। এই দোৱান আজি পৰ্যন্ত অসমৰ সকলো গাঁৱৰ মৰিয়া লোকে নিজৰ মাজত গোপনীয় কথা পাতিবলৈ ব্যৱহাৰ কৰে। অসমৰ মৰিয়া এজনে অসমৰ যিকোনো মৰিয়া গাঁৱৰ লোকৰ মাজত দোৱানত কথা পাতিলে তেওঁলোকেও বুজি পায়। এই কথাই ইয়াকে সূচায় যে অসমৰ সকলো মৰিয়া প্ৰাৰম্ভিক অৱস্থাত কলিয়াবৰতেই বাস কৰিছিল। এই দোৱানৰ কেইটামান শব্দ ইয়াত উল্লেখ কৰিলো। নিৰু (পানী), খেপেও (ল’ৰা), খ’ল (ঘৰ), পাৰ (টকা), নেউদালি (গৰু), কণিজা (ধান) ইত্যাদি ইত্যাদি। সেয়ে আজিও কলিয়াবৰৰ মৰিয়া আৰু বড়োসকল মৰম-স্নেহৰ এক এনাজৰীৰে নিবিড়ভাৱে বান্ধ খাই আছে। ধৰ্মীয় দিশত মৰিয়াসকলৰ গোড়ামি একেবাৰেই নাই। আমাৰ পূৰ্বপুৰুষে কলিয়াবৰত ১৫৭০ খ্ৰীঃত দুটি মছজিদ তৈয়াৰ কৰি লৈছিল। ধৰ্মত মুছলমান হৈও হিন্দু ৰীতি-নীতিৰেই চলিছিল। দুয়ো মছজিদত ব্যৱহাৰ কৰা দুটাকৈ লাই খুঁটাই আজিও হিন্দু-মুছলমানৰ সমন্বয়ৰ কথা সোঁৱৰে। শংকৰ গুৰুৰ আদৰ্শ বুকুত লৈ আহোম স্বৰ্গদেউসকলে এই দুই মছজিদৰ চাৰিটা দিশত পাঁচখন সত্ৰ ৰাখি তাৰ মাজত স্থাপন কৰিবলৈ দিছিল। এই মছজিদ দুটাৰ উত্তৰে শ্যামকানু সত্ৰ, দক্ষিণে বগাজান সত্ৰ, পূবত বালি সত্ৰ আৰু চামগুৰি সত্ৰ, পশ্চিমত লেটুগ্ৰাম সত্ৰ। এই সমন্বয় হাজোৰ পোৱামক্কা আৰু হয়গ্ৰীৱৰ সমন্বয়তৈক কোনো গুণে কম নহয়। মৰিয়াসকলে তেওঁলোকৰ ধৰ্মীয় কাম-কাজত আৰবী ভাষাৰ শ্লোক ব্যৱহাৰতকৈ অসমীয়া ভাষাৰ শ্লোকহে ব্যৱহাৰ কৰিছিল। উদাহৰণস্বৰূপে, বহুদিন আগলৈকে মুৰ্গী এটা হালাল কৰোতে কোৰাণৰ শ্লোক নামাতি অসমীয়াতে আল্লাৰ নাম লৈ হালাল কৰিছিল।\n“ক’লা কুকুৰাৰ বগা পাখি\nমই হালাল কৰো খোদা সাখি।”\nমৰিয়াসকলৰ সামাজিক আন্তঃগাঁথনি\nআহোম ৰজাদিনীয়া শাসনৰ যি প্ৰণালীবদ্ধ আন্তঃগাঁথনি আছিল, মৰিয়া সমাজত সেয়া আজিও বিদ্যমান। মৰিয়াসকলৰ সামাজিক জীৱনত পাইক, খেল আৰু ফৈদৰ শ্ৰেণী প্ৰথা আজিও অসমৰ মৰিয়া সমাজত দেখা যায়। কলিয়াবৰৰ মহকুমাৰ জয়ন্তীপুৰ গাঁৱত বুঢ়াগঞা আৰু দেৱগঞা নামে দুটি খেল আছে। এই খেলসমূহ বহু পাইকেৰে গঠিত। পাইক মানে এটা পৰিয়ালৰ উপাৰ্জন কৰা ব্যক্তিজন। তেওঁ সমাজৰ যিকোনো কামত শাৰীৰিক, মানসিক আৰু আৰ্থিকভাৱে সহায় আগবঢ়াব লাগে। অন্যথা গুৰুতৰ আৰ্থিক জৰিমনা ভৰিব লগা হয়। এই গাঁৱত তিনিটাকৈ বৃহৎ ফৈদ আছে। ১) বাছুৱৈ ফৈদ ২) তামুলী বৰুৱা ফৈদ ৩) বুঢ়াগঞা ফৈদ। এই ফৈদবিলাকৰ বছা বছা পাইকে আহোম স্বৰ্গদেউসকলৰ সৈতে যুদ্ধত অংশগ্ৰহণ অথবা বন্দুকৰ সৈতে বৰটোপ তৈয়াৰ কৰি দিব লগা হৈছিল। কলিয়াবৰৰ মৰিয়াসকলে ৰজাক বৰটোপ তৈয়াৰ কৰি যোগান ধৰিছিল। ইয়াৰ প্ৰমাণ এই গাঁৱত শ শ বছৰ ধৰি পৰি থকা বৰটোপকেইটাই প্ৰমাণ কৰে। বাছুৱৈ ফৈদৰ লাইধন খাই শৰাইঘাটৰ যুদ্ধত মোগলৰ বিৰুদ্ধে বীৰত্বৰে যুঁজিছিল। তাৰ প্ৰমাণ বাছুৱৈ ফৈদৰ লোকৰ মুখত প্ৰচলিত মালিতা ফাকিয়েই সোঁৱৰাই দিয়ে।\n‘‘লাইধন বোপাটি মূৰতে কিৰিটি\nবঙালক বধিলি ৰণত\nবাছুৱৈ ফৈদৰ নামে তই ৰাখিলি\nস্বৰ্গদেউ মুচি হ’ল মনত।”\nএই ফৈদৰ লোকসকল শকত-আৱত, মজবুত আৰু দীৰ্ঘদেহী। মৰিয়া সৈন্যসকলৰ মাজৰপৰা বাছি বাছি সৃষ্টি কৰা ফৈদটোৱেই হ’ বাছুৱৈ ফৈদ। তামুলী বৰুৱা ফৈদৰ আহোম ৰাজসভালৈ অহা বিশিষ্ট অতিথিসকলক তামোল-পাণ দি আপ্যায়ন কৰাৰ দায়িত্ব স্বৰ্গদেউসকলে ন্যস্ত কৰিছিল আৰু বুঢ়াগঞা ফৈদৰ মুৰব্বীসকলক আহোম ৰজাই গাঁৱৰ বিচাৰকৰ দায়িত্ব অৰ্পণ কৰাৰ লগতে গাঁওবুঢ়া আদিৰ দৰে সন্মানীয় পদত অধিষ্ঠিত কৰিছিল। ফুলকোঁৱৰৰ গীত, মণিকোঁৱৰৰ গীত, জনাগাভৰুৰ গীত মৰিয়াসকলৰ মাজত বৰ প্ৰিয় আছিল আৰু ই পৰম্পৰাগতভাৱে বহুদিন আগলৈকে চলি আছিল। ইতিহাসবিদ বেণুধৰ শৰ্মাদেৱৰ মতে কলিয়াবৰৰ মালিতা সম্ৰাট স্বৰ্গীয় বক্তব্য আলিৰ মৃত্যুৰ পিছৰেপৰা এই গীতগোৱা মানুহ নাইকিয়া হ’ল।\nঅসমৰ মৰিয়া গাঁওসমূহ\nতিনিচুকীয়া-শদিয়া মহকুমাৰ মোগলপুৰ, ইছলামপুৰ, ডিব্ৰুগড় জিলাৰ বকুল গাঁও, চাউলখোৱা, লালুক, জাপিসজীয়া, লেপেটকটা, অবিভক্ত শিৱসাগৰ জিলাৰ দিখৌমুখ, মঠাদাং, বাগল, বিৰিয়া, জামগুৰি, ৰাঙলি, তামুলিছিগা, কলিয়াপানী, বলমা গাখীৰখোৱা, মুদৈজান, বাদুলি পুখুৰী, ফটিকা ছিগা, মাজগাঁও, মইনাপুৰ, কাকজান দগাঁও, আলিচুবুৰি, নাওবৈচা, ভেলগুৰি, মৰিয়নি, গোলাঘাট জিলাৰ ইছলামপতি, জামুগুৰি। মইনাবাপাৰা নগাঁও জিলাৰ কলিয়াবৰ মহকুমাৰ মৰিয়াসকলৰ আদিবাসস্থান জয়ন্তীপুৰ সৰ্বাধিক জনসংখ্যাৰে অসমৰ একমাত্ৰ মৰিয়া গাঁও। পাহি গাঁও কুঁৱৰীটোল চাৰিআলি, নলতলি, বঢ়মপুৰ, নাওকটা, পুৰণি গুদামৰ সূতাৰগাঁও, ধিঙৰ বিলতীয়া গাঁও, দক্ষিণপাত বেবেজীয়াৰ বালি গাঁও, গুৱাহাটীৰ উজানবজাৰ, ইছলামপুৰ, হাতীগাঁও, হাজো বাঁহগৰা, কাঁহিকুছি, মঙলদৈ মহকুমাৰ ইছলামপুৰ, তোতা, শোণিতপুৰৰ পিঠাখোৱা, নিৰাইআতি, বেছেৰিয়া, বাকোলা, মিছামাৰী গৰুবন্ধা, ইটাখোৱা, দিপলুঙা আৰু লখিমপুৰ জিলাৰ চাউলখোৱা, নকাৰী, লীলাবাৰী, কদম, চানমাৰি আৰু ঢকুৱাখনাত দুই-এখন মৰিয়া লোকৰ গাঁও আছে। ইয়াৰ উপৰি অসমৰ বিভিন্ন জিলাত মৰিয়া গাঁও আছে।\n|| কুমৰ-হৰণ ||\nদৰঙী লোকসাহিত্য চেৰাধেকঃ এক অৱলোকন\nEnforced disappearance registers ‘milestone’\nIndigenous and UN\nThe Healthcare Workers: Their share of ‘grief’ in this crisis\nচীনৰ ‘ভেকচিন’ সকলোতকৈ আগতে বজাৰলৈ আহিব নেকি?\nBees are the most invaluable species on this planet\nGender Disparity inaProfession


——নম্ৰতা, মোৰ স্কুল এৰিবলগীয়া হ’ব যেন পাইছো | স্কুললৈ অহা বাবে আজিকালি দাদায়ে মোক ইমান পিটে ! মই কি কৰো নম্ৰতা ? কিয় যে মই সেইখন ঘৰত জন্ম ল’লো | তহঁতৰ ঘৰত মই জন্ম লোৱা হ’লে…..!!\nতাইৰ কথাবোৰে মোৰ বুকুত খুন্দিয়ালে | তাইক ক’লো—–চিন্তা নকৰিবি পলাশী | দাদাই যদি তোক বিনাকাৰণত মাৰে, তই আমাৰ ঘৰলৈ গুচি আহিম বুলি কৈ দিবি | আমাৰ পিতাক তাৰ কথা কৈ দিম বুলি ভয় খুৱাই দিবি | মোৰ কথাখিনিয়ে পলাশীৰ মুখখন উজ্জ্বল কৰিলে | কিন্তু মই জানো তাই ককায়েকক এই কথা ক’ব নোৱাৰে | বৰ ভয় কৰে তাক | পলাশী মোৰ সহপাঠী | গতিকে তাইক সান্ত্বনা দিয়া মোৰ কৰ্ত্তব্য | তাইক মই বৰ ভাল পাওঁ | তাই বৰ ভাল আৰু পঢ়াশুনাতো চোকা | তাইৰ ঘৰখনৰ অৱস্থাৰ কথা সকলোৱে জানে, সেয়ে তাইক কোনেও তাইৰ মুখৰ আগত, তাই মনত দুখ পোৱাকৈ একো নকয় | মই তাইৰ লগতে থাকো | মই খেলোতে লৰি ঢাপৰি ফুৰোতে ক’ৰবাত যদি পৰি দুখ পাওঁ, তাই চিঞৰি বাখৰি হুলস্থুল লগাই দিয়ে | তাই মোৰ শুশ্ৰূষাত তত্পৰ হৈ উঠে | মোৰো দেখোন তাইৰ অন্তৰত, শৰীৰত আঘাত পোৱা কথা শুনিলে খুউব বেজাৰ লাগে | আচলতে আমি দুজনী মাথো শ্ৰেণীৰ সহপাঠীয়েই নহয় | আমি হয়তো অন্তৰৰ সখী | উষা-চিত্ৰলেখাৰ দৰে | মই ভাবি আচৰিত হওঁ যে তাইক ইমান ভালপাওঁ—অথচ তাইৰ ককায়েকক মই সমূলি দেখিব নোৱাৰো | কাৰণ, তাইৰ ককায়েকটো গুণ্ডাৰ দৰে | দেখিবলৈও ভয়ঙ্কৰ | নিজৰ ভনীয়েককনো ইমান মাৰিব লাগেনে সি ? বেয়া কাম কৰিলেহে, ভাল কথা ক’লে নুশুনিলেহে কেতিয়াবা আমাৰ মায়ে, দাদায়ে খং কৰে | গালি পাৰে | পঢ়িব নোৱাৰিলে পিটে | কিন্তু পলাশীৰ ককায়েক ভৱেশটো তেনে নহয় | মানুহ দুখীয়া হ’লেও হিংস্ৰ হ’ব নোৱাৰে | কিন্তু ককায়েক ভৱেশটো ঘৰৰ ভিতৰতে সঁচায়ে হিংস্ৰ | ঘৰৰ বাহিৰত মানুহক দেখুৱাই সি ব্যৱহাৰ পাতি ভাল কৰে | কাম-বনৰ ক্ষেত্ৰত ঘৰখনৰ বাবে সি একো কৰিব নোখোজে, নকৰেও | সি ক’ত, কি কাম কৰি ফুৰে পলাশীয়ে নাজানে | কিন্তু যেতিয়াই তেতিয়াই ঘৰলৈ আহি সি অশান্তিৰ সৃষ্টি কৰে | প্ৰায়ে নিশা আহি সিহঁতৰ বাঁহৰ দৰজাখন গুৰিয়াই ভাঙো যেন কৰে | পলাশীৰ ৰুগীয়া দেউতাকক ওভোত মাতেৰে টকা বিচাৰে | তাৰ পাছত চৰুৰ ভাত বিচাৰে | ভাত পালে গো-গ্ৰাসে খাবলৈ ধৰে আৰু নাপালে চৰু চেপেটা কৰে | কেতিয়াবা দেউতাকক মাৰো যেন কৰে | মাৰিবলৈ নাপালে দা লৈ বেৰ কাটে, নহ’লে বাৰীখনত উঠি অহা অমিতা গছ, তামোল পুলি একে ঘাপতে কাটি দুছেও কৰে | কেতিয়াবা খং উঠিলে পলাশী আৰু ভনীয়েক নীলাশীক মাৰিবলৈ খেদি ফুৰে | সিহঁত দুজনীয়ে ভয়তে হাবিলৈ দৌৰ মাৰে | গছৰ তলত বহি দুয়োজনীয়ে দেউতাকৰ সতে গোটেই ৰাতিটো কটাই দিয়ে | পলাশীয়ে তেতিয়া দেউতাকে কোৱা শুনে | উ: ভগৱান, মোক এনে সন্তান নালাগে | মাৰি নিয়া ভগৱান, মাৰি নিয়া | ককায়েকৰ উদ্ভণ্ডালি দেখিও দেউতাক কিয় নিৰ্বিকাৰ পলাশীয়ে ক’ব নোৱাৰে | ঠাণ্ডা আৰু ভয়ত সিহঁত দুজনী ঠক্ ঠক্ কৈ কঁপে | দুয়োজনীকে বুকুৰ মাজত সুমোৱাই দেউতাকে সাৱটি থাকে | পলাশীৰ তেতিয়া মাকলৈ মনত পৰে | কিন্তু, তাইৰ মাক যে মানসিক বিকাৰগ্ৰস্ত নাৰী | ঘৰত প্ৰায়েই নাথাকে | বাটে-পথে, হাবিয়ে-বননিয়ে, মন্দিৰ-মছজিদে ঘূৰি ফুৰে | কেতিয়াবা গছৰ তলত, কেতিয়াবা মানুহৰ ঘৰৰ বাৰাণ্ডাত, কেতিয়াবা মন্দিৰৰ বাকৰিত নিশাটো কটাই দিয়ে | বহুতে কয়, পলাশীৰ মাকজনী ‘পাগলী’ বুলি আৰু আন বহুতে কয় ‘বুঢ়া ডাঙৰীয়া লম্ভি আছে বোলে’ | কিন্তু নিশা হাবিয়ে বননিয়ে ঘূৰি ফুৰিলেও পলাশীৰ মাক ‘দানৱী’ নহয় ‘মানৱী’হে | সমাজত প্ৰতিফলিত হোৱা আজিৰ মানৱৰ অন্য ৰূপ | দাৰিদ্য, নিষ্পেষিত, নিপীড়িত, স্খলিত, সমাজৰ এটা ৰূপ | আকাশত থকা তৰাবোৰৰ মাজৰে পৰা পপীয়া তৰা খহি পৰাদি সপোনবোৰে খহি পৰাৰ অন্য এটা ৰূপ | ‘পাগলী’ হ’লেও পলাশীয়ে মাকক ভাল পায় | তাই আশা কৰে মাক ঘৰখনলৈ পুনৰ ঘূৰি আহক | নীলাশীক কোঁচত লৈ ওমলাওক | ৰাতি শুওঁতে নিচুকণি গীত গাৱক | বুঢ়ী আইৰ সাধু শুনাওক | কেইবছৰমান আগতে টুপুক-টাপাককৈ খোজ কঢ়া দুষ্টালি কৰা ভনীয়েকক ভাত খুৱাবলৈ হাতৰ মুঠিটোত ভাতটোপা লৈ খেদি ফুৰাৰ দৰে আজিও খেদি ফুৰক | মাকে আগৰদৰে সূতা কাটক | তাত বওঁক | ভাত ৰান্ধক | সুখৰ এসাঁজ ভাত ৰান্ধক | সন্ধিয়া ভগৱানক আৰতি কৰিবলৈ শিকাওক | কিন্তু…..| এইবোৰ কথাকে পলাশীয়ে ভাবি থাকে | এসময়ত মাকে কৰা সৰু-ডাঙৰ কামবোৰ আজিকালি প্ৰায়ে তাই কৰিবলৈ চেষ্টা কৰে | আকাশলৈ চাই তাই ভাবে, আকাশক তাই সোধে……এইবোৰ কি হ’ল ? কিয় হ’ল ? কিন্তু আকাশখনো তাইৰ মাকৰ দৰেই নিৰ্বিকাৰ | দেউতাকে হাতত গুজি দিয়া কিতাপ লৈ তাই স্কুললৈ যায় | তাই পঢ়ে | মনপুতি পঢ়ে | মোৰ সতে কথা পাতে | মই শুনো তাইৰ প্ৰতিটো কথা | আজি তাইৰ তেনে কথাত মোৰো চকুপানী ওলাল | স্কুল এৰিব লগা হ’লে তাইৰ কি হ’ব ? মোৰ দৰে তাইয়ো যে সপোন দেখে | আকাশৰ সপোন ! জোনবাইক তৰা এটি খোজাৰ সপোন | কিতাপৰ মাজতে তাইৰ সপোনটো জীয়াই আছে | নাই ! নাই ! পলাশীক স্কুল এৰিবলৈ দিব নোৱাৰি | এই কথাবোৰ মই আইক ক’ম | আয়ে নুশুনিলে পিতাক ক’ম | পিতায়ে নুশুনিলে মামাক ক’ম | ব্যস্ততাৰ মাজত কোনেও নুশুনিলে মামাই শুনিবই শুনিব | মামা অশিক্ষিত হ’ব পাৰে | অৰ্থাত্ উচ্চশিক্ষা নাথাকিব পাৰে | কিন্তু মামাই পঢ়াশুনাত ধাউতি ল’ৰা-ছোৱালী বুলিলে মৰম কৰি মৰিব পৰা মানুহ | মামাই প্ৰায়ে কোৱা শুনো……”আমি পঢ়াৰ পৰিবেশ নাপালো | পোৱাহেঁতেন আমিও পঢ়িলোহেঁতেন | খুউব পঢ়িলোহেঁতেন | কিন্তু আমাৰ ঘৰখনত তেনেকৈ পঢ়াৰ কোনো পৰিবেশ নাছিল | ”যদি তেনে পৰিবেশ যদি কাৰোবাৰ নাথাকে মই সহায় কৰিম |” মামাৰ সেই কথাখিনিয়ে মোক সাহস দিলে | সঁচাই মামা মোৰ প্ৰেৰণা | মই মামাক বুজাই ক’ম পলাশীৰ কথা | মামাই মোক এদিন এই কথাও কৈছিল….”অকল পৰিবেশেই নহয় মাইনী, পঢ়া-শুনাৰ ক্ষেত্ৰত মনৰ জোৰ লাগে | একাগ্ৰতা লাগে | সেই মনৰ জোৰত মই পঢ়া হ’লেও……মামা নীৰৱ হয় | এটি হুমুনিয়াহ কাঢ়ি তেওঁ মোক হাঁহি হাঁহি শুৱাই এইদৰে…….\nআমাৰে মাইনা শুব এ\nমনপুতি কিতাপ ল’ব এ\nপঢ়িব, লিখিব আমাৰ মাইনী\nডাঙৰ হৈ ভাল মানুহ হ’ব\nমাইনী টোপনি যাব…….!\nআজি সেই ৰিণি ৰিণি সুৰ মোৰ হৃদয়লৈ বৈ আহিল | মই কেতিয়া টোপনি গলো ক’ব নোৱাৰিলো | মই নিচিন্তে টোপনি গ’লো |\nপূবালী সূৰুযৰ কাঁচিয়লি ৰ’দত উক্-মুকাই উঠা মৰম মৌচুম পুৱাটোৱে সেউজপুৰ গাঁওখনক সৰৱ কৰি তুলিলে | দিচাং নৈখনে আমাৰ গাঁওখনিক মাকৰ মৰমেৰে সাৱটি ৰাখিছে | এনে লাগে যেন নৈখনক সুধিলেও আমাৰ গাঁৱৰ সকলো কথা কৈ দিব | নদীৰো সপোন থাকে | সভ্যতা গঢ়াৰ সপোন | সঁচায়ে প্ৰতিখন নদীয়ে সভ্যতা গঢ়ে | যুগে যুগে এক নতুন সভ্যতা নদীয়ে গঢ় দিয়ে | সভ্যতাই চিনাকি কৰাই দিয়ে প্ৰতিটো যুগৰ এখন এখনকৈ ছবি | দিচাং নৈখন আগতেও বৈছিল, এতিয়াও বৈ আছে আৰু আগলৈও বৈ থাকিব | এই নদীখনৰ বুকুতে কতৰ কিমান স্মৃতি জড়িত হৈ আছে, সেয়া কেৱল দিচাঙে জানে | মোৰ ককাৰ সমাধি ক’ত ? মোৰ আইতাৰ সমাধি ক’ত ? মোৰ আত্মীয়ৰ সমাধি ক’ত ? দিচাঙে কৈ দিব; এই দিচাঙত মোৰ ককায়ে সাঁতুৰিছিল, আইতায়ো গা ধুইছিল, আজিকালি আমি ধোওঁ | সেইকথা দিচাঙৰ থিয় গৰাইহে দেখি আছে | পিতাহঁতে কয়, সেউজপুৰ গাওঁখন ককাহঁতে গঢ়িছিল | গছ-গছনি, হাবি-জংঘলেৰে সেউজীয়া হৈ থকা এখনি মৰমলগা গাওঁ | দিচাঙৰ কুলু কুলু সুৰে মতলীয়া কৰা গাওঁ | বহল পথাৰৰ সোণালী ধানেৰে মোহনীয়া কৰা গাওঁ | দ’ বহল পথাৰৰ সিমূৰত থকা নীলা নীলা পাহাৰৰ মাদকতা অনা গাওঁ | গাওঁখনৰ একাষে থকা সেউজীয়া চাহ বাগিছাৰ এটি কলি দুটি পাতে মোহাচ্ছন্ন কৰা গাওঁ | মুঠতে যি গাঁৱত থকাৰ সোৱাদ জন্মৰ পৰাই পোৱা নাই, তেওঁ পৃথিৱীৰ প্ৰকৃত সুখৰ পৰা বঞ্চিত | বোকাৰ গোন্ধও যে কিমান মিঠা হ’ব পাৰে সেয়া কেৱল মাটিৰ প্ৰেমিকে বুজি পায়, চিনি পায় | তেওঁৱেই পৃথিৱীৰ আদিম প্ৰেমিক | তেওঁক মই ভাল পাবলৈ শিকিলো | ভালপাওঁ মোৰ আইৰ চিনাকি গোন্ধ | মোৰ মাটিৰ গোন্ধ | কেতিয়াবা পথাৰৰ প্ৰেমত পৰে দিচাং নদী | তাই বাৰিষা দুদিন-তিনিদিনৰ বাবে লৰি আহে পথাৰলৈ | এবোজা পলস যাঁচি উভতি যায় নিজৰ বাটলৈ | শান্ত, সমাহিত হৈ পুনৰ বৈ যায় ব্ৰহ্মপুত্ৰলৈ, ব্ৰহ্মপুত্ৰৰ পৰা সাগৰলৈ, সাগৰৰ বহল বুকুলৈ |\nসেউজপুৰ গাঁৱলৈ যি এবাৰ আহে, সি উভতি যাব নোৱাৰে | কিবা মোহ লাগে হেনো | প্ৰথমতে নিজা গাওঁ বাবে মই এই কথা উপলব্ধি কৰা নাছিলো | কিন্তু স্কুলৰ গৰম বন্ধত মোৰ সম্বন্ধীয় ককাইদেউৰ ল’ৰা ৰণীৰ কথাৰ পৰাহে এইকথা মই উপলব্ধি কৰিলোঁ | মোতকৈ সি দুবছৰ ডাঙৰ যদিও সমনীয়াৰ দৰে | ৰণীয়ে গাওঁ ভাল পায় | গৰম বন্ধৰ গোটেই মাহটোত সেউজীয়া কঠিয়ানিৰ মাজে মাজে আমি দৌৰি ফুৰোঁ | কণ কণ জিঞাবোৰ খেদি ফুৰোঁ | কঠিয়া তোলো | বোকা খচকো | মাছ ভৰি থকা বিলখনত কলগছৰ ভূঁৰ বনাই আমি পৰীক্ষা কৰো কেনেকৈ নাও চলাব পাৰি | কেতিয়াবা ৰণীয়ে কোৱা কথাবোৰ মোৰ ডাঙৰ মানুহে কোৱা কথাবোৰৰ দৰে লাগে | কিতাপৰ পোক ৰণীৰ সান্নিধ্যতে সাৰ পাই উঠিল মোৰ অনন্য জীৱন | অবাবত সময় নষ্ট নকৰা জীৱন | সি কয় পৃথিৱীৰ কথা | কেতিয়াবা আকাশৰ মই ভাবি থকা তৰাটো তাৰ বুকুতে সোমাই থকা যেন লাগে | সি কিন্তু আকাশৰ কথা নকয় | পৃথিৱীৰ কথাহে কয় | লেনিনৰ কথা কয়, ৰুছোৰ কথা কয় | সি হেনো চহৰত থকা অংকুৰ লাইব্ৰেৰীয়ে যোগান ধৰা ছোভিয়েট ৰাছিয়াৰ কিতাপ পঢ়ি ভাল পায় | মই তাৰ কথাবোৰ শুনি থাকোঁ | এদিন সিয়েই মোক অসমখনিত থকা দুৰ্নীতিৰ কথা ক’লে | সি ক’লে —–\n—–মাইনী, তই বাতৰি কাকত পঢ়নে ?\n—–তাত অসমত ঘটি থকা ঘটনাবোৰ কেনে লাগে ?\n—–বৰ ভয় লাগে, বৰ দুখ লাগে ৰণী | হঠাত্ বহুতদিন কাক সুধিম, কাক সুধিম বুলি ভাবি থকা কথাটো মই তাক সুধি পেলালো |\n—–মানুহে মানুহক কেনেকৈ মাৰিব পাৰে ৰণী ? সি অলপ মোলৈ চাই নদীখনত চকু থৈ ক’লে—-\n—–নাজানো মাইনী কেনেকৈ মাৰিব পাৰে ? কিন্তু মাত্ৰ জানো কিয় মাৰিব পাৰে | সৃষ্টিৰ বাবে হেনো ধ্বংসৰ প্ৰয়োজন | আৰু ডাঙৰ হ’লে হয়তো ভালকৈ বুজিব পাৰিম | তয়ো তেতিয়া বুজিব পাৰিবি | তাৰ পাছত হঠাত্ মনত পৰাৰ দৰে ক’লে—–সৰুতে ”দেশতকৈ মোমাই ডাঙৰ নহয়” নামৰ লেচনটো পঢ়া নাছিলি জানো ?\n—–ওঁ পঢ়িছিলো | কিয় ?\n—–তাত লাচিতে নিজৰ মোমায়েকক কাটিব পাৰিছিল | কিয় পাৰিছিল ?? লাচিতে জানো নিজৰ মোমায়েকক ভাল পোৱা নাছিল ? তথাপিও কিয় পাৰিছিল কাটিবলৈ ? তাৰ পিছত সি দৃঢ়ভাৱে ক’লে—–দেশৰ কাৰণে পাৰিছিল | দেশখনক হিয়া উজাৰি ভালপোৱাৰ কাৰণে পাৰিছিল | দেশখনক ৰক্ষা কৰিবৰ কাৰণে কৰ্তব্যক অৱহেলা কৰা মানুহক লাচিতে ঘিণ কৰিছিল | মোমায়েকক সেই সময়ত তেনে ৰূপত দেখিছিল বাবেই কাটিব পাৰিছিল হয়তো !\nৰণীৰ কথাবোৰ ৰ’ লাগি শুনিছিলো | হীৰুদাৰ কবিতাটি সি গোৱা শুনিছিলো—–\nদেশ বুলি ক’লে আদেশ নালাগে |\nমোৰ তুমৰলি তেজত টগবগাই উঠে\nএহেজাৰ এটা ৰণুৱা ঘোঁৰা !\nগোটেই গৰম বন্ধটো থাকি ৰণী গ’লগৈ | ৰণীৰ সান্নিধ্যতে এমাহত বহুত ডাঙৰ হ’লো যেন লাগিল | কিন্তু বহুত কথা মোৰ বাবে সাঁথৰ হৈ ৰ’ল | পঢ়িলে শুনিলে মানুহ জ্ঞানী হয়, শিক্ষিত হয় | শিক্ষিত মানুহ দেশৰ গৌৰৱ হয় | কিন্তু কেৱল অভিযন্তাই নহয়, বহুত শিক্ষিত মানুহক, উচ্চপদস্হ চৰকাৰী চাকৰি কৰা মানুহক ”মুক্তিবাহিনীয়ে” কিয় মাৰিছে ? কিয় ? মোৰ প্ৰশ্নৰ উত্তৰ পাবলৈ বেছি দিন নালাগিল | অৱশেষত এদিন–মটৰ চাইকেলত দুজন যুৱক আমাৰ ঘৰত উপস্থিত হ’ল | বিভিন্ন আলহীৰে পূৰ্ণ আমাৰ ঘৰখনত দাদা-বাইদেউৰ লগৰবোৰে মোক ভন্টি বুলি মৰম কৰে | মই তেওঁলোকক বঢ়িবলৈ ক’লো | এজনে ক’লে—–\n—–”ভন্টী, আমি তোমাৰ দাদাৰ লগৰ |” মই শলাগিলো | মোৰ একমাত্ৰ দাদা তেতিয়া গুৱাহাটীৰ এখন কলেজৰ ভূতত্ব বিভাগত স্নাতক পঢ়ি থকা ছাত্ৰ |\n—–তোমাৰ নামটো কি ? এজনে মৰমেৰে সুধিলে |\n—–নম্ৰতা বৰুৱা |\nআই- পিতায়ে পুত্ৰসম মৰম যাচি আলহীক শুশ্ৰূষা কৰিলে | তেওঁলোক সন্ধ্যা অহা বাবে সময় যথেষ্ট হ’ল | থাকিল আমাৰ ঘৰত | লাহে লাহে গম পালো দাদাৰ লগৰ এজনহে | আনজন লগৰজনৰ বন্ধু | ময়ে কথা-বতৰা পাতিছো | বহুতো সাধাৰণ জ্ঞানৰ প্ৰশ্ন সুধিলে তেওঁলোকে | উত্তৰ দিলো নম্ৰভাৱে | বহুতো জ্ঞান-বিজ্ঞানৰ প্ৰশ্ন আৰু বহুতো সাঁথৰ সুধিলে, ক’লো | দাদাৰ লগৰজন গুজৰাটৰ বৰোদাৰ পৰা ‘ফাইন আৰ্ট’ত প্ৰথম শ্ৰেণীৰ ডিগ্ৰী লৈ আহিছে | শিক্ষাৰ কথাৰ জৰিয়তে লাহে লাহে মই বহুতো প্ৰশ্ন কৰিব ধৰিলো | তেওঁলোকে উত্তৰ দিলে |\n—–উগ্ৰপন্থী, মুক্তিবাহিনী এইবোৰক মই খুউব বেয়া পাওঁ, কিয় সিহঁতে ইমান ভাল ভাল ইঞ্জিনীয়াৰবোৰক মাৰিছে ? কিয় ভাল ভাল মানুহবোৰক হত্যা কৰি ফুৰিছে ? কিয় তেওঁলোকে অশান্তি কৰি ফুৰিছে ? কিয় কিয় ? মোৰ প্ৰশ্নত সিহঁত দুজনে পৰস্পৰে চোৱা-চুই কৰিলে | তাৰ পিছত দাদাৰ লগৰজনৰ বন্ধুজনে ক’লে—–\n—–বুজিছা ভন্টী, তুমি এতিয়াও সৰু ছোৱালী হৈ আছা | সেয়ে কথাবোৰ ভুল বুজি আছা | ডাঙৰ হ’লে সকলো ভালদৰে বুজি পাবা | তাৰপিছত বৰ সৰলতাৰে দাদাজনে ক’লে—–\n—–ভন্টী, মুক্তি মানে কি জানা ? স্বাধীন | স্বাধীন মানে আনৰ অধীন নোহোৱা | শুনা, তোমাৰ যদি ভাল কিবা এটা কৰিবলৈ মন থাকে | কৰিব পাৰা নহয় জানো ? কাৰণ তোমাক সেইবোৰ কৰিবলৈ দিছে ঘৰখনে | আকৌ ধৰা তোমাৰ ভাল প্ৰতিভা কিছুমান আছে, সেইখিনি কৰাৰ অধিকাৰ তোমাৰ আছে, তাৰ বিপৰীতে তোমাক তেনে কৰিবলৈ যদি ঘৰৰ কোনোবাই বাধা দিয়ে, তেতিয়া তোমাৰ কেনে লাগিব ? তোমাৰ দুখ লাগিব, খং উঠিব; তুমি তাৰ যুক্তি বিচাৰিবা, কাৰণ বিচাৰিবা, কিয় তোমাক কৰিবলৈ নিদিয়ে, নহয় জানো ?\n—–ওঁ হয়, মই ভাবি ক’লো |\n—–ঠিক সেইদৰে, আকৌ এনেদৰে ভাবাচোন, তোমাৰ পিতাৰাই তোমালৈ কিনি অনা চোলা বা কিতাপ এখন যদি কোনোবাই জোৰ-জবস্তি কাঢ়ি লৈ লয় তুমি জানো সেই চোলাটো নতুবা কিতাপখন পাবলৈ চেষ্টা নকৰিবা, তোমাৰ খং নুঠিব জানো ?\n—–নিশ্চয় উঠিব | কিন্তু তেনে কাম কোনে কৰিব ? কোনেও নাইকৰা মোক ?\n—–তোমাকহে নাইকৰা, তোমাক মই উদাহৰণ দিহে বুজাব খুজিছো | ধৰা, তোমালোকৰ ঘৰৰ বাৰীত বহুত কমলাটেঙা লাগি আছে, পকিছে | সেইবিলাক তোমালোকে বিক্ৰী কৰিব পাৰা | খাব পাৰা ইচ্ছামতে | অন্য কাৰোবাকো খাবলৈ দিব পাৰা, যদি তোমাৰ বাৰীৰ পৰা বেলেগ বা আন কোনো মানুহে হাকুটিয়াই যদি টেঙাবিলাক লৈ যায়; তোমালোকৰ কাৰো একো মাত নমতাৰ সুযোগ লৈ, সেইবিলাক সিহঁতৰ বুলি ভাবি যদি খায়গৈ, বিক্ৰী কৰেগৈ, তোমাৰ জানো ভাল লাগিব সেইবোৰ মানুহক ? তেনে মানুহবোৰৰ ওপৰত খং নুঠিবনে ?\n—–কিয় নুঠিব দাদা ! এয়াতো অন্যায় | মই চিঞৰি উঠিলো |\n—–তেন্তে তুমি কিয় বুজা নাই বুলি কৈছা; আজিৰ অসমত ঠিক এনেকুৱাই চলিছে; আমি পাব লগা সুবিধাখিনি আনে কাঢ়ি লৈ গৈছে | আমাৰ অসমীয়াই পাবলগীয়া চাকৰিবিলাক আন মানুহে অধিকাৰ কৰি লৈছে | অসমৰ যিটো চাহ উদ্যোগৰ প্ৰধান কাৰ্যালয়, সেইটো কলিকতাত আছে | অসমৰ চাহপাতৰ সকলো নিলাম তাত হয় | তেনে কেন্দ্ৰস্হল অসমত হোৱা হ’লে বহুতো অসমীয়া যুৱকে নিবনুৱা সমস্যাৰ সন্মুখীন নহ’লহেঁতেন, যিটো উদ্যোগত বঙ্গৰ বনুৱাইহে কৰ্মীৰূপে উপযুক্ত জীৱন কটাইছে | ভাৰত চৰকাৰে অসমীয়াক খেলৰ সামগ্ৰীৰ দৰে ব্যৱহাৰ কৰে প্ৰায়ে | চাহপাতৰ পৰা পোৱা প্ৰাপ্য কৰখিনিও চৰকাৰে কমকৈ দিয়ে | কিন্তু আজিৰ অসমৰ ডেকাশক্তি বুৰ্বক হ’ব নোৱাৰে নহয় | সিহঁত ঐক্যমত হৈছে | অসমত হোৱা দুৰ্নীতি, অত্যাচাৰৰ বিপৰীতে সিহঁতে সংগ্ৰাম কৰিব | স্বাধীন অসম গঢ়াৰ উদ্দেশ্যেৰে সিহঁতে ভ্ৰষ্টাচাৰীক শাস্তি দিব | সিহঁতক প্ৰাপ্য অধিকাৰ লাগে | সেয়ে আলফাৰ সৃষ্টি হৈছে, সিহঁতে মদৰ মহলবোৰ ভাঙিছে | মদ খোৱা মানুহক শাস্তি দিছে | কু-সংস্কৃতিত সোমাই পৰা মানুহক উদ্ধাৰৰ প্ৰচেষ্টা চলাইছে |\n—–অ’ আই, ইমান ভাল কামবোৰ কৰিছে এই মুক্তিবাহিনীয়ে | মদ বন্ধ হৈ গ’লে যে কিমান ভাল হ’ব ? বিস্ময় মানিলো মই | ভাল লাগিছিল | প্ৰকৃততে মোৰ মনত এক দেশপ্ৰেমৰ ভাব জাগি উঠিল | যেতিয়া এই আন্দোলনকাৰীয়ে কঠোৰ শ্ৰম কৰি গাঁৱৰ মানুহৰ সতে এক হৈ খেতি কৰিলে | বানপানীত পীড়িত লোকক সহায়-সহযোগ আগবঢ়োৱাৰ উদ্দেশ্যে এক হৈ পুন: ভূঁই ৰুলে | চৰাইপুং বননিত, লক্ষীপথাৰ ধাননিৰ মাজে মাজে একত্ৰিত মানুহৰ হাতৰ পৰশ লাগি লহপহকৈ বাঢ়ি আহিল শস্য | থোকাথোকে ধান লাগিল | ৰাইজে নখ জোকাৰিলে নৈ বয় | ববই | দেশৰ সজ কামত ৰাইজৰ সঁহাৰি লাগে | লাগে একতা | একতাই আনে সাহস | সাহসে আনে জয়, প্ৰগতি | দাদাজনক মনে-প্ৰাণে ধন্যবাদ দিলো, মোক জ্ঞান দিয়াৰ বাবে | তাৰপাছত মনে মনে সংকল্পবদ্ধ হ’লো দেশৰ হকে আৰু মোৰ আই অসমীৰ হকে কিবা এটা ভাল কাম মই কৰিব লাগিব | প্ৰথমে নিজকে গঢ়িবৰ চেষ্টাত লাগিলো | শিক্ষাই জীৱনৰ জ্ঞানৰ দুৱাৰ মুকলি কৰে | হাতৰ আঙুলিত ধৰি শিক্ষাই শিকাই দিয়ে মানুহক মানুহ ৰূপে গঢ়ি তোলাত; অনন্ত বিশ্বক চিনাই দিয়াত শিক্ষাই মুখ্য ভূমিকা পালন কৰে | ই নিসঙ্গক সঙ্গ দিয়ে | বহল জগতখনৰ এই কথাবোৰ পলাশীক ক’ব লাগিব | মোৰ অকণমানি মনটোক, বিশ্বৰ প্ৰতি প্ৰান্তৰ পৰা যেন ৰিণি ৰিণি সুৰে কোনোবাই কয়………\n”মা ফুলেষু কাদাচন;”\nনয়নযুৰি মুদি মই সেই সদায় সন্ধ্যা কওঁ—–\nঅসতো মা সত্গময়্\nতমসো মা জ্যোতিগময়্\nমৃত্যু মা অমৃতংগময়্\nওম: শান্তি: শান্তি: শান্তি:………|


assampolice - The Cross Current\nসত্যৰ সন্ধানত প্ৰতিদিন, প্ৰতিপল\nPublisher - সত্যৰ সন্ধানত প্ৰতিদিন, প্ৰতিপল\nশীৰ্ষস্থানত নে সপ্তম স্থানত আছে ড: হিমন্ত বিশ্ব শৰ্মা ?\nকাজিৰঙাত কিয় চৰকাৰী মাটি লৈছিল ৰিণিকি ভূঞা শৰ্মাই ?\nসংবাদমাধ্যমৰ ভূমিকাক লৈ মুখ্য ন্যায়াধীশৰ ইমান আক্ষেপ কিয় ?\nমৃত্যুৰ পূৰ্বে বিনোদ ডুৱাই যিখন যুদ্ধ জিকি গ’ল …\n১৯৭৯ চনৰ আজিৰ দিনটোতেই নোবেল বঁটাৰে সন্মানিত হৈছিল মাডাৰ টেৰেছাঃ কিন্তু কিহৰ বাবে?\nদেশত পুনৰ এদিনতে ক’ভিডত আক্ৰান্ত ৮৭৭৪ গৰাকীঃ চিকিৎসাধীন ১.০৫ লাখ ৰোগী\nআপোনাৰ মেডিক্লেইম(স্বাস্থ্য বীমা)পলিচি আছেনে?\nমহ আৰু ডেংগু নিয়ন্ত্ৰণৰ বাবে পশ্চিম বংগ চৰকাৰে ব্যৱহাৰ কৰিছে গাপ্পি মাছঃ অসমে…\nহিমন্ত বিশ্ব শৰ্মা চৰকাৰৰ কাৰ্যকালৰ প্ৰথমটো গণৰাজ্য দিৱসতেই…\nমোদীৰ আমোলত ধনীৰ আয় বাঢ়িছে , দুখীয়া আৰু বেছি দৰিদ্ৰ হৈছে\nনকল কৰি কি শাস্তিৰ সন্মুখীন হ’ল অধ্যাপক?\nএনকাউন্টাৰ সম্পর্কীয় শপতনামা দাখিলত ব্যর্থ হল কিয় অসম চৰকাৰ?\nআজি গণৰাজ্য দিৱস\nনগাঁৱত কীৰ্তিকমল বৰাৰ ন্যায় বিচাৰি অসম প্ৰদেশ যুৱ কংগ্রেছৰ…\nঅসমীয়া মাধ্যমৰ বিদ্যালয়ত ইংৰাজী ভাষাত হ’ব পাঠদান-\nৰাজনীতিৰ ভৰত অচলৰ দিশে অসম সাহিত্য সভা।\nআল-কায়দা আৰু ISI-এ আক্ৰমণ কৰিব পাৰে অসমঃ কিন্তু কিয়?\nদ্য ক্ৰছকাৰেণ্ট ষ্টাফ\t Oct 18, 2021\nপাকিস্তানৰ গুপ্তচৰ সংস্থা ইণ্টাৰ চাৰ্ভিচেছ ইণ্টেলিজেঞ্চে (ISI) অসম আৰু দেশৰ অন্যান্য ঠাইত সন্ত্ৰাসবাদী আক্ৰমণ সংঘটিত কৰাৰ পৰিকল্পনা কৰি থকাৰ গোপন তথ্য লাভ কৰাৰ পিছতে দেওবাৰে অসম আৰক্ষীয়ে ৰাজ্যজুৰি সতৰ্কবাণী জাৰি কৰিছে। অসম আৰক্ষীৰ মুখ্য…\nনিশাৰ মহানগৰীত এনকাউন্টাৰ\nদ্য ক্ৰছকাৰেণ্ট ষ্টাফ\t Sep 17, 2021\nৰাজ্যত পুনৰ আৰক্ষীৰ এনকাউন্টাৰ। আৰক্ষীৰ গুলীত গুলীবৃদ্ধ কুখ্যাত ড্ৰাগছ মাফিয়া জামাল আলি। তদন্তৰ বাবে জামালক লৈ গৈছিল ঘটনা স্থলীলৈ আৰু মাজতে পলায়নৰ চেষ্টা কৰোঁতেই ভৰিলৈ লক্ষ্য কৰি গুলিচালনা কৰে বেলতলা আৰক্ষীয়ে। সম্প্ৰতি গুৱাহটী মেডিকেল কলেজ…\nডিম্পল হত্যাকাৰীৰ বিস্ফোৰক স্বীকাৰোক্তিঃ আৰক্ষীৰ জেৰাত কি ক’লে আশিক গুপ্তাই ?\nদ্য ক্ৰছকাৰেণ্ট ষ্টাফ\t Sep 3, 2021\nআৰক্ষীৰ জেৰাত ডিম্পলৰ হত্যাকাৰীৰ বিস্ফোৰক স্বীকাৰোক্তি। হত্যাকাণ্ডৰ পূৰ্বে ডিম্পলে সেৱন কৰিছিল চিগাৰেট। চিগাৰেট খোৱাত বাধা দিছিল হত্যাকাৰী অশিকে। যাৰ ফলত দুয়োৰে মাজত কাজিয়াৰ সূত্ৰপাত হৈছিল বুলি আৰক্ষীৰ আগত স্বীকাৰ কৰিছে অভিযুক্তই । আৰক্ষীৰ…\nক’ত কৰায়ত্ত হ’ল গঁড়ৰ খৰ্গৰ চোৰাং ব্যৱসায়ী ?\nদ্য ক্ৰছকাৰেণ্ট ষ্টাফ\t Aug 26, 2021\nঅসম আৰক্ষীয়ে বৃহস্পতিবাৰে গঁড়ৰ খৰ্গসহ তিনিজন চোৰাং ব্যৱসায়ীক কৰায়ত্ত কৰে ৷ জখলাবন্ধা থানাত ৰুজু হৈ থকা ১৬৬/২০১৮ নং গোচৰটোৰ ভিত্তিত মৰিগাঁও আৰক্ষীৰ সহযোগত নগাও আৰক্ষীয়ে অভিযান চলাই এই ব্যক্তিকেইজনক কৰায়ত্ত কৰিবলৈ সক্ষম হয় ৷ ধৃত…\nহিমন্ত বিশ্ব শৰ্মা চৰকাৰৰ কাৰ্যকালৰ প্ৰথমটো গণৰাজ্য দিৱসতেই এটা লাজ লগা খবৰ\nনগাঁৱত কীৰ্তিকমল বৰাৰ ন্যায় বিচাৰি অসম প্ৰদেশ যুৱ কংগ্রেছৰ প্ৰতিবাদ\nYou're visiting the official website of The Cross Current, an independent digital media platform based in Guwahati, Assam. We bring you the latest news from in and around Assam and North Eastern Region of India.\nContact Us: thecrosscurrent@gmail.com\n© 2022 - The Cross Current ৰ দ্বাৰা সৰ্বস্বত্ত্ব সংৰক্ষিত\nক্ৰছ্‌কাৰেন্ট - সত্যৰ সন্ধানত প্ৰতিদিন, প্ৰতিপল


ছেবাক শোচনীয় অৱস্থালৈ ঠেলি দিছে স্বয়ং চৰকাৰে!\n১৫ বছৰে দিয়া নাই কোনো বিত্তীয় অনুদান! তথাপি কেনেকৈ চলি আছে ছেবা?\nগুৱাহাটী , February 7, 2019 8:49 pm\nছেবাৰ গুৱাহাটীৰ মুখ্য কাৰ্যালায়। ফাইল ফটো\nঅসমৰ মাধ্যমিক শিক্ষা খণ্ডৰ মূল কেন্দ্ৰ বিন্দু ‘অসম মাধ্যমিক শিক্ষা পৰিষদ’ক চৰকাৰে নিজ ইচ্ছাৰে শোচনীয় অৱস্থাৰ দিশলৈ ঠেলি দিব বিচাৰিছে নেকি? পূৰ্বৰ শিক্ষা মন্ত্ৰী হিমন্ত বিশ্ব শৰ্মা আৰু বৰ্তমানৰ শিক্ষা মন্ত্ৰী সিদ্ধাৰ্থ ভট্টাচাৰ্য্যই ৰাজ্যৰ শিক্ষাৰ দিশটো অধিক উন্নত হোৱা বুলি দাবী কৰিলেও প্ৰকৃতাৰ্থত ইয়াৰ অভ্যন্তৰত কি চলি আছে সেয়া শেহতীয়াভাৱে উন্মোচিত হৈছে এক আৰটিআইৰ তথ্যত।\nছেবাত পৰীক্ষাৰ বহী জ্বলি যোৱা, বহী হেৰুওৱা ইত্যাদিকে ধৰি বিভিন্নধৰণৰ বিসংগতি সংঘটিত হৈ যোৱাৰ পাছত ২০১১ আৰু ২০১৩ চনত দুখনকৈ কমিটি গঠন কৰা হৈছিল। ২০১১ চনত শ্ৰী নাথ বৰুৱা আৰু ২০১৩ চনত দিলীপ বৰুৱাৰ নেতৃত্বত দুখনকৈ কমিটিয়ে ছেবাৰ উন্নীতকৰণ আৰু কাম-কাজ ভাল ধৰণে চলাই নিয়াৰ বাবে যি সমূহ পৰামৰ্শ আগ বঢ়াইছিল, সেই পৰামৰ্শসমূহ এতিয়ালৈকে কাৰ্য্যকৰী হোৱা নাই বুলি অভিযোগ কৰে ভাৰতীয় ছাত্ৰ ফেডাৰেশ্যনৰ ৰাজ্যিক সভাপতি কাশ্যপ চৌধুৰীয়ে।\nছেবাই দিয়া আৰটিআইৰ তথ্য\nবৃহস্পতিবাৰে গুৱাহাটী প্ৰেছ ক্লাৱত এক সংবাদমেল সম্বোধন কৰি ‘চৰকাৰে পৰিকল্পিতভাৱে ছেবাক ধ্বংস কৰিব বিচাৰিছে‘ বুলিও কাশ্যপে মন্তব্য কৰে।\nইপিনে, কমিটি দুখনে প্ৰদান কৰা পৰামৰ্শৰ ভিতৰত অন্যতম আছিল নতুনকৈ ৫ টা ছেবাৰ আঞ্চলিক কেন্দ্ৰ স্থাপন কৰা। কোকৰাঝাৰ, কলিয়াবৰ, শিৱসাগৰ, লখিমপুৰ আৰু শিলচৰত এই আঞ্চলিক কেন্দ্ৰ সমূহ গঠন কৰিবৰ বাবে পৰামৰ্শ দিছিল কমিটি দুখনে। আঞ্চলিক কেন্দ্ৰসমূহে আই.চিটিৰ জৰিয়তে মুখ্য কাৰ্য্যালয়ৰ সৈতে সঘনে সংযোগ স্থাপন কৰিব পাৰিব বুলিও তেওঁলোকে প্ৰতিবেদনত উল্লেখ কৰিছিল।\n‘কিন্তু দুৰ্ভাগ্যজনক কথা যে শৈক্ষিক দিশটো ত্বৰাম্বিত কৰিবৰ বাবে যিসমূহ পৰামৰ্শ দিছিল, সেই পৰামৰ্শ বৰ্তমানলৈকে কাৰ্য্যকৰী নকৰিলে।‘ এই অভিযোগ চৌধুৰীৰ।\nতাৎপৰ্য্যপূৰ্ণভাৱে ছেবা কৰ্তৃপক্ষই আৰ টি আই তথ্যৰ জৰিয়তে কমিটিৰ পৰামৰ্শ কাৰ্য্যকৰী কৰা নাই বুলি স্বীকাৰ কৰিছে বুলি চৌধুৰীয়ে জানিবলৈ দিয়ে।\nমন কৰিবলগীয়া কথা যে, ছেবাই নিজাববীয়াকৈ ‘আঞ্চলিক কেন্দ্ৰ’সমূহ স্থাপন কৰিব পৰাৰ শক্তি নাই। কিয়নো ৰাজ্য চৰকাৰৰ পৰা ছেবাই লাভ নকৰে বিত্তীয় অনুদান। ছেবাই প্ৰদান কৰা আৰ টি আই তথ্যতে ফাদিল হৈছে এই কথা।\nআৰ টি আই তথ্য অনুসৰি ২০১৬-১৭ বৰ্ষৰ ছেবাৰ বাজেট অনুসৰি পৰিচালনাৰ বাবদ মুঠতে এবছৰত ২৭ কোটি টকাৰ প্ৰয়োজন হয়। ৰাজ্যৰ উচ্চ মাধ্যমিক বিদ্যালয়সমূহৰ ছাত্ৰ-ছাত্ৰীৰ হাইস্কুল শিক্ষান্ত পৰীক্ষাৰ মাছুল অথবা নাম পৰীক্ষা কেন্দ্ৰৰ মাছুলৰ পৰাই ছেবা পৰিচালনাৰ বাবে প্ৰয়োজনীয় ধনৰাশি সংগ্ৰহ কৰা হয়।\nতাৰ বিপৰীতে অথ্য জনাৰ অধিকাৰ আইন ২০০৫ অনুসৰি ভাৰতীয় ছাত্ৰ ফেডাৰেশ্যনৰ ৰাজ্যিক সভাপতি কাশ্যপ চৌধুৰীয়ে অসম মাধ্যমিক শিক্ষা পৰিষদৰ পৰা লাভ কৰা তথ্যত হাইস্কুল শিক্ষান্ত পৰীক্ষাৰ মাছুলৰ পৰা সংগ্ৰহিত ৰাজহৰ পৰিমাণ স্পষ্ট হৈ পৰিছে। ২০১৬-১৭ বৰ্ষৰ হাইস্কুল শিক্ষান্ত পৰীক্ষাৰ সংগৃহীত মাছুলৰ পৰিমাণ হৈছে ১৩,৪৯,৮৯,১২০ টকা। ইয়াৰোপৰি, ২০১৭-১৮ বৰ্ষৰ পৰীক্ষা কেন্দ্ৰৰ মাছুল সংলগ্ন কৰি ইয়াৰ পৰিমাণ ২১,০৯,৬৫,৫৫০ টকা।\nইপিনে, যোৱা ১৫ বছৰে ৰাজ্য চৰকাৰৰ তৰফৰ পৰা কোনো বিত্তীয় অনুদান লাভ কৰা নাই বুলি বিগত বৰ্ষৰ ৭ জুলাইৰ দিনা প্ৰদান কৰা আৰটিআই তথ্যত উল্লেখ কৰিছে।\nইপিনে, পৰীক্ষা নিয়ন্ত্ৰক আৰু বহী নিৰীক্ষকক দিবলগীয়া মাননী আৰু পৰীক্ষাৰ্থীৰ বাবে বহী যোগান ইত্যাদিৰ বাবদ হোৱা খৰচ ছেবাই নিজে বহন কৰিবলগীয়া হয়।\nপ্ৰশ্ন হয়, মাধ্যমিক শিক্ষা পৰিষদ কৰ্তৃপক্ষই পৰিচালনাৰ বাবে প্ৰয়োজনীয় ধনৰাশিতকৈ ছাত্ৰ-ছাত্ৰীৰ পৰা সংগ্ৰহ কৰা ধনৰ পৰিমাণ কম হোৱা সত্ত্বেও কেনেদৰে চলাই আছে পৰিষদৰ অন্য কাম-কাজ?\nএই প্ৰশ্নৰ উত্তৰ বিচাৰি টেলিফোন যোগে সংযোগ স্থাপন কৰা হৈছিল শিক্ষা বিভাগৰ আয়ুক্ত প্ৰীতম শইকীয়াৰ সৈতে। কিন্তু তেওঁ এই বিষয়ে অৱগত নহয়, পাছত অৰ্থ্যাৎ কাইলৈহে ক’ব পাৰিব বুলি জনায়।\nপ্ৰসংগক্ৰমে ক’ব পাৰি যে, এইবাৰৰ হিমন্ত বিশ্ব শৰ্মাৰ ‘অষ্টাদশ মুকুতাৰ উন্নয়নী মালা’ বাজেটতো ছেবাৰ বাবে কোনো ধনৰ অনুমোদন দিয়া দেখা নগ’ল।\nইয়াৰ লগতে প্ৰশ্ন হয়, এনেধৰণে বাজেটত বিত্তীয় অনুমোদন আগনবঢ়াই ছেবাক শোচনীয় অৱস্থালৈ নিয়াৰ চেষ্টা স্বয়ং চৰকাৰে কৰিছে নেকি?


৬০ঘৰ মানুহ থকা ধলপুৰত কেনেকৈ ১০ হাজাৰ মানুহ? উচ্ছেদ বন্ধ নহয়, চলি থাকিব: CM– News18 assam\n৬০ ঘৰ মানুহ থকা স্থানত কেনেকৈ ধলপুৰত আহিল ১০ হাজাৰ মানুহ ? দুশ বিঘা মাটি থকা বেদখলকাৰীক কিয় মাটি দিম ! উচ্ছেদ বন্ধ নহয়, চলি থাকিব: মুখ্যমন্ত্ৰী হিমন্ত বিশ্ব শৰ্মা\nএটা দিনৰ বাবে স্তব্ধ থাকিল ধলপুৰৰ (Dhalpur Eviction) উচ্ছেদস্থলী ৷ ৬০ঘৰ মানুহ থকা ধলপুৰত কেনেকৈ ১০ হাজাৰ মানুহ? এই উচ্ছেদ বন্ধ নহয় আৰু চলিব ৷ এয়া খন্তেক জিৰণী ৷ এই মন্তব্য মুখ্যমন্ত্ৰী হিমন্ত বিশ্ব শৰ্মাৰ (Assam CM Himanta Biswa Sarma) ৷\nLast Updated : September 24, 2021, 18:22 IST\nএটা দিনৰ বাবে স্তব্ধ থাকিল ধলপুৰৰ (Dhalpur Eviction) উচ্ছেদস্থলী ৷ এই উচ্ছেদ বন্ধ নহয় আৰু চলিব ৷ এয়া খন্তেক জিৰণী ৷ এই মন্তব্য মুখ্যমন্ত্ৰী হিমন্ত বিশ্ব শৰ্মাৰ (Assam CM Himanta Biswa Sarma) ৷\n'গৰুখুঁটিৰ বহু পৰিয়ালৰ আছে ৩০০ বিঘা পৰ্যন্ত মাটি৷ মুঠ ৩,০০০ পৰিয়ালৰ দখলত আছে ৭৭,০০০ বিঘা মাটি', মুখ্যমন্ত্ৰীগৰাকীয়ে কয়। শ শ বিঘা মাটি লৈ বহি থকা বেদখলকাৰীক কিয় আমি মাটি দিম ৷ অসমৰ কোন মানুহৰ ইমান মাটি আছে ৷ মোক দেখুৱাই দিয়ক ৷ আমছু, কংগ্ৰেছ, AIUDFৰ সতে আমি আলোচনাত বহিছো ৷ সকলোয়ে মান্তি হৈছিল ৷ কিন্তু কালিৰ ঘটনা অস্বাভাৱিক ৷ এয়া কোন লোকৰ কাৰ্য তাৰ ইংগিত নাই মুখ্যমন্ত্ৰীৰ। কিন্তু ৬০ গৰাকী লোকৰ বসতিস্থলীত কেনেকৈ আহিল ১০ হাজাৰ লোক সেয়া প্ৰশ্নবোধক ৷ কংগ্ৰেছ, AIUDF দলৰ সঘন অহা যোৱা হৈছিল উচ্ছেদিত স্থানত ৷ এইসকল লোকক লগত লৈ সভা অনুষ্ঠিত কৰিছিল ৷ তাৰপৰা বুজা যায় এই ঘটনা পৰিকল্পিত ৷ কোনো উপাযুক্ত, আৰক্ষী অধীক্ষকৰ অধীনত এই ঘটনা নহয় ৷ মুখ্যমন্ত্ৰীৰ নিৰ্দেশত আৰম্ভ হৈছে উচ্ছেদপৰ্ব ৷ কোনো লোক ইয়াৰ বাবে দোষী নহয় ৷ ধলপুৰৰ উচ্ছেদস্থলীক লৈ মন্তব্য মুখ্যমন্ত্ৰী হিমন্ত বিশ্ব শৰ্মাৰ ৷\nFirst published: September 24, 2021, 16:58 IST\nAssam CM Himanta Biswa sarmaeviction illegal homeSipajhar eviction


NRC আৰু CAAক লৈ বিভ্ৰান্তি দূৰ কৰাৰ প্ৰয়াস চৰকাৰৰ– News18 assam\nNRC আৰু CAAক লৈ বিভ্ৰান্তি দূৰ কৰাৰ প্ৰয়াস চৰকাৰৰ\nবিজেপি নেতৃত্বাধীন চৰকাৰৰ মতে দেশত এনআৰচি আৰু ‘কা’ক লৈ অপপ্ৰচাৰৰ চলাইছে একাংশই। চৰকাৰী সূত্ৰই সেয়েহে নাগৰিকৰ কাৰণে প্ৰকৃত ছবি তুলি ধৰাৰ চেষ্টা কৰিছে।\nLast Updated : December 19, 2019, 19:04 IST\nনাগৰিকত্ব সংশোধনী বিধেয়কক লৈ অসমৰ লগতে সমগ্ৰ দেশত প্ৰতিবাদ আৰু বিক্ষোভ অব্যাহত। অসমৰ বাহিৰত নাগৰিকত্ব সংশোধনী আইন আৰু এনআৰচিক লৈ সংমিশ্ৰিত ক্ষোভৰ পৰিৱেশ। বিগত এটা সপ্তাহ ধৰি কেন্দ্ৰীয় চৰকাৰে বাৰে বাৰে কৈ আছে যে প্ৰকৃত ভাৰতীয় নাগৰিকে কোনো সমস্যাৰ সন্মুখীন নহয়। বিজেপি নেতৃত্বাধীন চৰকাৰৰ মতে কা–এনআৰচিক লৈ একাংশই অপপ্ৰচাৰ চলাই পৰিৱেশ বিনষ্ট কৰিছে। চৰকাৰে সেয়ে প্ৰকৃত ছবি প্ৰশ্নোত্তৰৰ মাধ্যমেৰে তলত দিয়া ধৰণে তুলি ধৰিছে।\nপ্ৰশ্নঃভাৰতীয় মুছলমানসকলে CAA + NRCৰ কাৰণে উদ্বিগ্ন হ’ব লাগিব নে কি?\nউত্তৰঃ কোনো ধৰ্মৰ ভাৰতীয় নাগৰিকে CAA অথবা NRCক লৈ চিন্তিত হ’ব নালাগে।\nপ্ৰশ্নঃধৰ্মৰ ভিত্তিত মানুহক NRCৰ পৰা বিতাৰন কৰা হ’ব নে কি?\nউত্তৰঃNRC ধৰ্মকেন্দ্ৰিক নহয়। যেতিয়া এনআৰচি কৰা হ’ব তেতিয়া কোনো ধৰ্মীয় ভিত্তি নাথাকে।\nপ্ৰশ্নঃ নাগৰিকত্ন কেনেকৈ নিৰ্ধাৰণ কৰা হয়। চৰকাৰৰ হাতত থাকিব নে কি?\nউত্তৰঃ দ্য চিটিজেনশ্যিপ এক্ট, ১৯৫৫ৰ আধাৰত ফ্ৰেম কৰা দ্য চিটিজেনশ্যিপ ৰুল, ২০০৯ৰ ভিত্তিত নাগৰিকত্ব নিৰ্ধাৰণ কৰা হয়। এয়া ৰাজহুৱা ক্ষেত্ৰৰ বিষয়। পাঁচটা প্ৰকাৰেৰে ভাৰতীয় নাগৰিকত্ব নিৰ্ধাৰণ কৰা হয়।\n১) জন্মসূত্ৰে নাগৰিকত্ব\n২) উত্তৰাধিকাৰ সূত্ৰে নাগৰিকত্ব\n৩) পঞ্জীয়নৰ দ্বাৰা নাগৰিকত্ব\n৪) স্বাভাৱিকীকৰণ ( নেচুৰেলাইজেশ্যন)ৰ দ্বাৰা নাগৰিকত্ব\n৫) ক্ষেত্ৰ সন্মিলিতকৰণৰ দ্বাৰা নাগৰিকত্ব\nপ্ৰশ্নঃ যেতিয়া NRC আহিব, তেতিয়া মই মোৰ পিতৃ–মাতৃৰ জন্মৰ তথ্যও দিব লাগিব নে কি নাগৰিকত্ব প্ৰমাণ কৰিবলৈ।\nউত্তৰঃ নাগৰিকত্বৰ কাৰণে আপোনাৰ জন্ম তাৰিখ, মাহ, বছৰ আৰু জন্মৰ ঠাই পৰ্যাপ্ত। যদি এয়া নাথাকে তেনেহ’লে আপুনি আপোনাৰ অভিভাৱকৰ তথ্য দিবলগীয়া হ’ব পাৰে। কিন্তু অভিভাৱকৰ কোনো তথ্য বাধ্যতামূলকভাৱে দিব নালাগে। জন্মৰ তাৰিখ আৰু ঠাইৰ দ্বাৰাই নাগৰিকত্ব প্ৰমাণ কৰিব পাৰি। কি কি নথি ইয়াৰ কাৰণে দিব লাগিব সেয়া এতিয়াও নিশ্চিত হোৱা নাই যদিও ইয়াত ভোটাৰ কাৰ্ড, পাছপৰ্ট, আধাৰ, লাইচেন্স, ইন্সুৰেন্স কাকত, জন্মৰ প্ৰমাণপত্ৰ, বিদ্যালয় এৰাৰ প্ৰমাণ পত্ৰ, ভূমি বা ঘৰৰ কাগজ আদি যিবোৰ নথি স্বীকৃতিপ্ৰাপ্ত ৰাজহুৱা কৰ্তৃপক্ষই দিছে সেইবোৰ মান্য হ’ব। এই নথিৰ তালিকা যথেষ্ট দীঘলীয়া কৰা হ’ব যাতে কোনো ভাৰতীয় নাগৰিকে হাৰাশাস্তিৰ সন্মুখীন নহয়।\nপ্ৰশ্নঃ যেতিয়া NRC আহিব তেতিয়া মই ১৯৭১চনৰ পূৰ্বৰ পিতৃপুৰুষৰ তথ্য প্ৰমাণ দিব লাগিব নে কি?\nউত্তৰঃ নহয়, আপুনি ১৯৭১চনৰ পূৰ্বৰ আপোনাৰ অভিভাৱকৰ পৰিচয় পত্ৰ বা জন্মপত্ৰ আদিৰে প্ৰমাণ দিব নালাগে। এয়া কেৱল অসম NRCৰ কাৰণেহে প্ৰযোজ্য আছিল। অসম চুক্তিৰ আধাৰত উচ্চতম ন্যায়ালয়ৰ এয়া নিৰ্দেশনা আছিল। বাকী দেশত NRC প্ৰক্ৰিয়া সম্পূৰ্ণ পৃথক হ’ব আৰু এয়া The Citizenship (Registration of Citizens and Issue of National Identity Cards) Rules, 2003ৰ অধীনত নিৰ্ধাৰণ কৰা হ’ব।\nপ্ৰশ্নঃ যদিহে এজন ব্যক্তি নিৰক্ষৰ আৰু পৰ্যাপ্ত নথি নাথাকে তেওঁৰ কি হ’ব?\nউত্তৰঃ এনেকুৱা ক্ষেত্ৰত চৰকাৰে তেওঁক সাক্ষী লৈ আহিবলৈ অনুমতি দিব। অথবা অন্যান্য প্ৰমাণ বা সম্প্ৰদায়ৰ স্বীকৃতিপত্ৰ আদিৰেও কাম হ’ব। এটা নিৰ্দিষ্ট প্ৰক্ৰিয়াৰে পৰিচালনা কৰা হ’ব বিষয়টো। কোনো ভাৰতীয় নাগৰিকক সমস্যাত পেলোৱা নহয়।\nপ্ৰশ্নঃ NRCত তৃতীয় লিংগ, নাস্তিক, আদিবাসী, দলিত, মহিলা আৰু ভূমিহীনক বাদ দিয়া হ’ব নে কি?\nউত্তৰঃ নহয়, যেতিয়া NRC কৰা হ’ব তেতিয়া উপৰোক্ত কোনো আশংকা সঁচা নহয়।\nFirst published: December 19, 2019, 19:03 IST


Menogia in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Menogia ar byavahar, ppali, parshwakriya, upkaar, kriya-pratikriya aaru satarkatabani\nMenogia ৰ মূল্য আৰু পেকৰ চাইজ - Menogia Price and Pack Size in Assamese\nMenogia ৰ লাভ আৰু ব্যৱহাৰসমূহ- Menogia Benefits & Uses in Assamese\nMenogia ৰ পালি আৰু সেয়া কেনেদৰে ল'ব- Menogia Dosage & How to Take in Assamese\nMenogia-ৰ উপাদানসমূহ- Menogia Active Ingredients in Assamese\nMenogia ৰ পাৰ্শ্চক্ৰিয়াসমূহ- Menogia Side Effects in Assamese\nMenogia সংক্ৰান্ত সতৰ্কতাবাণীসমূহ- Menogia Related Warnings in Assamese\nঅইন দৰৱৰ সৈতে Menogiaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Menogia with Other Drugs in Assamese\nMenogia মতভেদসমূহ- Menogia Contraindications in Assamese\nMenogia ৰ বিষয়ে সততে সোধা প্ৰশ্নসমূহ- Frequently asked Questions about Menogia in Assamese\nখাদ্য আৰু মদৰ সৈতে Menogia ক্ৰিয়া-প্ৰতিক্ৰিয়া- Menogia Interactions with Food and Alcohol in Assamese\nMenogia ৰ লাভ আৰু ব্যৱহাৰসমূহ - Menogia Benefits & Uses in Assamese\nMenogia তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMenogia ৰ পালি আৰু সেয়া কেনেদৰে ল'ব - Menogia Dosage & How to Take in Assamese\nMenogia-ৰ উপাদানসমূহ - Menogia Active Ingredients in Assamese\nMenogia ৰ পাৰ্শ্চক্ৰিয়াসমূহ - Menogia Side Effects in Assamese\nগৱেষণাৰ ভিত্তিত, Menogia ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMenogia সংক্ৰান্ত সতৰ্কতাবাণীসমূহ - Menogia Related Warnings in Assamese\nMenogia-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMenogia এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Menogia খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nMenogia-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMenogia এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Menogia কি প্ৰভাৱ দেখা গৈছে?\nMenogia গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Menogia কি প্ৰভাৱ দেখা গৈছে?\nMenogiaৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Menogia ৰ কি প্ৰভাৱ দেখা গৈছে?\nMenogia গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Menogiaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Menogia with Other Drugs in Assamese\nMenogia তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMenogia মতভেদসমূহ - Menogia Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Menogia লোৱা অনুচিত যাতে -\nMenogia ৰ বিষয়ে সততে সোধা প্ৰশ্নসমূহ - Frequently asked Questions about Menogia in Assamese\nএই Menogia-এ অভ্য়াস বা নিচাৰ সৃষ্টি কৰে নেকি?\nনহয়, Menogia লোৱাটোৱে কোনো আসক্তিৰ সৃষ্টি নকৰে।\nMenogia আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Menogia লওক।\nMenogia য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Menogia ক্ৰিয়া-প্ৰতিক্ৰিয়া - Menogia Interactions with Food and Alcohol in Assamese\nখাদ্য আৰু Menogiaৰ ক্ৰিয়া-প্ৰতিক্ৰিয়া\nMenogia আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Menogiaৰ মাজৰ প্ৰতিক্ৰিয়া\nগৱেষণাৰ অভাৱত, Menogia লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nMenogia ৰ অনুকল্প - Substitutes for Menogia in Assamese\nআপুনি বা আপোনাৰ পৰিয়ালৰ কোনোবাই Menogia লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Menogia ব্যৱহাৰ কৰিছিল নেকি?\nআপুনি কিমান পৰিমাণে Menogia সেৱন কৰিছিল?\nআপুনি Menogia ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Menogia সেৱন কৰে?


ৰকিবুলে চীনৰ মাকাউৰ জুৱাশালাত কিদৰে বগা কৰিলে ক’লা ধন, ব্যাখ্যা অনিল ৰাজাৰ\nপ্ৰাক্তন কংগ্ৰেছী মন্ত্ৰী ৰকিবুল হুছেইনৰ পিছ নেৰা হৈছে কংগ্ৰেছৰে বহিষ্কৃত নেতা অনিল ৰাজাই। ৰকিবুলৰ বিৰুদ্ধে আজি ১৭ মে’ত পুনৰ এক তাজা অভিযোগ উত্থাপন কৰি ৰাজাই কয় যে যোৱা ৫ মে’ত ক’লা ধন বগা কৰিবৰ বাবে পত্নীৰ সৈতে মাকাউলৈ গৈছিল ৰকিবুল হুছেইন ( Rockybul Hussain )!\nৰাজাই কয় যে ‘মাকাউৰ কেচিন’ত গৈ টকাখিনি জমা দিব, কেচিন’ই আপোনাক কিবা শতাংশ এটা ৰাখি আপোনাক এটা ৰিচিট দিব। ১০০ কোটি জমা দিলে ৮০ কোটি টকাৰ ৰিচিট দিব। তাৰমানে ধৰি লওক জিকিলো বুলি প্ৰমাণ পত্ৰ দি দিব। এই টকাৰ পৰা টেক্স কাটি ভাৰতত সেয়া বগাধন হিচাপে ব্যৱহাৰ কৰিব পাৰি।’\n‘অৰুণাচলৰ মন্ত্ৰীয়ে ৰাজাক এই কিটিপৰ কথা অৱগত কৰিছিল বুলি উল্লেখ কৰি ৰাজাই অভিযোগ কৰে যে ‘মাকাউত কি আছে? একো নাই। মাকাউত জুৱা খেলিবৰ বাবে কেচিন’ আছে। কোনো ভাল মানুহ সাধাৰণতে মাকাওলৈ নাযায়। তেওঁৰ পত্নীক লগত লৈ ক’লা ধন বগা কৰিবলৈ মাকাওলৈ গৈছিল।’\nউল্লেখযোগ্য যে ১৮৫০ চনত ঔপনিৱেশিক পৰ্তুগীজ চৰকাৰে মাকাউত জুৱাক বৈধ ঘোষণা কৰাৰ পিছৰে পৰা ই ‘বিশ্বৰ জুৱা ৰাজধানী’ হিচাপে জনাজাত। জুৱা পৰ্য্যটন নিৰ্ভৰ মাকাউৰ অৰ্থনীতিৰ ৫০ শতাংশই জুৱাৰ পৰা সংগৃ্হীত ৰাজহ।\nআনহাতে ৰকিবুল হুছেইনে অনিল ৰাজাৰ বিৰুদ্ধে তৰা গোচৰত ১৫ মে’ত ‘শাৰীৰিক অসুস্থতাৰ বাবে’ আদালতত উপস্থিত নথকা ৰাজাক ৰকিবুলে ‘মই আদালতলৈ আহিছো, অনিল ৰাজা কিয় অহা নাই’ বুলি কৰা প্ৰশ্নৰ উত্তৰত তেওঁ কয় ‘মই আদালতলৈ যাওঁ-নাযাওঁ সেইটো তেওঁৰ বিচাৰ্য্য বিষয় নহয়। মই মোৰ কৰ্তব্য জানো, আদালতে মাতিছে মই হাজিৰ হ’ম।’\nইতিমধ্যে লখিমপুৰত তেওঁৰ পত্নীৰ নামত থকা সম্পত্তিৰ তালিকা ৰাজাৰ হাতলৈ আহিছে বুলি দাবী কৰি তেওঁ কয় যে ‘তেওঁৰ পত্নীৰ নামত অজস্ৰ মাটি আছে। ২০১৬ চনৰ নিৰ্বাচনৰ পূৰ্বে তেওঁ ইয়াক সম্পত্তিৰ তালিকাত সন্নিবিষ্ট কৰা নাই। ইতিমধ্যে নিৰ্বাচনী আয়োগ আৰু আইকৰ বিভাগলৈ চিঠি পঠাইছো। তেখেতৰ বিধায়ক পদ খাৰিজ কৰিব লাগে বুলি দাবী জনাইছো, কাৰণ সম্পত্তিৰ তালিকা যদি সঠিকৰূপত দাখিল নকৰে তেন্তে নিৰ্বাচনী আইন সম্পূৰ্ণৰূপে উলংঘা কৰা হয়।’\nৰাজাই লগতে অভিযোগ কৰে যে ‘ৰকিবুল হুছেইনে যোৱা ১৫ টা বছৰে নগাঁৱত এনেকুৱা অৰাজকতা সৃষ্টি কৰিলে যাৰ ফলস্বৰূপে হত্যা-লুন্ঠন, ধৰ্ষণ, জুৱাৰ আড্ডা আদি বৃদ্ধি পালে। যাৰ কাৰণে জিলাখনৰ মানুহ শান্তিৰে বসবাস কৰিব নোৱাৰা হ’ল। ময়ো লাহৰীঘাটৰ মানুহ, তাতো জুৱাৰ আড্ডা বহে। মুঠতে তেওঁ সমগ্ৰ জিলাখন প্ৰদূষিত কৰি পেলাইছে।’\n‘কংগ্ৰেছৰ লগত আজীৱন থাকিম’ বুলি দাবী কৰি ৰাজাই কয় যে ‘কিন্তু ৰকিবুলৰ নিচিনা ব্যক্তিগত মুনাফা লুটা মানুহক যেতিয়ালৈকে দলৰ পৰা বাহিৰ নকৰে তেতিয়ালৈকে মই সংগ্ৰাম কৰি যাম।’\nঅনিল ৰাজাৰ আজিৰ বিস্ফোৰণৰ পিছত ৰকিবুল হুছেইনে কি প্ৰতিক্ৰিয়া কৰে সেয়া লক্ষণীয় হ’ব।


অসমৰ সংমণ্ডল - অসমীয়া ৱিকিপিডিয়া\nঅসমৰ পাঁচটা প্ৰশাসনিক বিভাগ বা সংমণ্ডলৰ অৱস্থান\n2 সংমণ্ডলৰ তালিকা\n2.1 পুৰণি সংমণ্ডল (২০১৫ চনলৈ)\n2.2 বৰ্তমান সংমণ্ডল\n2.3 প্ৰস্তাৱিত সংমণ্ডল\n3 পৌৰ নিগম\n4 স্বাধীনতা-উত্তৰ কালৰ নগৰ সমূহ\n১৯৪৭ চনৰ আগতে পৌৰসভা থকা অসমৰ নগৰ সমূহ\n১৮৭৪ চনত চিফ কমিছনাৰছ প্ৰভিডেন্স হিচাপে অসম গঠন কৰা হৈছিল। তেতিয়া অসমৰ ৰাজধানী আছিল শ্বিলং। প্ৰশাসনিক সুবিধাৰ বাবে তেতিয়া অসমক ছয়খন জিলাত বিভক্ত কৰা হয়। সেইকেইখন হল: গোৱালপাৰা, কামৰূপ, শোণিতপুৰ, নগাঁও, শিৱসাগৰ আৰু লখিমপুৰ জিলা। এই গোটেইকেখন জিলা ব্ৰহ্মপুত্ৰ উপত্যকাৰ। তেতিয়া ইয়াক অসম উপত্যকা বুলিও জনা গৈছিল। ১৮৮০ চনত অসম উপত্যকাৰ ন্যায়াধীশ জনক কমিছনাৰ ৰূপে অতিৰিক্ত দায়িত্ব দিয়া হৈছিল।১৯০৫ চনত অসম উপত্যকাৰ ন্যায়াধীশ আৰু কমিছনাৰৰ কাৰ্যালয় পৃথক কৰা হয়। লগতে পাৰ্বত্য জিলা আৰু সুৰমা উপত্যকাৰ প্ৰশাসনৰ বাবে কমিছনাৰৰ কাৰ্যালয় স্থাপন কৰা হয়।\nসংমণ্ডলৰ তালিকা[সম্পাদনা কৰক]\nপুৰণি সংমণ্ডল (২০১৫ চনলৈ)[সম্পাদনা কৰক]\nপাৰ্বত্য আৰু বৰাক উপত্যকা দিছপুৰ কাছাৰ, ডিমা হাছাও, হাইলাকান্দি, কাৰ্বি আংলং, আৰু কৰিমগঞ্জ\nনামনি অসম পাণবজাৰ বাক্সা, বৰপেটা, বঙাইগাঁও, চিৰাং, ধুবুৰী, গোৱালপাৰা, নলবাৰী, কামৰূপ মেট্ৰ', কামৰূপ গ্ৰাম্য, আৰু কোকৰাঝাৰ\nউত্তৰ অসম তেজপুৰ দৰং, মৰিগাঁও, নগাঁও, শোণিতপুৰ, আৰু ওদালগুৰি\nউজনি অসম যোৰহাট ধেমাজি, ডিব্ৰুগড়, গোলাঘাট, যোৰহাট, লখিমপুৰ, শিৱসাগৰ, আৰু তিনিচুকীয়া\nবৰ্তমান সংমণ্ডল[সম্পাদনা কৰক]\nবৰাক উপত্যকা শিলচৰ কাছাৰ, হাইলাকান্দি, আৰু কৰিমগঞ্জ\nমধ্য অসম নগাঁও ডিমা হাছাও, হোজাই, পূব কাৰ্বি আংলং, পশ্চিম কাৰ্বি আংলং, মৰিগাঁও, আৰু নগাঁও\nনামনি অসম পাণবজাৰ বাক্সা, বৰপেটা, বজালী, বঙাইগাঁও, চিৰাং, ধুবুৰী, গোৱালপাৰা, নলবাৰী, কামৰূপ মেট্ৰ', কামৰূপ গ্ৰাম্য, কোকৰাঝাৰ, আৰু দক্ষিণ শালমাৰা মানকাচৰ\nউত্তৰ অসম তেজপুৰ বিশ্বনাথ, দৰং, শোণিতপুৰ, আৰু ওদালগুৰি\nউজনি অসম যোৰহাট চৰাইদেউ, ধেমাজি, ডিব্ৰুগড়, গোলাঘাট, যোৰহাট, লখিমপুৰ, মাজুলী, শিৱসাগৰ, আৰু তিনিচুকীয়া\nপ্ৰস্তাৱিত সংমণ্ডল[সম্পাদনা কৰক]\nপাৰ্বত্য অসম ডিফু ডিমা হাছাও, পূব কাৰ্বি আংলং, আৰু পশ্চিম কাৰ্বি আংলং\nবড়োলেণ্ড কোকৰাঝাৰ বাক্সা, চিৰাং, কোকৰাঝাৰ, আৰু ওদালগুৰি\nমধ্য অসম নগাঁও হোজাই, মৰিগাঁও, আৰু নগাঁও\nকামৰূপ পাণবজাৰ দৰং, কামৰূপ মেট্ৰ', আৰু কামৰূপ গ্ৰাম্য\nনামনি অসম বঙাইগাঁও বৰপেটা, বজালী, বঙাইগাঁও, ধুবুৰী, গোৱালপাৰা, নলবাৰী, আৰু দক্ষিণ শালমাৰা–মানকাচৰ\nউত্তৰ অসম তেজপুৰ বিশ্বনাথ, লখিমপুৰ, আৰু শোণিতপুৰ\nউজনি অসম যোৰহাট চৰাইদেউ, ধেমাজি, ডিব্ৰুগড়, গোলাঘাট, যোৰহাট, মাজুলী, শিৱসাগৰ, আৰু তিনিচুকীয়া\nস্বাধীনতা-উত্তৰ কালৰ নগৰ সমূহ[সম্পাদনা কৰক]\nভাৰতে স্বাধীনতা লাভ কৰা আগৰে পৰা অসমৰ কেইখন ঠাই নগৰ হিচাপে স্বীকৃতি পাইছিল। এই নগৰ সমূহত প্ৰশাসনৰ বাবে পৌৰসভা গঠন কৰা হৈছিল। সেই পুৰণি নগৰ সমূহৰ তালিকা তলত দিয়া হৈছে:\nপৌৰসভা ভাৰতে স্বাধীনতা লাভ কৰাৰ আগত\n↑ "Urbanisation and Growth of Small Towns in Assam, India". Rinku Manta, Research Scholar, Deptt. of Geography - Gauhati University and Dr. Jnanshree Borah, Associate Professor, Deptt. of Geography: Arya Vidyapeeth and Cotton College - Gauhati University. 2005. https://www.unil.ch/files/live/sites/igu-urban/files/shared/Manta.pdf.\n↑ Report on the Administration of North East India. 1921. https://books.google.co.uk/books?id=pL_GfLfK3lYC&pg=PA1&lpg=PA1&dq=Report+on+the+Administration+of+North+East+India&source=bl&ots=hrhDogobPY&sig=27HKVSVUwfaFk48zgtHyPzz-spk&hl=en&sa=X&ved=0ahUKEwiE352AzvHRAhXogVQKHQskDNMQ6AEIIzAB#v=onepage&q=permanent%20centres%20of%20commerce&f=false.\n↑ "In 1879, Sir Bayley, therefore, proposed to the Government of India that the Judge of Assam Valley to be the ex-officio Commissioner of Assam Valley. High Court objected to the proposal. But Government of India approved the scheme and the Chief Commissioner invested the Judge of Assam with the powers ofaCommissioner ofaDivision." (Bose 1985, পৃষ্ঠা 32)\n↑ (Bose 1985, পৃষ্ঠা 33)\n↑ (Bose 1985, পৃষ্ঠা 36)\n↑ (Press Trust of India 31 Sept. 2015)\n↑ "Citizens submit memo to Sonowal, The Telegraph (Calcutta – Gauhati)". Avik Chakraborty. 21 December 2016. https://www.telegraphindia.com/1161222/jsp/northeast/story_126084.jsp#.WOeV1BIrIch। আহৰণ কৰা হৈছে: 21 December 2016.\n↑ Saikia, Dr Jugal (8 April 2016). Economics Of Informal Milk Producing Units In Assam\n– Guwahati municipal region, 1853, reconstituted 1873.. Notion Press. https://books.google.com/books?id=mJroCwAAQBAJ। আহৰণ কৰা হৈছে:5August 2016.\n↑ "Dibrugarh Municipal Board – Dibrugarh municipal region, 1873.". http://dibrugarhmunicipality.org.in/.\n↑ "Goalpara Municipal Board-About Us – Goalpara municipal region, 1875.". http://goalparamb.org.in/Aboutus.html.\n↑ "Dhubri Municipal Board – Dhubri municipal region, 1883.". http://www.dhubrimb.org.in/.\n↑ "Nagaon – History – Nagaon municipal region, 1893.". http://nagaon.gov.in/hist.html.\n↑ "About Municipal Board – Tezpur – Tezpur municipal region, 1894.". http://www.tezpurmb.co.in/AboutMunicipalBoard.aspx.\n↑ "Jorhat Municipal Board(JBM), Jorhat, Assam – Jorhat municipal region, 1909". http://www.jorhatmunicipalboard.org/jorhat_municipal_board.php.\n↑ "AGP lists civic poll candidates – Golaghat municipal region, 1920". http://www.telegraphindia.com/1150119/jsp/northeast/story_9079.jsp#.V0OXAZMrIcg। আহৰণ কৰা হৈছে:5August 2016.\n↑ "Silchar Municipal Board (Silchar Municipality) Assam – Silchar Karimganj Hailakandi – Silchar municipal region, 1922". http://silchartoday.com/silchar/silchar-municipal-board-silchar-municipality-assam/। আহৰণ কৰা হৈছে:5August 2016.\nBose, M L (1985). Development of Administration in Assam. প্ৰকাশক New Delhi: Concept Publishing Company.\n(October 31, 2015). "Assam reorganises different divisions". (Web link). সংগ্ৰহ কৰা হৈছে: November 1, 2015.\n"https://as.wikipedia.org/w/index.php?title=অসমৰ_সংমণ্ডল&oldid=259451"ৰ পৰা অনা হৈছে\nএই পৃষ্ঠাখন ১৬ জানুৱাৰী, ২০২১ তাৰিখে ২০:৪৩ বজাত অন্তিম সংশোধন কৰা হৈছিল।


ইয়াত আজি কোনো নাই:(অভিজ্ঞান ফুলকোঁৱৰ) - সাহিত্য ডট অৰ্গ\nজেতুকাই জানে তাই থকা এপাৰ্টমেণ্টটোৰ মুখামুখি ফ্লেটটোত এটা ল’ৰা থাকে । তাই তাক মুখামুখিকৈ কেতিয়াও দেখা নাই । কিন্তু জানে সি এটা পূৰ্ণ যৌৱন প্ৰাপ্ত ল’ৰা । হয়তো তাইতকৈ বয়সৰে সৰু হ’ব । স্কুলৰ পৰা ঘুৰি আহোঁতে তাই এদিন দেখিছিল দুজনমান মানুহে তাক সেই ঘৰটোত এৰি থৈ গৈছিলহি । এয়া প্ৰায় তিনি বছৰমান আগৰ কথা । তাকলৈ জেতুকাৰ খুউব উত্কণ্ঠা । সি কোন,ক’ৰপৰা,কোনে তাক ইয়াত থৈ গ’লহি । কেতিয়াবা আহি থকা মানুহজন তাৰ কোন হয় ইত্যাদি । তাক তাই প্ৰায়েই দেখা পাই;দুমহলীয়া ঘৰটোৰ ওপৰৰ ৰেলিঙত ধৰি সি আকাশখনৰ ফালে চাই থাকে । এয়া জেতুকাৰ দৃষ্টিত এক শূন্য তীক্ষ্ণ দৃষ্টি,যাৰ প্ৰহাৰত তাইৰ চকুলৈ আয়োজন নোহোৱাকৈ এজাক বৰষুণ নামি আহে ।\nসেই উদাস চকুজুৰিত তাই আৱিষ্কাৰ কৰিব বিচাৰে বহুত কিবাকিবি । তাৰ কোনো অনুমতি নোলোৱাকৈ । কেতিয়াবা কিছুমান মানুহৰ লগত একো নোকোৱাকৈ তেখেতৰ লগত এক সম্পৰ্ক কৰিবলৈ মন যায় । লাহে সেই ল’ৰাটো জেতুকাৰ বাবে তেনে এটা মানুহ হৈ পৰিছিল । নাম নাজানে,পৰিচয় নাজানে অথচ পাগলৰ দৰে তাক জানিবলৈ এক প্ৰবল হেঁপাহে তাইৰ মনত উখল-মাখলৰ সৃষ্টি কৰিছিল ।\nদেউতাকৰ লগত অকলশৰে থকা জেতুকাৰ জীৱনলৈ অনাকাংক্ষিত ভাৱে সেই ল’ৰাটো এনেকৈ সোমাই আহিব বুলি কোনেও ভৱা নাছিল । দেউতাকে তাইক সাৱধান কৰি দিছিল তাইক-“তই বাৰু অলপ বেছিকৈ সোমাই পৰিছ নেকি?”\nদেউতাকক মিঠা দাবী এটাৰে তাই সৈমান কৰি থৈছিল যে তেওঁ ভৱাৰ দৰে একো হোৱা নাই তাইৰ ।\nতাইৰ মনত এয়া জনাৰ এটা হেঁপাহ আছে সঁচা য়ে সেই ল’ৰাটো কোন,কিন্তু তাক লগ কৰি সোধাৰ কোনো পৰিকল্পনা নাই । এক অন্য মজাৰে সজাই তুলিছে তাই নিজৰ অন্তৰখন । কিবা এক সম্পৰ্কৰ বাবে তাই পাগল হৈ যোৱা নাই । তাই আগতে এনে অনুভৱ হোৱা নাই । ক’তা তাইৰ প্ৰেমিক বিনয়ৰ বাবেতো কেতিয়াও তাইৰ এনে হোৱা নাই । এক পাগলামি বুকুত বান্ধি ৰাখিছে তাই । স্কুললৈ যাওঁতে তাই চুৰকৈ তাৰ সদায় খোল খাই থকা খিৰিকী খনৰ ফালে চাই আৰু এনে আভাস হয় সি যেন ছবি আঁকি থাকে সদায় । বৰ মন যায় তাৰ লগত চিনাকি হ’বলৈ কিন্তু তাই নহয় । কিয়নো সেই কম সময়ৰ বাবে লগ পোৱা বাছৰ বন্ধু জনৰ দৰে নিভাঁজ আৰু দাবীহীন কৰি থ’ব খোজে এই সম্পৰ্কটো । তাই এনেকৈৱে ভালে আছে । এনেকুৱা বহুত মানুহ থাকে যাৰ লগত চিনাকি নোহোৱাকৈ থাকোঁতেই ভাল লাগি থাকে ।\nজেতুকাই বহুত পলমকৈ জানিছিল সেই ল’ৰাটোৰ দুয়োটা ভৰিয়েই বেয়া । সি গোটেই দিন সেই হুইল চেয়াৰখনৰ ভৰসাতে থাকি যাব লাগে । তাই নাজানে সি আকাশলৈ চাই থাকিলে কিয় তাইৰ চকু্হাল সেমেকি উঠে । এয়া তাৰ প্ৰতি তাইৰ সহানুভূতি নে আন কিবা । ক’তা,ইমান দিন ইমানবোৰ বিকলাংগ ল’ৰা-ছোৱালীৰ লগত থাকিও তাইৰ দেখোন এনে হোৱা নাই । একেটা বাটেৰে নিৰ বিচ্ছিন্ন বাৱে সেই বিকলাংগ স্কুলখনলৈ অহা-যোৱা কৰি আছে । সেই ল’ৰাছোৱালীৰ মাজত তাই ক’ৰবাত নিজৰ সকলো দুখ এৰি থৈ আহিছিল । জেতুকাৰ পইচাৰে তাইৰ দেউতাক আৰু বজৰূৱা হৈ উঠিছিল । অনবৰত মদত ডুবি থাকে দেউতাক । তাই মাকক নেপালেই,পাইছিলে যদিও মনত নাই তাইৰ । দাপোণৰ সমুখত বহি নিজকে কেতিয়াবা প্ৰাণ ভৰি চায় । সকলোৱে কয় তাই হেনো একেবাৰে মাকৰ নিচিনা হৈ উঠিছে । সাইলাখ কেতেকীৰ দৰে । মাকৰ ওপৰত তাইৰ খুউব অভিমান হয় তাইৰ । খুউব । মাক চোৰৰ দৰে পলাই গ’ল তাইৰ কাষৰ পৰা । দেউতাকক জানো তাই সকলো কথা ক’ব পাৰে । দেউতাকে জানো পাৰিব তাইৰ বুকুৰ জটিলতা বুজিব । কান্দিব পাৰিবনে তাই দেউতাকৰ আগত,বুজাব পাৰিবনে মাহেকীয়া ৰাতিকেইটাৰ জয়াল অভিজ্ঞতা,ছোৱালী এজনীক দৰ্কাৰ হোৱা আবুৰতা । কিমান হেৰুৱাই তাই দেউতাকৰ লগত জী আছে । হয় চাগৈ এটা ল’ৰাতকৈ এজনী ছোৱালীকহে মাকৰ বেছি প্ৰয়োজন । আজি এনেকুৱা ভাৱ হয় তাইৰ যেন দেউতাকে নহয় তাইহে দেউতাকক আশ্ৰয় দিয়ে ।\nআচলতে পুৰুষৰ ওচৰত নহয় নাৰীৰ কাষতহে পুৰুষে আশ্ৰয় লয় ।\nমাকলৈ মনত পৰিলেই তাই চিঞৰ চিঞৰি কান্দে,তেতিয়া কেঁচুৱাৰ দৰে অবুজ কেঁকনিৰে জৰ্জৰিত হৈ পৰে দেউতাকৰ মাত । অথচ তাই বুজি নাপাই দেউতাকৰ সেই গেঙনি কাৰ ওপৰত । মাকৰ নে আন কাৰোবাৰ ওপৰত । কেতিয়াবা ডিঙিলৈকে মদ এগাল গিলি আৰামী চকীত বহি থাকে দেউতাক । চকু তেতিয়া মাছ । এনে লাগে যেন তেওঁৰ ফুটা থকা কলিজাটো ওলমি আছে শূন্যত । জেতুকাৰ সেই সময়ত দেউতাকক সাৱটি কান্দিবৰ মন যায় । সেই দৃষ্টি যেন বহুদিন খাবলৈ নোপোৱা দুখীয়া খেতিয়কৰ এজাক ল’ৰা-ছোৱালীৰ,উচ্চাকাংক্ষা থকা বিফল হৃদয়বোৰৰ কাৰোবাৰ ওচৰত নিমাত অভিযোগহে ।\nতাই লগতে সেই ল’ৰাটোৰ কথাও ভাবি পেলায় । তাৰ বাৰু একো অভিযোগ নাইনে । একো অভিলাস নাইনে । চকীৰ পৰা উঠিব নোৱাৰা এই ল’ৰাটোৱে কেতিয়াও এবাৰ দৌৰাৰ সপোন দেখা নাইনে,এবাৰো আকাশখন নিজৰ মুঠিত লৈ তৰাবোৰৰ লগত খেলাৰ ইচ্ছা কৰা নাইনে ।\nহঠাতে তাই নিজৰ চিন্তাত পৰিৱৰ্ত্তন আনে । তাই ভাৱে ইমান দিন এনেকৈ জী থকা মানুহটোৰ মনোবল কিমান হ’ব পাৰে তাই কল্পনাও কৰিব নোৱাৰিব । তাইৰ মন যায় তাৰ মুখৰ মাত এষাৰ শুনিবলৈ । তাইৰ মাজে মাজে সন্দেহো হয় সি বাৰু কথাও ক’ব নোৱাৰে নেকি!\nঅতিমাত্ৰা নিসংগ আৰু নিস্তব্ধ মুহুৰ্ত্তবোৰত তাই বতাহক,আকাশক নিজৰ কথা ক’ব খোজে । কিন্তু সিহঁতে জানো শুনে তাইৰ কথা । তাই তাৰ কথা ভাৱে সি বাৰু তাইক আঁকিব পাৰিবনে । তাই নিজকে ডবিয়াই । এয়া একেবাৰে ভাল কথা নহয় । সেই অচিনাকি ল’ৰাটোৰ প্ৰতি তাই ইমান চিন্তা কৰে কিয়,এই টান তাইৰ বিনয়ৰ প্ৰতিহে থকা উচিত । যেতিয়া লাহে লাহে বেলি হেলনীয়া হয় তাই নিজক আৱিষ্কাৰ কৰে ঘৰৰ বেলকনিত । একমাত্ৰ সেই ভৰি হীন ল’ৰাটোৰ লগত গঢ়ি উঠা নামহীন সম্পৰ্কৰ টোৰ নিচাত । তাইৰ ভৰিহাল গতিশীল হয়।\nআজি এই তিনিবছৰে সেই ল’ৰাটোৰ লগত বহুবাৰ তাইৰ চকুৱে চকুৱে পৰিছে । সেই দৃষ্টিত কোনো কামনা নাই,আশা নাই,এষাৰ কথা পতাৰ তীব্ৰতা নাই,নাই চকুৱে চকুৱে পৰিলে মিচিকিয়া হাঁহি এটা মৰাৰ সামান্য সৌজন্যতাবোধকনো । কিন্তু তাত এক ভাপ আছে,এক মিঠা উত্তাপ আছে, এগালমান সপোন আছে,উৰি থকা এজাক ফুটুকি পখিলাৰ সপোন,এজাক সৰ্ববিস্তাৰিত বতাহৰ সপোন,ৰান্ধনী বেলিৰ সপোন,জীয়াই থকাৰ সপোন ।\nএটা মাত্ৰ পলকৰ দৃষ্টি বিনিময়,এনে লাগে এন একোটাহঁত দৃষ্টিৰ বাবেই আত্মহত্যা কৰিবলৈ যোৱা মানুহ জীৱন বিচাৰি ঘুৰি আহে আকৌ । তাইও যে আজিৰ পৰা তিনিবছৰ আগতে তেনে এটা আশাকেই পুহি ৰাখিছিল । তাক নেদেখাৰ আগলৈকে তাই আত্মহত্যাক এক কলা বুলি ভাৱিছিল,কিন্তু আজি এনে নহয় । কোনোবাই কোৱা এষাৰ কথা কেতিয়াবা তাইৰ বাবে অতি মাৰাত্মক হৈ পৰে । ঠিক যিদৰে এলবাৰ্ট কানাজে কোৱা এষাৰ কথাৰ দৰে-“An act of suicide is prepared with silence in the heart isagreat work of art”\nজেতুকাই পলমকৈ বুজি পোৱা হৈছিল তাই সেই ল’ৰাটোক পাব বিচাৰে কিন্তু দেহেৰে নহয় । তাই নিসংগ ৰাতিবোৰলৈ ভয় লাগে । বৰ ভয় লাগে । আত্মহত্যাৰ ভোকটো ৰাতি বেছি সৰব হৈ পৰে । তাৰো বাৰু কেনেবাকৈ মৰিবৰ মন যায় নেকি!সি যদি ৰেলিঙৰ ওপৰৰ পৰা জঁপিয়াই দিয়ে । তাই তেতিয়াও যাব পাৰিবনে তাক চাবলৈ । বিনয়ৰ সকলো হকা-বধা এৰি । এবাৰ তাইৰ প্ৰেমক স্পৰ্শ কৰি চবলৈ । তাই বিনয়ক কোৱাৰ বাবে লাহে লাহে নিজক প্ৰস্তুত কৰি লৈছিল যে তাই আৰু বিনয়ৰ হৈ থকা নাই । তাই ভাৱিছিল তাই হয়তো পাৰিব । তাই কান্দিবও পাৰিব । দেউতাকৰ সমুখত ধৰা পৰি যোৱাকৈ কান্দিব,মাকৰ ওপৰত থকা সকলো ক্ষোভ অভিমান বাহিৰ কৰি কান্দিব ।\nকিন্তু কোনেওতো তাইৰ কান্দোনৰ ৰহস্য গম নাপাব । কোনেও বুজি নাপাব তাই সেই ল’ৰাটোক শুনাব খোজা কবিতাবোৰ,যদি সি তাইক নোকোৱাকৈ মৰি থাকে । তাই জানো শুনাব পাৰিব বিনয়ে কেতিয়াও নুবুজা কবিতাবোৰ! সিও যদি বুজি নাপাই তাইৰ কবিতাবোৰ……!\nডেনিছ: “জানা যিশু,মোৰ সমুখৰ এপাৰ্টমেন্টটোত এজনী ছোৱালী থাকে । মোলৈ তাই প্ৰায়েই চাই থাকে । তাই বাৰু জানেনে মোৰ নাম!মই এই ৰুমটোত সোমাই গোটেই দিনটো কি কৰি থাকো । মোৰ যে দুয়োটা ভৰিয়েই বেয়া….”\nডেনিছে অকলশৰীয়া মুহুৰ্ত্তত তাৰ মনৰ কথা বোৰ তাৰ হুইল-চেয়াৰখনক কয় । সেইখনেই য়ে তাৰ একমাত্ৰ সংগী,সেইখনেই তাৰ ঈশ্বৰ । তাৰ বাহিৰে ডেনিছৰ কাষত তাক সহায় কৰা লগুৱা ল’ৰাটো থাকে ।\nতাৰ নিজৰ আপোন মানুহবোৰৰ বাবেই সি বোজা হৈ থাকিল । মাক বেলেগ মানুহ এজনৰ লগত থাকে । দেউতাকে দ্বিতীয় বিবাহ কৰিলে । আৰু তাক এৰি থৈ গ’লহি এই ঘৰটোত । যিটো এদিন তাৰ ককাকে তাৰ নামত কৰি গৈছিল ।\nমাজে মাজে ডেনিছে ঈশ্বৰক কয়-“অ’ ডিয়েৰ গড,সেই ধুনীয়া ছোৱালীজনীক মোৰ ফালে চাবলৈ এৰি নিদিবা । তাই জীৱনটো এনে এক লক্ষ্যৰ সন্ধান হ’ব য’ত অকল শূন্য আৰু শূন্য হে আছে । ”\nসি বুজে তাৰ এই পংগু জীৱনটোত মনে মনে সোমাইছিল তাই । ইমান মনে মনে সোমালে তাক অনিয়্মৰ মাজত ধৰা হয় । হয়তো প্ৰেম অনিয়মৰ মাজেৰেই আহে । যেতিয়া কোনেও গুৰুত্ব নিদিয়া মানুহ এটাক কোনোবাই লাহে লাহে বুজিবলৈ চেষ্টা কৰে তেখেতৰ ফালে সবেই এদিন ঢাল খায়েই । ডেনিছেৰো তেনেকুৱাই হৈছিল ।\nতাৰ ৰংবোৰ,ব্ৰাচবোৰ,পেইণ্টিং-বৰ্ডবোৰে আজিকালি বৰ কথা কয় । কামকৰা ল’ৰাটোৱে এই বস্তুবোৰ অনা জেতুকাই দেখে । ডেনিছে সদায় লক্ষ্য কৰে এই কথা । যোৱা তিনিছবৰত তাই এবাৰো পাহৰা নাই তাৰ সদায় খোল খাই থকা খিৰিকী খনৰ ফালে চাবলৈ । ডেনিছৰ ছবি বোৰৰ সমালোচনা চিত্ৰৰ জগতত ভাল । তাই অহাৰ সময়ত ডেনিছক কেতিয়াও দেখা নাপায় । কিয়নো তেতিয়া সি তাৰ বৰ্ডখনৰ আগত দুখ গাল লগত লৈ বহি থাকে । ডেনিছে কাৰোৰে বাবে নাআঁকে কিন্তু আজি যোৱা তিনিবছৰত বহুত সলনি হ’ল । ভৰিহীন মানুহ এটাৰ যন্ত্ৰনা সুস্থ মানুহ এটাই কেতিয়াও নুবুজে । এইটো কথাই কেতিয়াবা তাক বৰ আমনি কৰে । সেয়ে ডেনিছে যিশুক সি প্ৰায়েই কয়–“মই ছবি আঁকিব পাৰোঁ যিশু । খুউব ভালকৈ নহ’লেও মই বুজিব পৰাকৈ । কিন্তু এদিন মই এই ৰং তুলিকাবোৰ পেলাই দিম । এই চিত্ৰৰ কি অৰ্থ,এইখন হাতৰ কি দৰ্কাৰ যিখনেৰে মই তোমাকেই আঁকিব নোৱাৰোঁ । তোমাক য়ে মই চিত্ৰ কৰিব নোৱাৰোঁ । ঈশ্বৰ ছবিত থকাতকৈ মনত থকা ভাল । সেই যে ছোৱালীজনী,তাই মোক এক প্ৰবল মনোবল দিয়ে,এক অবিশ্লেষনীয় শান্তি পাওঁ মই তাইৰ দৃষ্টিত । এক ভাৱিব নোৱাৰা জোৰ পাওঁ মই । তুমিতো জানাই মই কিমানদিন তোমাক এৰি যাবলৈ ওলাইছোঁ । এনেকৈ মোক চেপি চেপি খাবলৈ জীৱনৰ ওচৰত নিজক কেনেকৈ এৰি দিওঁ । ৰেলিঙৰ পৰা পৰিলে যদি মই নমৰোঁ তেতিয়া মই আৰু দয়াৰ পাত্ৰ হৈ যাম যিশু । তুমি মোৰ কথাবোৰ শুনিছানে,বুজিছানে….”\nক’ৰবাত হেৰাই যায় কথাবোৰ । কামকৰা ল’ৰাটো মনে মনে আঁতৰি যায় । এক চেপা নিসংগতাবোধ লৈ এন্ধাৰতে বহি থাকে ডেনিছ ।\nজেতুকাৰ প্ৰতি তাৰ এক অনামী অধিকাৰ আহে যদিও সি তাইৰ ওচৰলৈ যাব নোখোজে কেতিয়াও । তাৰ ভয় হৈছিল । যদি আনৰ দৰে তাইও তাৰ প্ৰতি সহানুভূতি দেখুৱাই । তাক যদি এটা বিকলাংগ মানুহৰ দৰে দয়া কৰে । এক দোমোজাত ৰৈ যায় ডেনিছ ।\nঅথচ তাৰ মন নোযোৱা নহয় তাইক এবাৰ লগ কৰিবলৈ । সি বাৰে বাৰে ভাৱে য়ে তাই আহক আৰু তাৰ হুইল চেয়াৰ ঠেলি ঠেলি জেতুকা তাৰ পিছে পিছে খোজ কাঢ়ক ।\nএটোপাল চকুপানী আঁৰি বহি ৰৈ যায় ডেনিছ । কোনেও নাজানে সেয়া দুখৰ নে আনন্দৰ…….. । জীৱনৰ বাবেনে মৃত্যুৰ….!!\n-“এইবোৰ কথা আপুনি কেনেকৈ জানিলে শেনচোৱা?” টলকা মাৰি শুনি থকা বৰবৰাই সুধিলে ।\n-“ক’ম । কিন্তু তাৰ আগতে কথা খিনি শেষ কৰো নেকি । ৰাতি হৈ আহিছে । এদিন কি হ’ল জানে,এখন আলোচনীত এটা কবিতা ডেনিছে খুউব মনদি পঢ়িলে । তাত লিখা আছিল এইদৰে ।\n—-দুখ নকৰো মই মোৰ নথকাখিনিৰ হৈ\nথকাবোৰেই দুখৰ মিচিল তৈয়াৰ কৰে\nতোমাৰ কি নাই\nএখন হাতেই যথেষ্ট কবিতা আঁকিবলৈ\nনহ’লে দুখৰ স্কেছ লিখিবলৈ…… ।\nডেনিছে সেইদিনা কেতিয়াও নকৰো বুলি কোৱা কামটো কৰি পেলালে । কামকৰা মানুহটোক মাতি আনি সুধিলে কবিতাটোৰ তলত থকা নামটো সি চিনি পাই নেকি । সি ক’লে সেই নামটো আৰু কাৰোৰে নহয়,সি ভাৱি থকা সি ছোৱালী জনীৰ । ডেনিছে তাইক মতাই পঠালে । কিয় সিও নাজানে,কিয় সি নিজক বাধা দিব নোৱাৰিলে । তাৰ কোনো উত্তৰ নাই ডেনিছৰ কাষত ।\nৰাতিপুৱা যেতিয়া জেতুকা গোঁহাই নামৰ তাতকৈ দুবছৰে ডাঙৰ ছোৱালীজনী তাৰ সমুখত বহি আছিল তেতিয়া সি একোৱেই ক’ব পৰা নাছিল । সি একেবাৰে মৌন হৈ পৰিছিল । কিবা এটা কোৱাৰ বাবে তাৰ মনটোৱে এক আয়োজন চলাইছিল । আৰু জেতুকা তাইও যেন এটুকুৰা ৰবৰৰ দৰে এবাৰ দীঘলহৈ গৈছিল এবাৰ চুটি । কোনোবাই যেন টানি আছিল তাইক ।\n—“তাৰপিছত কি হ’ল শেনচোৱা?”\n—“…..ডেনিছে চেয়াৰ খন চলাই তাইৰ একেবাৰে ওচৰ পালেগৈ আৰু জেতুকাৰ সোঁ হাত খন ধৰি পেলালে…. ।\nজেতুকা যেন গলি যাব তেতিয়া । তাই যেন কুমেৰুত বেলি মূৰত লৈ গৈ আছে ।\n—…..ডেনিছে ক’লে য়ে সি তাইৰ কবিতাটো পঢ়িলে আৰি ঠিক তাৰ পিছতেই তাইৰ হাতখন মুকলি কৰি দিলে ।\nজেতুকাই যেন কান্দি পেলাব । এই অনুভৱ তাইৰ বাৰে বাৰে হওঁক । তাই যেন মাতিব নোৱাৰা হৈ গৈছে । ফোঁপাইছে তাই । জানে বৰবৰা সেইদিনা ডেনিছে চিঞৰি চিঞৰি কান্দিছিল । কান্দি কান্দি কৈছিল–মই তোমাক ভাল পাওঁ জেতুকা,মই তোমাক ভাল পাওঁ ।\nসিদিনা ডেনিছ আৰু কামকৰা ল’ৰাটোক আচৰিত কৰি জেতুকা কান্দি কান্দি ওলাই গৈছিল ডেনিচৰ ৰুমৰ পৰা । কোনেও নাজানিছিল তাই কিয় কান্দিছিল । সুখত নে দুখত । প্ৰাপ্তিত নে অপ্ৰাপ্তিত ।\nকিন্তু পিছদিনা জেতুকাই তাই ডেনিছলৈ লিখা সকলোবোৰ কবিতা যেনেকৈ আছিল তেনেকৈ মোৰ হাতত,মানে কাম কৰা ল’ৰাটোৰ হাতত দি পঠাইছিল । কিবা যতন কৰি মনোমোহা কৰাৰ চেষ্টা নাছিল তাত ।\nসেইদিনাৰ পৰা ডেনিছে যি সময়ত তাইক চাবলৈ ৰেলিঙৰ কাষলৈ আহিছিল তেতিয়া জেতুকাই বিকলাংগ স্কুলৰ ল’ৰা-ছোৱালীবোৰৰ আগত ৰৈ গায়ত্ৰী ভূঞাই শিকোৱা প্ৰাৰ্থনাটো আওৰোৱাৰ চেষ্টা কৰিছিল-হম হৌংগে কামিয়াব.,হম হৌংগে কামিয়াব,হম হৌংগে কামিয়াব একদিন…. । পঢ়ি আৰু ল’ৰাবোৰৰ ওঁঠৰ বিকল্প নকল কৰি তাই এক সুৰ মনতে সৃষ্টি কৰি লৈছিল প্ৰাৰ্থনাটোৰ । মই দুদিনৰ পিছতহে গম পাইছিলোঁ কিয় সিদিনা কান্দি কান্দি জেতুকা দৌৰি ওলাই গৈছিল ডেনিছৰ ঘৰৰপৰা । তাই ডেনিছৰ প্ৰেম নিবেদনৰ একো এটা শব্দ শুনা নাছিল । তাইৰ বাবে আটাইতকৈ বহুমূলীয়া শব্দকেইটা । আধৰুৱা সপোন এটাক পুহি ৰখাৰ বেদনাক বাহিৰ কৰি তাইৰ চকুৱেদি বৈ আহিছিল এখন ব্ৰহ্মপুত্ৰ । কিয়নো জেতুকা কাণেৰে অক্ষম আছিল ।\nশেনচোৱাই বৰবৰালৈ চাইছিল । বৰবৰাৰ হয়তো সকলো স্পষ্ট হৈ গৈছিল । বৰবৰা বহু সময় স্তব্ধ হৈ গৈছিল । ৰাতি বাঢ়ি আহিছিল । একো নোকোৱাকৈ বৰবৰা শেনচোৱাৰ ঘৰৰ পৰা ওলাই আহিছিল\nএতিয়া তাত কোনো নাই । ডেনিছো জেতুকাও । আছে মাথোঁ ৰৈ যোৱা এগাল স্মৃতিৰ মিঠা কিচিৰ মিচিৰ ।


নকল নকৰিবা! ৰাণু মণ্ডলক কি উপদেশ লতা মংগেশকাৰৰ?|bollywood-lata-mangeshkar-reacts-on-ranu-mondal-viral-video-ek-pyar-ka-nagma-hai-ask-her-not-copy– News18 Assam\nনকল নকৰিবা! ৰাণু মণ্ডলক কি উপদেশ লতা মংগেশকাৰৰ?\nকোকিলকণ্ঠী লতা মংগেশকাৰে শেহতীয়াকৈ ছচিয়েল মিডিয়াত চাঞ্চল্য হৈ পৰা ৰাণু মণ্ডলক দিছে এই উপদেশ।\nUpdated:September 3, 2019, 4:36 PM IST\nUpdated: September 3, 2019, 4:36 PM IST\nইণ্টাৰনেটৰ পৃথিৱীত চাঞ্চল্য হৈ পৰা ৰাণু মণ্ডলক লৈ এইকেইদিন ছচিয়েল মিডিয়াৰ বতাহ গৰম হৈ আছে। তেওঁৰ সুৰীয়া কণ্ঠই মন্ত্ৰমুগ্ধ কৰিছে দেশবাসীক। লতা মংগেশকাৰৰ এটি গীত ‘য়ে প্যাৰ কা নগমা হ্যে’ ৰেলৱে ষ্টেশ্যনত গোৱাৰ ভিডিঅ’ ছচিয়েল মিডিয়াত অতীন্দ্ৰ চক্ৰৱৰ্তী নামৰ ব্যক্তিজনে দিয়াৰ পিছতে ভাগ্য সলনি হৈ পৰিছে ৰাণুৰ। লতা মংগেশকাৰৰ এই জনপ্ৰিয় গীতটো গোৱাৰ বাবেই নিশাটোৰ ভিতৰতে ‘তাৰকা’ৰ শাৰীলৈ উন্নীত হৈছে ৰাণু মণ্ডল। এচামে আনকি তেওঁক লতাজীৰ সৈতেও তুলনা কৰিছিল। শেহতীয়াকৈ ৰাণু মণ্ডলৰ সন্দৰ্ভত মন্তব্য কৰিছে স্বয়ং লতাজীয়ে।\nএটা নিউজ এজেন্সীক দিয়া সাক্ষাৎকাৰত লতা মংগেশকাৰে ৰাণু মণ্ডল সন্দৰ্ভত কিছু মতামত প্ৰকাশ কৰিছে। তেওঁ কয়,\nযদি মোৰ নাম আৰু কামেৰে কাৰোবাৰ ভাল হৈছে তেনেহ’লে মই নিজকে ভাগ্যশালী অনুভৱ কৰিছো। কিন্তু মই এই কথাও অনুভৱ কৰো যে, নকল কৰি বহু দিনলৈকে মানুহ সফল হৈ থাকিব নোৱাৰে। কিশোৰ দা, মহম্মদ ৰফী, আশা ভোঁসলে আৰু মুকেশৰ গান গাই গায়কসকলে কিছু সময়ৰ কাৰণে মনোযোগ আকৰ্ষণ কৰিলেও এয়া দীঘলীয়া সময় নাথাকে।\nলতা মংগেশকাৰে ৰাণু মণ্ডলক ক’লে–নকল নকৰিবা!\nৰিয়েলিটী শ্ব’ত বহুতো সৰু ল’ৰা–ছোৱালীয়ে মোৰ গান বৰ ধুনীয়াকৈ গায় কিন্তু তাৰ মাজৰ কম সংখ্যকহে আছে যিসকলক মানুহে মনত ৰাখে। মই নিজে কেৱল সুনিধি চৌহান আৰু শ্ৰেয়া ঘোষালক জানো।\nতেওঁ ৰাণুক উপদেশ দি কয়,\nঅৰিজিনেল হৈ থাকা, সকলো শিল্পীৰে চিৰসেউজ গীত পৰিবেশন কৰি যোৱা কিন্তু কিছু সময় পিছত গায়কে নিজৰ গান বিচাৰি ল’ব লাগে।


দিশা পাটানীৰ সৈতে CARত আছিল টাইগাৰ শ্ৰফ !– News18 assam\nদিশা পাটানীৰ সৈতে একেখন CARত আছিল টাইগাৰ শ্ৰফ ! বান্দ্ৰাত মুম্বাই আৰক্ষীয়ে গাড়ী ৰখোৱাৰ পিছত কি হ'ল ?\nবান্দ্ৰা বেণ্ডষ্টেণ্ডৰ চাৰিওফালে একেখনে গাড়ীতে ফুৰি আছিল দিশা পাটানী আৰু টাইগাৰ শ্ৰফ।\nবলীউড অভিনেতা টাইগাৰ শ্ৰফক (Tiger Shroff) আকৌ এবাৰ মুম্বাইৰ ৰাজপথত দেখা গ'ল তেওঁৰ প্ৰেমিকা দিশা পাটানী (Disha Patani)ৰ সৈতে, কিন্তু প্ৰেমিকাৰ সৈতে ঘূৰি থাকোতেই টাইগাৰৰ গাড়ী ৰখালে মুম্বাই আৰক্ষীয়ে। দ্য টাইমছত প্ৰকাশিত এক প্ৰতিবেদন অনুসৰি, দিশা আৰু টাইগাৰে মঙলবাৰে সন্ধিয়া জিমৰ পৰা উভতি অহাৰ পিছত একেখন গাড়ীতে মুম্বাইৰ বান্দ্ৰা বেণ্ডষ্টেণ্ডৰ চাৰিওফালে ঘূৰি ফুৰিছিল আৰু দ্বিতীয় ৰাউণ্ডৰ সময়তে মুম্বাই আৰক্ষীয়ে তেওঁলোকৰ গাড়ীখন ৰখাইছিল। সেই সময়ত টাইগাৰ শ্ৰফ গাড়ীৰ পিছফালে আছিল, আৰু দিশা পাটানী সন্মুখত বহি আছিল। আৰক্ষীয়ে তেওঁলোকৰ আধাৰ কাৰ্ড পৰীক্ষা কৰাৰ লগতে অন্যান্য আনুষ্ঠানিকতা সম্পূৰ্ণ কৰাৰ পিছত এৰি দিছিল গাড়ীখন।\nউল্লেখ্য যে, দিশা পাটানীক শেহতীয়াভাৱে চলমান খানৰ সৈতে 'ৰাধে' ছবিত দেখা গৈছিল। দিশা পাটানীয়ে এতিয়ালৈকে ৬ খন হিন্দী ছবিত অভিনয় কৰিছে, এম এছ ধোনীঃ দ্য আনট'ল্ড ষ্টৰী (২০১৬), বাগী ২ (২০১৮), ভাৰত (২০১৯), মলং (২০২০), বাগী ৩ (২০২০) আৰু ৰাধে (২০২১), এই ৬খন চলচ্চিত্ৰৰ জৰিয়তে তেওঁ বলীউডত এক প্ৰভাৱ বিস্তাৰ কৰিবলৈ সক্ষম হৈছে অৱশ্যে এনে প্ৰভাৱ বিস্তাৰৰ বাবে বহু অভিনেত্ৰীক প্ৰয়োজন হৈছিল দীঘলীয়া সময়ৰ। পাটানীক ৰাধেত চলমান খানৰ বিপৰীতে দেখা গৈছিল। দুয়োৰে বয়সৰ মাজত ব্যৱধান আছে যদিও ছবিখনত তেওঁলোকৰ যুটি আছিল অনন্য।\nআনহাতে যেতিয়া টাইগাৰ শ্ৰফৰ কথা আহে, বৰ্তমান তেওঁৰ আটাইতকৈ প্ৰতীক্ষিত ছবি 'হিৰোপান্তি ২' (Heropanti 2) ৰ বাবে সাজু হৈ আছে। খবৰ অনুসৰি, টাইগাৰৰ উপৰিও নাৱাজুদ্দিন চিদ্দিকীকো দেখা যাব এই ছবিখনত। ছবিখনত খলনায়কৰ এক বিশেষ চৰিত্ৰত অভিনয় কৰিছে নাৱাজুদ্দিন চিদ্দিকীয়ে। টাইগাৰ শ্ৰফ আৰু নাৱাজুদ্দিন চিদ্দিকী দুয়ো পূৰ্বেও একেলগে কাম কৰিছিল। দুয়োজনে 'মুন্না মাইকেল' নামৰ ছবিখনত একেলগে অভিনয় কৰিছিল। 'হিৰোপান্তি ২' (Heropanti 2) চলচ্চিত্ৰখনৰ ঘোষণাৰ পিছত অনুৰাগীসকলে ছবিখনৰ বাবে আগ্ৰহেৰে অপেক্ষা কৰি আছে।\nFirst published: June 02, 2021, 10:57 IST\nDisha PataniMumbaiTiger Shroff


(নেতাজীৰ পৰা পুনঃনিৰ্দেশিত)\n১৮ আগষ্ট ১৯৪৫ \nটাইপেই (টাইহকু), জাপান শাসিত টাইৱান\nসুভাষ চন্দ্ৰ বসু (ইংৰাজী: Subhas Chandra Bose; ২৩ জানুৱাৰী ১৮৯৭ – ১৮ আগষ্ট, ১৯৪৫ (৪৮ বছৰ)) ভাৰতৰ স্বাধীনতা আন্দোলনৰ এজন অগ্ৰণী নেতা আছিল। তেওঁ দ্বিতীয় বিশ্বযুদ্ধৰ সময়ত নাজী জাৰ্মানী আৰু জাপানৰ সহযোগত ভাৰতক বৃটিছ শাসনৰ পৰা মুক্ত কৰিবলৈ প্ৰয়াস কৰিছিল। ১৯৪২ চনত জাৰ্মানীত Indische Legionৰ ভাৰতীয় সৈন্যসকল আৰু বাৰ্লিনস্থিত Special Bureau for Indiaৰ জাৰ্মান আৰু ভাৰতীয় বিষয়াসকলে তেওঁক প্ৰথমে "নেতাজী" সম্বোধনেৰে মাতিছিল আৰু বৰ্তমান সমগ্ৰ ভাৰতে তেওঁক এই সন্মানেৰে জানে।\nজাপানৰ সহযোগত বসুৱে ইণ্ডিয়ান নেচনেল আৰ্মীক (INA) পুনৰুজ্জীৱিত কৰে আৰু ছিংগাপুৰৰ যুদ্ধত বন্দী হোৱা বৃটিছ-ভাৰতীয় সেনাবাহিনীৰ ভাৰতীয় সৈন্যসকলক একত্ৰিত কৰে। জাপানীসকলে তেওঁলোকৰ অধিকৃত বাৰ্মা, ফিলিপাইন, Manchukuo আদিত পুতলা চৰকাৰ বা তেওঁলোকৰ অনুগ্ৰহাধীন প্ৰভিজনেল চৰকাৰ চলোৱাত সহায় কৰিছিল। জাপান আধীকৃত আন্দামান আৰু নিকোবৰ দ্বীপপুঞ্জত মুক্ত ভাৰতৰ প্ৰভিজনেল চৰকাৰ গঠন হয় আৰু ইয়াৰ নেতৃত্ব দিয়ে বসুৱে। আকৰ্ষণীয় ব্যক্তিত্বৰ অধিকাৰী বসুৱে জনপ্ৰিয় ভাৰতীয় শ্লোগান "জয় হিন্দ"ৰ প্ৰথম প্ৰচাৰ কৰে। বসুৰ নেতৃত্বৰ ইণ্ডিয়ান নেচনেল আৰ্মী আছিল ভৌগোলিক বৈচিত্ৰ, ধৰ্মীয় বৈচিত্ৰ আৰু লিংগ বৈচিত্ৰৰ এক উদাহৰণ। কিন্তু তেওঁ আছিল সামৰিকভাৱে অদক্ষ আৰু তেওঁৰ সামৰিক কৰ্মৰাজী ক্ষন্তেকীয়াহে আছিল। ১৯৪৪ৰ শেষৰফালে আৰু ১৯৪৫ৰ প্ৰথমভাগত বৃটিছ-ভাৰতীয় সেনাবাহিনীয়ে প্ৰথমবাৰৰ বাবে জাপানী সৈন্যৰ আগ্ৰাসনক বাধা দিয়ে আৰু জাপানী সৈন্যৰ ভাৰত আক্ৰমণক বিফল কৰে। আধা জাপানী সৈন্যৰ লগতে এই যুদ্ধত ভাগ লোৱা INAৰ আধা সৈন্য এই যুদ্ধত নিহত হয়। INA মলয় উপদ্বীপৰ ফালে পলাই যাবলৈ আৰু পাছত ছিংগাপুৰত আত্মসমৰ্পণ কৰিবলৈ বাধ্য হয়। বসুৱে নিজৰ সৈন্য বা জাপানী সৈন্যৰ সৈতে আত্মসমৰ্পণ কৰাৰ পৰিৱৰ্তে মাঞ্চুৰিয়ালৈ পলাই যাবলৈ বিচাৰে যাতে লাহে লাহে বৃটিছবিৰোধী হৈ অহা ছোভিয়েট ইউনিয়নৰ লগত ভৱিষ্যতে লগ লাগিব পাৰে। কিন্তু তেওঁৰ উৰাজাহাজ টাইৱানত দুৰ্ঘটনাত পতিত হোৱাত তেওঁ মৃত্যুমুখত পৰে। কিছুসংখ্যক ভাৰতীয়ই এই দুৰ্ঘটনাৰ কথা বিশ্বাস কৰা নাছিল আৰু বহুলোকে, বিশেষকৈ বংগৰ বহু লোকে বিশ্বাস কৰিছিল যে বসু পুনৰ আহি ভাৰতক স্বাধীনতা প্ৰদান কৰিব।\nসুভাষ চন্দ্ৰ বসুৰ জন্ম হয় ১৮৯৭ চনৰ ২৩ জানুৱাৰী তাৰিখে (১২.১০ pm) বংগ প্ৰদেশৰ (Bengal province) উৰিষ্যা ডিভিজনৰ কটকত। দেউতাক জানকীনাথ বসু এজন উকীল আৰু মাক প্ৰভাৱতী দেৱী। মাক-দেউতাকৰ ১৪ টি সন্তানৰ ভিতৰত সুভাষ নৱম সন্তান। ১৯০২ চনৰ জানুৱাৰী মাহত তেওঁ প্ৰটেষ্টাণ্ট ইউৰোপিয়ান স্কুলত নাম লগায়। বেপ্টিষ্ট মিছনে চলোৱা এই স্কুলত তেওঁ ১৯০৯ চনলৈকে পঢ়ি ৰেৱেনশ্ব' কলেজিয়েট স্কুলত পঢ়িবলৈ যায়। ৰেৱেনশ্ব'ৰ তেতিয়াৰ প্ৰধান শিক্ষক বেণী মাধৱ দাসে প্ৰথম দিনাই বসুৰ প্ৰতিভাৰ উমান পায়। ১৯১৩ চনত প্ৰৱেশিকা পৰীক্ষাত দ্বিতীয় স্থান অধিকাৰ কৰি উত্তীৰ্ণ হৈ তেওঁ প্ৰেচিডেন্সি কলেজত কিছুদিন অধ্যয়ন কৰে। অধ্যাপক অ'টেনৰ (Oaten) ভাৰতবিৰোধী মন্তব্যৰ বিৰোধিতা কৰি তেওঁ প্ৰেচিডেন্সি কলেজৰপৰা নিৰ্বাসিত হয় আৰু ইয়াতেই প্ৰথম তেওঁৰ জাতীয়বাদী চেতনাৰ উমান পোৱা যায়। তাৰ পাছত তেওঁ কলিকতা বিশ্ববিদ্যালয়ৰ স্কটিছ চাৰ্চ কলেজৰপৰা ১৯১৮ চনত দৰ্শনৰ স্নাতক ডিগ্ৰী লাভ কৰে। ১৯১৯ চনত বসুৱে ইংলেণ্ডলৈ যাত্ৰা কৰে। তাত তেওঁ কেম্ব্ৰিজৰ ফিট্‌জ্‌উইলিয়াম কলেজত অধ্যয়ন কৰে আৰু ১৯১৯ চনৰ ১৯ নৱেম্বৰত তাৰপৰা উত্তীৰ্ণ হয়। ভাৰতীয় অসামৰিক সেৱাৰ পৰীক্ষাত অৱতীৰ্ণ হৈ তেওঁ চতুৰ্থ স্থান দখল কৰে৷ কিন্তু তেওঁ বৃটিছৰ অধীনত চাকৰি কৰিবলৈ অমান্তি হৈ ১৯২১ চনৰ ২৩ এপ্ৰিলত ভাৰতীয় অসামৰিক সেৱাৰপৰা পদত্যাগ কৰি ভাৰতলৈ ঘূৰি আহে।\n১৯২৬ চনত প্ৰাগত ইণ্ডিয়া ছ'চাইটীৰ উদ্বোধনী অনুস্থানত\n১৯৩৭ চনৰ জুন মাহত ডেলহাউছিত। মহাত্মা গান্ধীয়ে তেওঁৰ শিষ্যা মিৰাবেনক বসুৰ স্বাস্থ্যৰ বুজ ল'বৰ বাবে পঠায়। বাওঁফালৰপৰা ক্ৰমে: বসু, বন্ধু তথা চিকিৎসক ড০ এন আৰ ধৰমবীৰ, মিৰাবেন আৰু শ্ৰীমতী ধৰমবীৰ।\nতেওঁ "স্বৰাজ" (self-governance)ৰ সপক্ষে থিয় দিছিল আৰু বৃটিছৰ বিৰুদ্ধে হিংসাৰো পোষকতা কৰিছিল। ইয়াৰ বাবে তেওঁৰ মহাত্মা গান্ধীৰ লগত বিবাদ হয় আৰু গান্ধীয়ে বসুক কংগ্ৰেছৰ সভাপতি পদ দিয়াৰ বিৰোধিতা কৰে। ইয়াৰ ফলত ভাৰতীয় জাতীয় কংগ্ৰেছ দলত ফাট মেলে। বসুৱে দলত ঐক্য বজাই ৰাখিব বিচাৰিছিল কিন্তু গান্ধীয়ে তেওঁক নিজা বেলেগ কেবিনেট গঠনৰ পৰামৰ্শ দিয়ে। এই ঘটনাই বসু আৰু নেহৰুৰ মাজতো মনোমালিন্য ঘটায়। অসুস্থতাৰ বাবে ১৯৩৯ চনৰ কংগ্ৰেছৰ সভালৈ বসুৱে stretcherত আহিবলগা হয়। সেইবাৰৰ সভাত গান্ধীৰ পছন্দৰ প্ৰাৰ্থী পট্টাভি সীতাৰামায়াক হৰুৱাই বসু পুনৰ কংগ্ৰেছৰ সভাপতি নিৰ্বাচিত হয়। কংগ্ৰেছৰ ভিতৰচ'ৰাৰ এই বাদ-বিবাদত ইউ মুথুৰামালিংগম থেৱৰে (U. Muthuramalingam Thevar) বসুলৈ পূৰ্ণ সমৰ্থন আগবঢ়াইছিল। থেৱৰৰ কাৰণে বসুৱে দক্ষিণ ভাৰতীয় ভোটখিনি পোৱাত সুবিধা হয়। অৱশ্যে পাছত বসুৱে বিপৰীতপক্ষৰ হেঁচাত কংগ্ৰেছৰ সভাপতিত্ব ত্যাগ কৰিবলৈ বাধ্য হয়। ১৯৩৯ চনৰ ২২ জুনত বসুৱে ভাৰতীয় জাতীয় কংগ্ৰেছৰ অধীনতে অল ইণ্ডিয়া ফৰৱাৰ্ড ব্লক নামৰ শাখা এটা গঠন কৰে। এই শাখাৰ প্ৰধান শক্তি আছিল ঘৰুৱা ৰাজ্য বংগত। প্ৰথমৰেপৰা বসুৰ সমৰ্থনত থকা ইউ মুথুৰামালিংগম থেৱৰে ফৰৱাৰ্ড ব্লকত যোগদান কৰে। ৬ চেপ্তেম্বৰত বসু মাদুৰাইলৈ যাওঁতে থেৱৰে বসুৰ সমৰ্থনত এক বিশাল ৰেলীৰ আয়োজন কৰে। মাদুৰাইলৈ যোৱাৰ পথত তেওঁ মাদ্ৰাজত ৰৈ Gandhi Peakত তিনি দিন থাকি যায়। বসুৱে যদিও বৃটিছৰ দমন নীতিৰ ঘোৰ বিৰোধী আছিল, তথাপি তেওঁ বৃটিছৰ সুশৃংখল, পদ্ধতিগত কাম-কাজ আৰু জীৱনৰ প্ৰতি তেওঁলোকৰ সুস্থিৰ নিয়মানুৱৰ্তী দৃষ্টিভংগীৰদ্বাৰা তেওঁ প্ৰভাৱিত হৈছিল। ইংলেণ্ডত তেওঁ বৃটিছ লেবাৰ পাৰ্টীৰ নেতা আৰু ৰাজনৈতিক চিন্তাবিদ যেনে লৰ্ড হেলিফেক্স, জৰ্জ লেন্সবাৰী, ক্লিমেণ্ট এটলী, আৰ্থাৰ গ্ৰীণউড, হেৰল্ড লাস্কি, জে বি এচ হেলডেন, আইভৰ জেনিংছ, জি ডি এইচ ক'ল, গিলবাৰ্ট মুৰে', ছাৰ ষ্টেফ'ৰ্ড ক্ৰিপ্স আদিৰ লগত ভাৰতৰ ভৱিষ্যত সম্পৰ্কে মত বিনিময় কৰে। তেওঁ বিশ্বাস কৰিবলৈ ধৰিলে যে স্বাধীন ভাৰতত কমেও দুটা দশকৰ বাবে তুৰ্কীৰ কেমল আতাতুৰ্কৰ দৰে সমাজবাদী একনায়কত্ববাদৰ প্ৰয়োজন হ'ব। ৰাজনৈতিক কাৰণতে বসুক বৃটিছ প্ৰশাসনে আংকাৰাত আতাতুৰ্কক লগ কৰাৰ অনুমতি নিদিলে। ইংলেণ্ডত থকা সময়ছোৱাত মাত্ৰ Labour Party আৰু Liberal Partyৰ ৰাজনীতিবিদসকলেহে বসুক লগ কৰিবলৈ সন্মত হয়। উপনিবেশৰ ৰাজনীতিবিদ হোৱাৰ বাবে বসুক Conservative Partyৰ বিষয়াসকলে লগ কৰা বা সৌজন্যতা দেখুওৱাৰপৰা বিৰত থাকিল। বিশ্বযুদ্ধ আৰম্ভণিৰ সময়ত ভাইচৰয় লৰ্ড লিনলিথগ'ই কংগ্ৰেছ নেতৃত্বৰ লগত আলোচনা নকৰাকৈ ভাৰতৰ হৈ যুদ্ধ ঘোষণা কৰাৰ প্ৰতিবাদত বসুৱে এক আইন অমান্য আন্দোলনৰ প্ৰস্তাৱ দিয়ে। কিন্তু ইয়াৰ বাবে তেওঁ মহাত্মা গান্ধীক মনাবলৈ সমৰ্থ নোহোৱাত তেওঁ নিজে কলিকতাত এক প্ৰতিবাদী সমদল উলিয়ায়। তেওঁক বৃটিছে কাৰাগাৰলৈ পঠায়, কিন্তু ৭-দিনীয়া অনশনৰ পাছত তেওঁ কাৰাগাৰৰপৰা মুক্ত হয়। CIDয়ে বসুৰ কলিকতাৰ ঘৰটোত চকু ৰাখে।\n↑ 1.0 1.1 1.2 Bayly & Harper 2007, পৃষ্ঠা. 2.\n↑ 2.0 2.1 2.2 Hayes 2011, পৃষ্ঠা. 15.\n↑ 3.0 3.1 Gordon 1990, পৃষ্ঠা. 344–345.\n↑ 6.0 6.1 Metcalf & Metcalf 2010, পৃষ্ঠা. 210.\n↑ 11.0 11.1 Hayes 2011, পৃষ্ঠা. 65–67.\n↑ 16.0 16.1 Hayes 2011, পৃষ্ঠা. 141–143.\n↑ 18.0 18.1 Low 1993, পৃষ্ঠা. 31–31.\n↑ 26.0 26.1 Bayly & Harper 2007, পৃষ্ঠা. 21.\n↑ 39.0 39.1 39.2 Gordon 1990, পৃষ্ঠা. 190.\n"https://as.wikipedia.org/w/index.php?title=সুভাষ_চন্দ্ৰ_বসু&oldid=209651"ৰ পৰা সংকলিত\nএই পৃষ্ঠাখন ১৪ নৱেম্বৰ, ২০১৯ তাৰিখে ০৯:২৬ বজাত অন্তিম সংশোধন কৰা হৈছিল।


Thinla in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Thinla ar byavahar, ppali, parshwakriya, upkaar, kriya-pratikriya aaru satarkatabani\nThinla ৰ লাভ আৰু ব্যৱহাৰসমূহ- Thinla Benefits & Uses in Assamese- Thinla ar laabh aaru byavaharsamuh\nThinla ৰ পালি আৰু সেয়া কেনেদৰে ল'ব- Thinla Dosage & How to Take in Assamese - Thinla ar paali aaru xeya kenedore lobo\nThinla ৰ পাৰ্শ্চক্ৰিয়াসমূহ- Thinla Side Effects in Assamese- Thinla ar parshwakriyasamuh\nThinla সংক্ৰান্ত সতৰ্কতাবাণীসমূহ- Thinla Related Warnings in Assamese- Thinla xonkranta xatarkatabanisamuh\nঅইন দৰৱৰ সৈতে Thinlaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Thinla with Other Drugs in Assamese- Oinor xoite Thinla ar gurutor kriya-pratikriya\nThinla মতভেদসমূহ- Thinla Contraindications in Assamese- Thinla nishedhsamuh\nThinla ৰ বিষয়ে সততে সোধা প্ৰশ্নসমূহ- Frequently asked Questions about Thinla in Assamese- Thinla ar bikhoye satate xodha prashnasamuh\nখাদ্য আৰু মদৰ সৈতে Thinla ক্ৰিয়া-প্ৰতিক্ৰিয়া- Thinla Interactions with Food and Alcohol in Assamese- khadya aaru modor xoite Thinla kriya-pratikriya\nThinla ৰ লাভ আৰু ব্যৱহাৰসমূহ - Thinla Benefits & Uses in Assamese - Thinla ar laabh aaru byavaharsamuh\nThinla তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nThinla ৰ পালি আৰু সেয়া কেনেদৰে ল'ব - Thinla Dosage & How to Take in Assamese - Thinla ar paali aaru xeya kenedore lobo\nThinla-ৰ উপাদানসমূহ - Thinla Active Ingredients in Assamese - Thinla-ar upadaansamuh\nThinla ৰ পাৰ্শ্চক্ৰিয়াসমূহ - Thinla Side Effects in Assamese - Thinla ar parshwakriyasamuh\nগৱেষণাৰ ভিত্তিত, Thinla ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nThinla সংক্ৰান্ত সতৰ্কতাবাণীসমূহ - Thinla Related Warnings in Assamese - Thinla xonkranta xatarkatabanisamuh\nThinla-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nThinla গৰ্ভাবস্থাৰ সময়ত গ্ৰহণ কৰা সুৰক্ষিত।\nThinla-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nThinlaএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Thinla গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Thinla কি প্ৰভাৱ দেখা গৈছে?\nThinlaৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Thinla কি প্ৰভাৱ দেখা গৈছে?\nThinlaৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Thinla ৰ কি প্ৰভাৱ দেখা গৈছে?\nThinlaৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Thinlaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Thinla with Other Drugs in Assamese - Oinor xoite Thinla ar gurutor kriya-pratikriya\nThinla তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nThinla মতভেদসমূহ - Thinla Contraindications in Assamese - Thinla nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Thinla লোৱা অনুচিত যাতে -\nThinla ৰ বিষয়ে সততে সোধা প্ৰশ্নসমূহ - Frequently asked Questions about Thinla in Assamese - Thinla ar bikhoye satate xodha prashnasamuh\nএই Thinla-এ অভ্য়াস বা নিচাৰ সৃষ্টি কৰে নেকি?\nনহয়, Thinlaয়ে অভ্যাসৰ সৃষ্টি নকৰে।\nThinla আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Thinla লওক।\nমানসিক ৰোগৰ চিকিত্সাৰ বাবে Thinla লৈ কোনো লাভ নাই।\nখাদ্য আৰু মদৰ সৈতে Thinla ক্ৰিয়া-প্ৰতিক্ৰিয়া - Thinla Interactions with Food and Alcohol in Assamese - khadya aaru modor xoite Thinla kriya-pratikriya\nখাদ্য আৰু Thinlaৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Thinla আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Thinlaৰ মাজৰ প্ৰতিক্ৰিয়া\nThinlaৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nThinla ৰ অনুকল্প - Substitutes for Thinla in Assamese\nআপুনি বা আপোনাৰ পৰিয়ালৰ কোনোবাই Thinla লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Thinla ব্যৱহাৰ কৰিছিল নেকি?\nআপুনি কিমান পৰিমাণে Thinla সেৱন কৰিছিল?\nআপুনি Thinla ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Thinla সেৱন কৰে?


গুৱাহাটীৰ ঈদৰ বজাৰত বিশেষ প্ৰজাতিৰ ছাগলী, ১ লাখ ২০ হাজাৰলৈকে উঠিছে দাম!|goat-guwahati-market-price– News18 Assam\nগুৱাহাটীৰ ঈদৰ বজাৰত বিশেষ প্ৰজাতিৰ ছাগলী, ১ লাখ ২০ হাজাৰলৈকে উঠিছে দাম!\nইছলাম ধৰ্মী সকলৰ কোৰবানী ঈদলৈ মাজত মাথো এদিন\nUpdated:August 10, 2019, 11:50 AM IST\nUpdated: August 10, 2019, 11:50 AM IST\nইছলাম ধৰ্মাৱলম্বী সকলৰ পবিত্ৰ ঈদলৈ মাজত মাথো এদিন আছে। ১২ আগষ্টত ইছলামধৰ্মী লোকসকলে পালন কৰিব ‘কোৰবানী ঈদ’। ‘কোৰবানী ঈদ’ত ছাগলীৰ মাংস খোৱাতো তেওঁলোকৰ এক প্ৰচলিত পৰম্পৰা। উল্লেখযোগ্য যে এই উৎসৱক মুছলমান সকলৰ দ্বিতীয় বৃহৎ উত্‍সৱ বুলি জনা যায়। এতিয়া ঈদৰ প্ৰাকমুহূৰ্তত এক বিশেষ প্ৰজাতীৰ ছাগলীয়ে আকৰ্ষিত কৰিছে সকলোকে।\nএটা ছাগলীৰ দাম কিমান হ'ব পাৰে বাৰু! সাধাৰণতে আমাৰ বজাৰত দেখা ছাগলীসমূহৰ দাম অতি বেছি হ'লেও ১০ হাজাৰ টকা। বা তাতকৈ বেচি হ'লে ১৫ বা ২০ হাজাৰ টকা। কিন্তু সম্প্ৰতি গুৱাহাটীৰ বজাৰত ওলাইছে এনে এবিধ ছাগলী যাৰ মূল্য প্ৰতিটোত ৬৫হাজাৰ টকা। অবশ্যে হালত কিনিলে ইয়াৰ মূল্য ১লাখ ২০ হাজাৰ টকা।\nএইবেলি ঈদৰ পূৰ্বে গুৱাহাটীৰ ভৰলুত থকা ছাগলীৰ বজাৰত বিক্ৰী হৈছে এইবিধ বিশেষ প্ৰজাতিৰ ছাগলী। ‘ৰাম ছাগলী’ হিচাপে স্থানীয় ভাবে পৰিচিত ‘বুলেট ব্ৰীড’ নামৰ এই বিশেষ প্ৰজাতিৰ ছাগলীবিধ শনিবাৰে বজাৰত বিক্ৰী হৈছে ৬৫হাজাৰ টকা দৰত।


ৰাষ্ট্ৰীয় নাগৰিকপঞ্জী (এনআৰচি) ৰ বিষয়ে অধিক জানক — বিকাশপেডিয়া\nমূল পৃষ্ঠা / সমাজ কল্যাণ / নীতি আৰু আঁচনিসমূহ / ৰাষ্ট্ৰীয় নাগৰিকপঞ্জী (এনআৰচি) ৰ বিষয়ে অধিক জানক\n১৯৫১ চনৰ ৰাষ্ট্ৰীয় নাগৰিকপঞ্জী (NRC)ৰ বিৱৰণ প্ৰমাণ পত্ৰ।\n১৯৭১ চনৰ ২৪ মাৰ্চ (মাজনিশা পৰ্যন্ত)লৈ প্ৰকাশিত ভোটাৰ তালিকাৰ বিৱৰণ প্ৰমাণ পত্ৰ।\n১৯৭১ চনৰ ২৪ মাৰ্চ পৰ্যন্ত মাটি-বাৰীৰ চৰকাৰী দলিলযনথি পত্ৰ।\nকতৃৰ্ত্বশীল চৰকাৰী বিষয়াৰ দ্বাৰা দিয়া নাগৰিকত্বৰ প্ৰমাণ পত্ৰ।\nঅসম ৰাজ্যৰ বাহিৰৰ পৰা চৰকাৰীভাৱে প্ৰদান কৰা সথায়ী বাসিন্দাৰ প্ৰমাণ পত্ৰ (সত্যতা নিৰূপণ সাপেক্ষে)।\n১৯৭১ চনৰ ২৪ মাৰ্চ পৰ্যন্ত চৰকাৰী কৰ্তৃপক্ষই প্ৰদান কৰা শৰণাৰ্থীৰ প্ৰমাণ পত্ৰ।\nভাৰত চৰকাৰৰ দ্বাৰা জাৰি কৰা আন্তঃৰাষ্ট্ৰীয় পাৰপত্ৰ(Passport)।\n১৯৭১ চনৰ ২৪ মাৰ্চ পৰ্যন্ত কৰ্তৃপক্ষই দিয়া জীৱন বীমাৰ নথি-পত্ৰ।\n১৯৭১ চনৰ ২৪ মাৰ্চ পৰ্যন্ত চৰকাৰীভাৱে প্ৰদান কৰা যিকোনো অনুজ্ঞা পত্ৰ/প্ৰমাণ পত্ৰ।\n১৯৭১ চনৰ ২৪ মাৰ্চ পৰ্যন্ত চৰকাৰী/ৰাজহুৱা খণ্ডৰ দ্বাৰা প্ৰদান কৰা নিযুক্তিৰ প্ৰমাণ পত্ৰ।\n১৯৭১ চনৰ ২৪ মাৰ্চ পৰ্যন্ত বেংক অথবা ডাকঘৰৰ জমা আঁচনিৰ হিচাবৰ প্ৰমাণিত নথি।\nচৰকাৰী কতৃৰ্ত্বশীল বিষয়াৰ দ্বাৰা ১৯৭১ চনৰ ২৪ মাৰ্চ পৰ্যন্ত জাৰি কৰা জন্মৰ প্ৰমাণ পত্ৰ।\nমহিলাৰ ক্ষেত্ৰত বিবাহসূত্ৰে জন্মস্থান ত্যাগ কৰি আন ঠাইলৈ স্থানান্তৰিত মহিলাই তেওঁৰ সংশ্লিষ্ট গাঁও পঞ্চায়ত সচিবৰ দ্বাৰা প্ৰদান কৰা প্ৰমাণ পত্ৰ স্থানীয় ৰাজহ চক্ৰ বিষয়াৰ দ্বাৰা প্ৰতিস্বাক্ষৰিত (Countersign) কৰাই ল’ব লাগিব। অৱশ্যে এই নথিক সমথৰ্নমূলক নথি (Supporting Documents) ৰূপেহে বিবেচিত কৰা হ’ব। উক্ত নথি ১৯৭১ চনৰ ২৪ মাৰ্চ পৰ্যন্ত হোৱাটো জৰুৰী।\n১৯৭১ চনৰ ২৪ মাৰ্চ পৰ্যন্ত ব’ৰ্ড/বিশ্ববিদ্যালয়ে প্ৰদান কৰা শৈক্ষিক প্ৰমাণ পত্ৰ।\n১৯৭১ চনৰ ২৪ মাৰ্চ (মাজনিশা) পৰ্যন্ত চৰকাৰী কৰ্তৃত্বশীল কৰ্তৃপক্ষই চহী আৰু ছীল মোহৰ মাৰি প্ৰদান কৰা ৰেচন কাৰ্ড।\n১৯৭১ চনৰ ২৪ মাৰ্চ (মাজনিশা) পৰ্যন্ত আদালতৰ যিকোনো নথি/আদালতৰ বিচাৰাধীন নথি-পত্ৰ।\nওপৰত উল্লেখিত যিকোনো নথি-পত্ৰ NRC প্ৰস্তুতিৰ ক্ষেত্ৰত গ্ৰহণযোগ্য। কিন্তু ১৩ আৰু ১৫ নং দফাত উল্লেখ কৰা নথি এইক্ষেত্ৰত সমথৰ্নমূলক নথি (Supporting Documents) হিচাপেহে গ্ৰহণযোগ্য হ’ব।\nউল্লেখ্য যে ১৯৫১ চনৰ এন আৰ চি আৰু ১৯৭১ চনৰ ২৪ মাৰ্চ (মাজনিশা) পৰ্যন্ত প্ৰকাশিত ভোটাৰ তালিকাসমূহ ৰাজ্যৰ প্ৰতিটো গাঁও পঞ্চায়ত এলেকাৰ লগতে নগৰাঞ্চলৰ ৱাৰ্ডত স্থাপিত প্ৰায় ৫০০০ (পাঁচ হাজাৰ) নাগৰিক সেৱা কেন্দ্ৰ (Nagarik Seva Kendra, NSK)ত বিনামূলীয়াকৈ নাগৰিক পঞ্জীৰ স্থানীয় পঞ্জীয়ক (Local Registrar of Citizen Registration চমুকৈ LRCR)-এ ৰাইজক যোগান ধৰিব।\nওপৰোক্ত নথি-পত্ৰসমূহ জিলা উপায়ুক্ত স্বায়ত্ব শাসিত পৰিষদ জিলা পৰিষদ আৰক্ষী অধীক্ষক মহকুমাধপিতি চক্ৰ বিষয়া খণ্ড উন্নয়ন বিষয়া আৰক্ষী থানা আৰু ফৰেষ্ট অফিচত ৰাইজে সহজে চাব পাৰিব।\nৰাষ্ট্ৰীয় নাগৰিক পঞ্জীত নাম অন্তৰ্ভূক্তি বাবে আবেদন কৰাৰ নিয়ম\nএন আৰ চিত নাম অন্তৰ্ভূক্তিৰ বাবে কৰিবলগীয়া আবেদন প্ৰ-পত্ৰ প্ৰতিটো পৰিয়ালৰ ঘৰে ঘৰে চলিত ফেব্ৰুৱাৰীৰ পৰা অহা মাৰ্চ মাহৰ ভিতৰত বিতৰণ কৰা হ’ব। আবেদনকাৰীক আবেদন প্ৰ-পত্ৰ প্ৰদান কৰা ৰেকৰ্ড সংশ্লিষ্ট বিষয়াই ৰাখিব।\nআবেদন প্ৰ-পত্ৰ গাঁও আৰু চহৰ অঞ্চলৰ নাগৰিক সেৱা কেন্দ্ৰসমূহত পোৱা যাব। তদুপৰি এন আৰ চি ৱেবচাইটৰ পৰাও কম্পিউটাৰৰ সহায়ত ডাউনলোড কৰিব পাৰিব।\nভৰ্তি কৰাৰ আগতে খালী আবেদন প্ৰ-পত্ৰৰ পৰা ফটোষ্টেট কৰা প্ৰ-পত্ৰত আবেদনকাৰীয়ে আবেদন কৰিব পাৰিব।\nআবেদন প্ৰ-পত্ৰৰ সৈতে পৰিয়ালৰ প্ৰতিজন সদস্যৰ ফটোৰ লগতে আৱশ্যকীয় নথি আৰু সমৰ্থনমূলক নথি পত্ৰ সঠিকভাৱে গাঁথি দিব লাগিব।\nপ্ৰতিটো পৰিয়ালৰ মূৰব্বীগৰাকীয়ে সংযুক্ত পৰিয়ালৰ সকলো সদস্যৰ হৈ এখন প্ৰ-পত্ৰতে আবেদন কৰিব পাৰিব। মূৰব্বী জীৱিত নাথাকিলে তেওঁৰ সতি-সন্ততি আৰু বংশধৰসকলে প্ৰমাণ-পত্ৰ সহকাৰে প্ৰত্যক্ষভাৱে নিজৰ আবেদন দাখিল কৰিব পাৰিব।\nআবেদন প্ৰ-পত্ৰ পূৰণত সুবিধাৰ বাবে সংশ্লিষ্ট গাঁও আৰু চহৰত স্থাপিত ‘নাগৰিক সেৱা কেন্দ্ৰ’ত ব্যৱস্থা কৰাৰ লগতে ‘হেল্পলাইন’ৰ ব্যৱস্থাও কৰা হৈছে৷ ৰাইজৰ আবেদন প্ৰ-পত্ৰসমূহ সংশ্লিষ্ট গাঁও আৰু চহৰত স্থাপিত নাগৰিকপঞ্জীৰ পঞ্জীয়কৰ কাৰ্যালয়ত দায়িত্বপ্ৰাপ্ত কৰ্তৃত্বশীল বিষয়াই গ্ৰহণ কৰি আবেদনকাৰীক প্ৰাপ্তি ৰছিদ দিব লাগিব।\nআবেদন প্ৰ-পত্ৰসমূহ কম্পিউটাৰৰ সহায়ত অনলাইনযোগেও দাখিল কৰিব পাৰিব।\nৰাষ্ট্ৰীয় নাগৰিকপঞ্জী প্ৰস্তুতিৰ সুবিধাৰ্থে চৰকাৰী ৱেবছাইট আৰু ট’ল ফ্ৰী হেল্পলাইন নম্বৰ\nৰাইজৰ সুবিধাৰ্থে এন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ)ৰ ক্ষেত্ৰত আবেদন প্ৰ-পত্ৰ গ্ৰহণ আৰু জমা দিয়াকে ধৰি সকলো ধৰণৰ তথ্য আৰু অনুসন্ধানৰ বাবে চৰকাৰী এটি ৱেবছাইট আৰু ট’ল ফ্ৰী হেল্পলাইন নম্বৰ মুকলি কৰা হৈছে। উক্ত ৱেবছাইট হ’ল www.nrcassam.nic.in আৰু Toll Free Number 15107.\nএন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ) প্ৰক্ৰিয়াৰ বিস্তৃত সময়সূচী\nএন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ)ৰ কাম ভাৰতবৰ্ষৰ মাননীয় উচ্চতম ন্যায়ালয়ৰ নিৰ্দেশ মৰ্মে চলিত ২০১৫ বৰ্ষৰ ফেব্ৰুৱাৰীত আৰম্ভণিৰে ২০১৫ চনৰ ৩১ ডিচেম্বৰৰ ভিতৰত সম্পূৰ্ণ কৰি অহা ২০১৬ চনৰ ১ জানুৱাৰী তাৰিখে চূড়ান্ত এন আৰ চিখন প্ৰকাশ কৰিবলৈ চৰকাৰক কঠোৰভাৱে আদেশ দিয়া হৈছে। এইক্ষেত্ৰত তলত উল্লেখিত কমৰ্সূচী (Action Calender) অনুযায়ী নিৰ্দিষ্ট সময়ৰ ভিত্তিত এন আৰ চিৰ কাম চূড়ান্তভাৱে সমাপ্ত কৰিব লাগিব।\nএন আৰ চি প্ৰস্তুতকৰণ আৰু অদ্যাৱধিকৰণ প্ৰক্ৰিয়াত জড়িত ক্ষেত্ৰভিত্তিক চৰকাৰী বিষয়াসকল\nনাগৰিক পঞ্জীয়নৰ বাবে ভাৰত চৰকাৰৰ মহাপঞ্জীয়কগৰাকী মূল দায়িত্বত থাকিব। অসমত থাকিব ৰাজ্যিক লোকপিয়ল সঞ্চালকগৰাকী। লগতে নাগৰিক পঞ্জীয়নৰ ৰাজ্যিক সমন্বয়কৰূপে থাকিব ‘ন’ডেল বিষয়া’ প্ৰতীক হাজেলা, জিলা উপায়ুক্তসকল জিলা পঞ্জীয়কৰ দায়িত্বত থকাৰ উপৰি অতিৰিক্ত জিলা উপায়ুক্ত আৰু মহকুমাধপিতিসকল অতিৰিক্ত জিলা পঞ্জীয়কৰ দায়িত্বত থাকিব। আনহাতে ৰাজহ চক্ৰ বিষয়াসকল স্থানীয় চক্ৰ পঞ্জীয়কৰ দায়িত্বত থকাৰ লগতে ৰাজ্যিক সমন্বয়কৰ অনুমোদনক্ৰমে জিলা পঞ্জীয়কে (উপায়ুক্ত) চক্ৰ পঞ্জীয়কৰ সহায়ৰ বাবে একাংশ ৰাজপত্ৰিত বিষয়াক সহকাৰী চক্ৰ পঞ্জীয়ক ৰূপে নিয়োগ কৰিব। তদপুৰি গাঁও আৰু চহৰৰ স্থানীয় পঞ্জীয়কৰূপে নিয়োগ কৰিব। তদপুৰি গাঁও আৰু চহৰৰ স্থানীয় পঞ্জীয়কৰ দায়িত্বত থাকিব কৰ্তৃত্বশীল কৰ্তৃপক্ষৰ দ্বাৰা নিয়োজিত একাংশ বিষয়া-কমৰ্চাৰী যিসকলক LRCR বুলি কোৱা হয়। এই বিষয়াসকলেই ৰাইজক যাৱতীয় নথি-পত্ৰ প্ৰদানৰ লগতে প্ৰ-পত্ৰ যোগান ধৰা আৰু গ্ৰহণ কৰাকে ধৰি গুৰুত্বপূৰ্ণ দায়িত্বসমূহ পালন কৰিব।\nআবেদন প্ৰ-পত্ৰ পূণৰীক্ষণ আৰু খচৰা এন আৰ চি প্ৰস্তুতকৰণ\nৰাজহ চক্ৰ বিষয়া আৰু স্থানীয় পঞ্জীয়কৰ কাৰ্যালয়ত দায়িত্বপ্ৰাপ্ত বিষয়া-কমৰ্চাৰীয়ে গ্ৰহণ কৰা এন আৰ চিৰ আবেদন প্ৰ-পত্ৰৰ শুদ্ধতা পৰীক্ষা (Scrutiny) কৰিব নিম্নোক্ত স্তৰত। সেয়া হ’ল–\n১৯৫১ চনৰ এন আৰ চি আৰু ১৯৭১ চনৰ ২৪ মাৰ্চ (মাজনিশা) পৰ্যন্ত ভোটাৰ তালিকা।\nকেন্দ্ৰীয় চৰকাৰে ঘোষণা কৰা ১৯৭১ চনৰ ২৪ মাৰ্চ (মাজনিশা)ৰ পূৰ্বে লাভ কৰা যিকোনো চৰকাৰীভাৱে প্ৰমাণিত নথি-পত্ৰ।\n১৯৬৬ চনৰ ১ জানুৱাৰীৰ পিছৰ পৰা ১৯৭১ চনৰ ২৪ মাৰ্চ (মাজনিশা) পৰ্যন্ত অসমলৈ আহি স্থায়ীভাৱে বসতি কৰাৰ লগতে জিলা পৰ্যায়ত থকা আঞ্চলিক বিদেশী পঞ্জীয়ন কাৰ্যালয় (Foreigners Regional Registration Office) চমুকৈ FRROত পঞ্জীয়ন কৰা প্ৰমাণ পত্ৰ।\nতদপুৰি বহু যুগৰে পৰা অসমত স্থায়ীভাৱে বসবাসকাৰী (Original inhabitant) আৰু তেওঁলোকৰ বংশধৰসকলৰ নামো এন আৰ চিত অন্তৰ্ভূক্ত হ’ব। অৱশ্যে এইক্ষেত্ৰত পিতৃত্বৰ সংযোগ (Parental Linkage)ৰ ওপৰত সন্দেহ হ’লে চক্ৰ পঞ্জীয়কে উপায়ুক্ত অৰ্থাৎ জিলা পঞ্জীয়কলৈ বিহীত ব্যৱস্থাৰ বাবে প্ৰেৰণ কৰিব। আনহাতে ১৯৭১ চনৰ ২৪ মাৰ্চৰ পূৰ্বে ভাৰতৰ অন্য ৰাজ্য বা জিলাৰ পৰা অসমত আহি বসতি কৰা ব্যক্তিৰ ক্ষেত্ৰত আন্তৰ্দেশীয় স্থায়ী বাসিন্দাৰ প্ৰমাণ পত্ৰৰ শুদ্ধতা নিৰীক্ষণ (Verification)ৰ ব্যৱস্থা কৰাৰ অন্তত এখন পুনৰ্বিন্যাসিত (Consolidated) তালিকা প্ৰস্তুত কৰা হ’ব।\nচক্ৰ পঞ্জীয়কে স্থানীয়ভাৱে যিকোনো পৰ্যায়তে নথি-পত্ৰৰ শুদ্ধতা বিচাৰ কৰিব পাৰিব। এই কামৰ বাবে জিলা পঞ্জীয়কে (উপায়ুক্ত) চক্ৰ পঞ্জীয়কৰ অধীনত নিৰ্দিষ্ট এলেকাভিত্তিত দুজন ৰাজপত্ৰিত বিষয়াৰ দ্বাৰা এটি নিৰীক্ষণকাৰী দল (Verification Team) চমুকৈ VT গঠন কৰি দিব। এই VT ক্ৰমে—\nশুদ্ধতা বিচাৰ কৰিবলগা ব্যক্তিজনৰ পৰিচয় নিৰ্ধাৰণ কৰিব।\nনথি পত্ৰ পৰীক্ষণত সহায় কৰিব।\nপিতৃত্বৰ সংযোগৰ ওপৰত সন্দেহ হ’লে বিষয়টো চক্ৰ পঞ্জীয়কৰ দৃষ্টিগোচৰ কৰিব।\nএই দলৰ প্ৰতিবেদনৰ ভিত্তিত এন আৰ চিৰ এখনি খচৰা তালিকা (Additional Draft List) প্ৰকাশ কৰা হ’ব।\nএন আৰ চি বিষয়ত ‘ডি’ ভোটাৰ আৰু অবৈধ প্ৰব্ৰজনকাৰী বা বিদেশীৰ ক্ষেত্ৰত নিৰ্ধাৰিত প্ৰক্ৰিয়া\nঅসমৰ ভোটাৰ তালিকাত ‘ডি’ (সন্দেহযুক্ত) ভোটাৰ বুলি চিহ্নিত ব্যক্তিসকলে এন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ)ত অন্যান্যসকলৰ দৰেই নিৰ্ধাৰিত প্ৰ-পত্ৰত নিজৰ নাম এন আৰ চিত অন্তৰ্ভূক্তিৰ বাবে আবেদন কৰিব পাৰিব। অৱশ্যে মাননীয় বিদেশী ন্যায়াধীকৰণে আবেদনকাৰীক ভাৰতীয় বুলি ঘোষণা কৰাৰ পিছতহে আবেদনকাৰীৰ নাম এন আৰ চিত চূড়ান্তভাৱে অন্তৰ্ভূক্ত হ’ব। আনহাতে ক্ষমতাশালী কৰ্তৃপক্ষই (Competent Authority) যিসকল লোকক অবৈধ প্ৰব্ৰজনকাৰী বা বিদেশী বুলি ঘোষণা কৰিছে তেওঁলোকৰ নাম কোনো ক্ষেত্ৰতে এন আৰ চিত অন্তৰ্ভূক্ত নহ’ব।\nএন আৰ চিত নাম অন্তৰ্ভূক্তি সন্দৰ্ভত দাবী আৰু আপত্তি দাখিলৰ নিয়ম\nএন আৰ চিৰ খচৰা আৰু অতিৰিক্ত খচৰা তালিকাত নাম প্ৰকাশ নোপোৱা আবেদনকাৰীয়ে নিৰ্ধাৰিত প্ৰ-পত্ৰযোগে নিজৰ নাম এন আৰ চিত অন্তৰ্ভূক্তিৰ বাবে বিনামূলীয়াকৈ দাবী কৰিব পাৰিব।\nদাবী আৰু আপত্তিসমুহ চালি-জাৰি চাবলৈ কমপক্ষে এগৰাকী দায়িত্বপ্ৰাপ্ত সহকাৰী চক্ৰ পঞ্জীয়ক পৰ্যায়ৰ বিষয়া থাকিব।\nশেষত চক্ৰ পঞ্জীয়ক আৰু সহকাৰী চক্ৰ পঞ্জীয়কে সমূহ তথ্যপাতি পৰীক্ষা কৰি চূড়ান্ত সিদ্ধান্ত ঘোষণা কৰিব।\nৰাষ্ট্ৰীয় নাগৰিকপঞ্জীৰ চূড়ান্ত তালিকা প্ৰকাশ\nসংশ্লিষ্ট কৰ্তৃপক্ষই প্ৰাপ্ত আবেদনৰ ভিত্তিত আবেদনকাৰীৰ দাবী আৰু আপত্তিসমূহ সঠিকভাৱে পৰীক্ষা-নিৰীক্ষা কৰাৰ অনতত নাম এন আৰ চিত অন্তৰ্ভূক্তি আৰু কৰ্তন সাপেক্ষে সংযোজন আৰু বিয়োজন কৰি অতিৰিক্ত তালিকা আৰু কৰ্তন তালিকা কৰিব। এন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ)ত আপীলৰ ব্যৱসথা যদি এন আৰ চি প্ৰস্তুতকৰণ আৰু উন্নীতকৰণ (অদ্যাৱধিকৰণ)ত কোনো আবেদনকাৰীৰ দাবী আৰু আপত্তিৰ ক্ষেত্ৰত সংশ্লিষ্ট পঞ্জীয়ন বিষয়াই লোৱা সিদ্ধান্তত ব্যক্তিগৰাকী সন্তুষ্ট নহয় তেতিয়া তেওঁ মাননীয় বিদেশী ন্যায়াধিকৰণত নিৰ্ধাৰিত সময়ৰ ভিতৰত নিয়মানুযায়ী আপীল কৰিব পাৰিব। তেনেস্থলত ন্যায়াধীকৰণৰ সিদ্ধান্ত মতে পিছত এখন অতিৰিক্ত এন আৰ চি প্ৰকাশ কৰা হ’ব। এইক্ষেত্ৰত মাননীয় বিদেশী ন্যায়াধীকৰণৰ সিদ্ধান্ত চূড়ান্ত বুলি গণ্য কৰা হ’ব।\nৰাষ্ট্ৰীয় নাগৰিকপঞ্জী অদ্যাৱধিকৰণ প্ৰক্ৰিয়া\nঅদ্যাৱধিকৰণ কৰিবলৈ লোৱা ৰাষ্ট্ৰীয় নাগৰিকপঞ্জীত নাম অন্তৰ্ভূক্তিৰ আৱশ্যকীয় পদ্ধতিটো হৈছে লিগেচি ডাটাত বা ওপৰত উল্লেখিত নথপিত্ৰত নাম থকা ব্যক্তিসকলৰ লগত আবেদনকাৰীৰ সম্পৰ্কৰ যোগসূত্ৰ স্থাপন কৰা। ৰাষ্ট্ৰীয় নাগৰিকপঞ্জী অদ্যাৱধিকৰণৰ বিভিন্ন পৰ্যায় তলত উল্লেখ কৰা হ’ল।\nলিগেচি ডাটা প্ৰকাশৰ পৰ্যায়\nইণটাৰনেট এন আৰ চি সেৱা কেন্দ্ৰ (এন এছ কে) আৰু ভোটগ্ৰহণ কেন্দ্ৰসমূহত জনসাধাৰণৰ পৰিদশৰ্নৰ বাবে ১৯৫১ চনৰ ৰাষ্ট্ৰীয় নাগৰিকপঞ্জী আৰু ১৯৭১ চনৰ পূবৰ্ৰ সকলো ভোটাৰ তালিকা প্ৰকাশ কৰা হৈছে য’ত নাগৰিকসকলে নাম বিচাৰি সম্পৰ্কৰ যোগসূত্ৰ স্থাপন কৰিব পাৰিব। (এই উদ্দেশ্য ২৭ মাৰ্চ ২০১৫ তাৰিখৰ পৰা ২৫০০টা এন এছ কে মুকলি কৰা হৈছে)।\nআৱেদনপত্ৰ বিতৰণ আৰু গ্ৰহণৰ পৰ্যায়\n২০১৫ চনৰ এপ্ৰিল মাহৰ শেষৰ ভাগত ঘৰে ঘৰে আৱেদনপত্ৰ বিতৰণ কৰা হ’ব। প্ৰয়োজনীয় নথি-পত্ৰৰ সৈতে সম্পূণৰ্ভাৱে পূৰণ কৰা আবেদনপত্ৰ মনোনীত এন এছ কেত ২০১৫ চনৰ এপ্ৰিল মাহৰ শেষৰ পৰা ২০১৫ চনৰ ৩১ জুলাইলৈ গ্ৰহণ কৰা হ’ব। (আবেদন পত্ৰ এন এচ কেত জমা দি দাখিলকৃত নথিৰ তালিকাসহ কৰ্তৃপক্ষৰ প্ৰাপ্তি ৰছিদ লোৱাটো বাঞ্চনীয়)\nজুলাই মাহৰ পৰা অক্টোবৰ ২০১৫ লৈ চৰকাৰী বিষয়াৰ দ্বাৰা গঠিত নিৰীক্ষণকাৰীৰ দলে ৰাষ্ট্ৰীয় নাগৰিকপঞ্জীত নাম অন্তৰ্ভূক্তিৰ বাবে আবেদনপত্ৰ দাখিল কৰা আবেদনকাৰীৰ সন্দৰ্ভত পৰীক্ষণ সমপন্ন কৰা হ’ব।\nৰাষ্ট্ৰীয় নাগৰিকপঞ্জীৰ খচৰা প্ৰকাশৰ পৰ্যায়\n২০১৫ চনৰ অক্টোবৰ মাহৰ শেষৰ ফালে অদ্যাৱধিকৃত ৰাষ্ট্ৰীয় নাগৰিকপঞ্জীৰ খচৰা প্ৰকাশ কৰা হ’ব। ২০১৫ চনৰ নৱেম্বৰ মাহত খচৰা ৰাষ্ট্ৰীয় নাগৰিকপঞ্জী সন্দৰ্ভত দাখিল কৰাৰ দাবী/আপত্তি গ্ৰহণ আৰু নিষ্পত্তি কৰা হ’ব।\nচূড়ান্ত নাগৰিকপঞ্জী প্ৰকাশ\nঅদ্যাৱধিকৃত চূড়ান্ত ৰাষ্ট্ৰীয় নাগৰিকপঞ্জী ২০১৬ চনৰ জানুৱাৰী মাহৰ ভিতৰত প্ৰকাশ কৰা হ’ব।\nৰাষ্ট্ৰীয় নাগৰিকপঞ্জীত আপোনাৰ নাম কিদৰে অনতভূৰ্ক্ত কৰিব?\nআবেদনপত্ৰৰ লগত দাখিল কৰিবলৈ লিগেচি ডাটা ক’ড বা অন্যান্য গ্ৰহণযোগ্য নথপিত্ৰ সংগ্ৰহ কৰাৰ জৰিয়তে।\nআৱেদনপত্ৰ দাখিল কৰাঃ\nঘৰে ঘৰে আবেদনপত্ৰ বিতৰণ।\nএন আৰ চি সেৱা কেন্দ্ৰ (এন এছ কে)ত আবেদনপত্ৰ পোৱা যাব। আবেদনপত্ৰ এন আৰ চি ৱেবছাইট (nrcassam.nic.in)ৰ পৰাও ডাউনলোড কৰিব পৰা যাব।\nখালী আবেদনপত্ৰৰ ফটোকপিও ব্যৱহাৰ কৰিব পাৰিব।\nসম্পূণৰ্ভাৱে পূৰণ কৰা আবেদনপত্ৰ মনোনীত এন আৰ চি সেৱা কেন্দ্ৰত দাখিল কৰিব লাগিব। আবেদনপত্ৰ অনলাইন যোগেদিও (nrcassam.nic.in) দাখিল কৰিব পাৰিব।\nআবেদনপত্ৰৰ লগত পৰিয়ালৰ সকলো সদস্য ফটো আৰু প্ৰয়োজনীয় নথি-পত্ৰ গাঁথি দিব লাগিব।\n২০১৫ চনৰ এপ্ৰিল মাহৰ শেষৰ ফালে চৰকাৰৰ দ্বাৰা যেতিয়া আবেদনপত্ৰ গ্ৰহণৰ বাবে জাননী জাৰি কৰা হ’ব তেতিয়া সম্পূণৰ্ভাৱে পূৰণ কৰা আবেদনপত্ৰ মনোনীত এন আৰ চি সেৱা কেন্দ্ৰ (এন এছ কে)লৈ গৈ দাখিল কৰিব লাগিব বা এন আৰ চি ৱেবছাইটত আপলোডো কৰিব পাৰিব। এন আৰ চি সেৱা কেন্দ্ৰই আপোনাক প্ৰয়োজনীয় সহায় আগবঢাব।\nঅনুগ্ৰহ কৰি মনত ৰাখিব যে ১৯৭১ চনৰ ২৪ মাৰ্চ (মাজনিশা)লৈ প্ৰকাশিত যিকোনো বছৰৰ লিগেচি ডাটা ৰাষ্ট্ৰীয় নাগৰিকপঞ্জীত নাম অন্তৰ্ভূক্তিৰ যোগ্যতা নিৰূপণৰ বাবে গ্ৰাহ্য হ’ব। লিগেচি ডাটাত থকা নামত কিবা ভুল থাকিলে সেইবোৰৰ ক্ষেত্ৰত লিখিত সাক্ষ্যৰ ভিত্তিত যথোপযুক্ত পৰীক্ষণৰ ব্যৱস্থা কৰা হ’ব। এই সংক্ৰান্তত শপতনামা দাখিল কৰিলে সেইবোৰৰ গ্ৰহণযোগ্যতা পৰীক্ষণৰ ফলাফলত ওপৰত নিভৰ্ৰশীল হ’ব।\nলিগেচি ডাটাৰ প্ৰত্যায়িত প্ৰতিলিপি/সংক্ষিপ্ত প্ৰতিলিপি কোনো নাগৰিকৰ লগত থাকিলে বৈধ লিগেচি ডাটা কোড প্ৰদান কৰাৰ বাবে এনেধৰণৰ প্ৰতিলিপি চৰকাৰী কাৰ্যালয়ত থকা লিগেচি ডাটাৰ লগত মিলাই চোৱা হ’ব। এনেক্ষেত্ৰত নাগৰিকসকলে এনেবোৰ প্ৰতিলিপি লগত লৈ মনোনীত এন আৰ চি সেৱা কেন্দ্ৰলৈ গৈ বা এন আৰ চি ৱেবছাইটলৈ গৈ স্থলতে এনেবোৰ সংক্ষিপ্ত প্ৰতিলিপিৰ সত্যাসত্য প্ৰমাণিত হোৱা সাপেক্ষে বৈধ লিগেচি ডাটা কোড সংগ্ৰহ কৰিব লাগিব। স্থলতে এনে প্ৰতিলিপিৰ সত্যাসত্যতা নিৰূপণ কৰিব নোৱাৰিলেও নাগৰিকপঞ্জী সেৱা কেন্দ্ৰই এনেবোৰ প্ৰতিলিপিৰ সবিশেষ তথ্য প্ৰতিলিপি প্ৰদানকাৰী কৰ্তৃপক্ষৰ লগত থকা মূল নথিৰ সৈতে মিলাই অধিক পৰীক্ষাৰ বাবে গ্ৰহণ কৰিব।\nনাগৰিকপঞ্জী সেৱা কেন্দ্ৰত বা অনলাইনযোগে লিগেচি ডাটা চোৱা আৰু লিগেচি ডাটা ক’ড প্ৰদান কৰাটো সম্পূৰ্ণ বিনামূলীয়া।\nৰাষ্ট্ৰীয় নাগৰিকপঞ্জীত নাম অন্তৰ্ভূক্তিৰ যোগ্যতা অৰ্জনৰ বাবে লিগেচি ডাটা আৰু অন্যান্য আনুষংগিক নথপিত্ৰ সংগ্ৰহ কৰিবলৈ আৰম্ভ কৰক। আহক আমি সকলোৱে মিলি ৰাষ্ট্ৰীয় নাগৰিকপঞ্জীৰ অদ্যাৱধিকৰণৰ কাম সম্পন্ন কৰি আমাৰ নিজৰ আৰু ভৱিষ্যৎ প্ৰজন্মৰৰ বাবে ইয়াক সাফল্যৰ এক কাহিনীলৈ ৰূপান্তৰিত কৰোঁহক।\n১৯৬৬ চনৰ ১ জানুৱাৰীৰ পৰা ১৯৭১ চনৰ ২৪ মাৰ্চ (মাজনিশা)লৈকে অসমত প্ৰৱেশ কৰাসকলক এন আৰ চিত অন্তৰ্ভূক্ত কৰা হ’ব যদিও তেওঁলোকে ১০ (দহ) বছৰৰ বাবে ভোটাধিকাৰৰ পৰা বঞ্চিত হ’ব৷\nSAIDUR Jan 04, 2019 02:57 PM\nVery good information, I hope peoples are using this snow effect cursor in their blog and make their site more attractive. Thanks to sharing this post with us. vikaspedia Great Job\nশেহতীয়া উন্নীতকৰণ: Jul 18, 2020


চৰকাৰী পেন্সন আঁচনিৰ ডাঙৰ পৰিৱৰ্তন? আপোনাৰ কাৰণে আছে সুখবৰ– News18 assam\nচৰকাৰী পেন্সন আঁচনিৰ ডাঙৰ পৰিৱৰ্তন? আপোনাৰ কাৰণে আছে সুখবৰ\nচৰকাৰী পেন্সন আঁচনিত বৃহৎ সালসলনিৰ দিশে আগবঢ়া হৈছে। এই আঁচনিৰ অধীনত টকা দুগুণলৈ বৃদ্ধি পোৱাৰ লগতে পাব কেতবোৰ বিশেষ সুবিধা। অটল পেন্সন যোজনাত সৰ্বাধিক পেন্সন সীমা ৫০০০টকাৰ পৰা বৃদ্ধি কৰি ১০,০০০টকা মাহেকত কৰাৰ সিদ্ধান্ত লোৱা হৈছে।\nLast Updated : December 24, 2019, 18:40 IST\nচৰকাৰী পেন্সন স্কীম এনপিএছ অৰ্থাৎ নেচনেল পেন্সন চিষ্টেম (NPS-National Pension System)ত বৃহৎ সালসলনি কৰাৰ প্ৰস্তুতি চলোৱা হৈছে। পিএফআৰডিএ (PFRDA-Pension Fund Regulatory & Development Authority of India)–এ ১ ফেব্ৰুৱাৰী, ২০২০চনত উত্থাপন হ’বলগীয়া বাজেটত এনপিএছত ১লাখ টকালৈকে বিনিয়োগ কৰাৰ ক্ষেত্ৰত ৰেহাই দিয়াৰ পৰামৰ্শ দিছে। আহক চাও আৰু কি কি সলনি হ’ব?\nঅৱসৰৰ পিছত পেন্সনৰ ধন মানুহৰ জীৱনত এক ডাঙৰ সকাহ। চৰকাৰী পেন্সন চিষ্টেম (NPS-National Pension System) ৰ ডাঙৰ পৰিৱৰ্তন কৰাৰ দিশে আগবাঢ়িছে। পিটিআইৰ প্ৰতিবেদন অনুসৰি পেন্সন ফাণ্ড নিয়ামক পিএফআৰডিএ (PFRDA-Pension Fund Regulatory & Development Authority of India) ১ফেব্ৰুৱাৰী, ২০২০ত উত্থাপন হ’বলগীয়া বাজেটত এনপিএছত ১লাখ টকালৈকে বিনিয়োগ কৰাৰ ক্ষেত্ৰত ৰেহাই দিয়াৰ পৰামৰ্শ প্ৰদান কৰিছে। বৰ্তমান সময়ত ব্যক্তিগত কৰদাতাসকলে ৫০,০০০টকালৈকে বিনিয়োগ কৰাৰ ক্ষেত্ৰত লাভ অৰ্জন কৰে।\nপেন্সন স্কীমৰ ৪টা ডাঙৰ পৰিৱৰ্তন কৰাৰ প্ৰস্তুতি\nপিএফআৰডিএৰ পূৰ্ণকালীন সদস্য সুপ্ৰতিম বেনাৰ্জীয়ে পিটিআইক কয় যে বাজেটৰ কাৰণে আমি চাই আছো যে এনপিএছৰ অধীনত বৰ্তমানৰ ৫০,০০০টকাৰ বিনিয়োগ ১লাখ টকালৈ বৃদ্ধি কৰিব পাৰি নে কি?\nবেনাৰ্জীয়ে লগতে কয় যে, আমি ইয়াৰ উপৰিও অটল পেন্সন যোজনাৰ অধীনত বয়সৰ সীমা ৪০বছৰৰ পৰা বৃদ্ধি কৰি ৬০বছৰ কৰাৰ ক্ষেত্ৰত আগ্ৰহী। বৰ্তমান অটল পেন্সন যোজনাৰ লাভ ১৮ৰ পৰা ৪০বছৰৰ লোকেহে গ্ৰহণ কৰিব পাৰে।\nঅটল পেন্সন যোজনাৰ সৰ্বাধিক পেন্সন সীমা ৫,০০০টকাৰ পৰা বৃদ্ধি কৰি মাহে ১০,০০০টকালৈ বৃদ্ধি কৰাৰ কথা কোৱা হৈছে।\nপিএফআৰডিএ–এ চৰকাৰক এনপিএছৰ অধীনত কেন্দ্ৰীয় চৰকাৰৰ কৰ্মচাৰীৰ কাৰণে টেক্স ফ্ৰী ১৪শতাংশ যোগদানৰ ব্যৱস্থাক সকলো কেটেগৰীৰ কাৰণে বৃদ্ধি কৰোৱাৰ ক্ষেত্ৰত আগ্ৰহ প্ৰকাশ কৰিছে। কেন্দ্ৰীয় চৰকাৰৰ কৰ্মচাৰীৰ কাৰণে ১৪শতাংশ যোগদান ১এপ্ৰিল ২০১৯ৰ পৰা বিনামূলীয়া কৰা হৈছিল। ৰাজ্য চৰকাৰ আৰু স্বায়ত্ব শাসিত নিকায়ৰ ক্ষেত্ৰত কৰ্মচাৰীৰ ১০শতাংশ যোগদান টেক্স ফ্ৰী আৰু অন্তিম ৪শতাংশ যোগদানৰ ক্ষেত্ৰত টেক্স কৰ্মচাৰীজনে নিজে দিবলগীয়া হয়।\nউল্লেখযোগ্য যে নেচনেল পেন্সন চিষ্টেম অৰ্থাৎ এনপিএছ এক চৰকাৰী ৰিটায়াৰমেণ্ট চেভিং স্কীম, এই স্কীম কেন্দ্ৰই ১জানুৱাৰী, ২০০৪চনত আৰম্ভ কৰিছিল। এই তাৰিখৰ পিছত যোগদান কৰা সকলো চৰকাৰী কৰ্মচাৰীৰ কাৰণে এই যোজনা অনিবাৰ্য। ২০০৯চনৰ পিছত এই আঁচনি ব্যক্তিগত ক্ষেত্ৰত কাম কৰাসকলৰ কাৰণেও খুলি দিয়া হয়।\nএই আঁচনিৰ অধীনত প্ৰাইভেট চেক্টৰত কাম কৰা কৰ্মচাৰীয়ে নিজৰ ইচ্ছাৰে এই আঁচনিৰ অন্তৰ্ভুক্ত হ’ব পাৰে। অৱসৰৰ পিছত কৰ্মচাৰীয়ে এনপিএছৰ এটা অংশ উলিয়াব পাৰে আৰু বাকী ধন ৰিটায়াৰমেণ্টৰ পিছত ৰেগুলাৰ ইনকামৰ কাৰণে এনইউটি ল’ব পাৰে।\nএই আঁচনিৰ কাৰণে চৰকাৰে পইণ্ট অৱ প্ৰেজেন্স সকলো প্ৰাইভেট আৰু চৰকাৰী বেংকত নিৰ্মাণ কৰিছে। https://www.npscra.nsdl.co.in/pop-sp.php এই ৱেৱছাইটৰ জৰিয়ে এই পিঅ’পিলৈ যাব পাৰে।\nএকাউণ্ট খুলিবলৈ ঠিকনাৰ প্ৰমাণ, পৰিচয়ৰ প্ৰমাণ, জন্মৰ প্ৰমাণ পত্ৰ বা দশম শ্ৰেণীৰ চাৰ্টিফিকেট, চাবস্ক্ৰাইবাৰ ৰেজিষ্ট্ৰেশ্যন ফৰ্ম আদি প্ৰয়োজনীয়।\nএই আঁচনিত দুই ধৰণৰ একাউণ্ট থাকে, টায়াৰ ১ আৰু টায়াৰ ২। প্ৰত্যেক চাবস্ক্ৰাইবাৰক এটা পাৰমানেন্ট একাউণ্ট নম্বৰ (PRAN) উপলব্ধ কৰোৱা হ’ব আৰু ১২টা এককৰ এই সংখ্যাই সকলো লেন–দেনত কামত আহে।\nFirst published: December 24, 2019, 18:40 IST


মানুহৰ অস্তিত্ব - জ্যোৎস্না বৰুৱা - সাহিত্য ডট অৰ্গ\nজীৱন সম্পৰ্কে এক যুক্তিগ্ৰাহ্য সামগ্ৰিক ধাৰণা কোনেও দিব নোৱাৰে৷ জীৱনক লৈ মানুহৰ অনন্ত বিস্ময় আৰু কৌতূহল৷ অনিশ্চিত অৰ্থহীনতা আৰু যন্ত্ৰণাময় অস্তৰতাৰ অনেক দ্বিধা-দ্বন্দ্বৰ বোকোচাত উঠিয়েই জীৱনৰ অস্তিত্বৰ অৰ্থ বিচাৰি মৰীচিকাৰ পিছে পিছে মানুহে প্ৰাণান্তক শ্ৰম কৰিছে৷ জীৱনৰ বোজা দুঃসহ আৰু দুৰ্বোধ্য বুলি জানিও অন্তহীন জিজ্ঞাসাৰে অলৌকিক ব্যঞ্জনাৰে মানুহে নিজকে মহিমামণ্ডিত ৰূপত প্ৰতিষ্ঠা কৰিবলৈ অপৰিসীম চেষ্টা অহৰহ কৰি আহিছে৷ এয়াই অনন্তকালৰ বাবে মানুহৰ বাস্তৱ৷ চেতনাৰ উচ্চ পৰ্য্যায়লৈ উধাবলৈ চেষ্টা কৰা মানুহৰ বাবে দুখ-যাতনাও আনন্দ আৰু আশীৰ্বাদত পৰিণত হ’বলৈ বাধ্য৷ জীয়াই থকাৰ তীব্ৰ স্পৃহাত মানুহে দুখ আৰু সমস্যা সহিবই৷ ‘মাডাম বোভাৰী’ খ্যাত ফৰাচী লেখক গুস্তভ ফ্ল’বেয়াৰে এগৰাকী বান্ধৱীলৈ লিখিছিল- ‘Life is suchahideous business that the only method of bearing it is to avoid it……’ দুখ-যাতনা আৰু নিৰাশাৰ অন্ধকাৰ বন্দীশালত বহিয়ে আত্মাৰ কাল্পনিক কণমাণি ৰেঙণিতে মানুহে মানুহে আঁকিব বিচাৰে সূৰ্য্যোদয়ৰ ছবি৷ জীৱশ্ৰেষ্ঠ মানুহক অধিক শক্তিমন্ত আৰু আত্মাবিশ্বাসী ৰূপত প্ৰতিষ্ঠা হোৱা চাবলৈকে দেৱদূতসদৃশ সুন্দৰ পুৰুষ খলিল জিব্ৰানে ‘ Song of the Wave’ ত কৈছে- I may be weary, but I shall never die.’ ‘Song of the Flower’- ত প্ৰচণ্ড দৃঢ়তাৰে তেওঁ ঘোষণা কৰিছে- ‘But I look up high to see only the light and never look down to see my shadow, this is wisdom, this is wisdom which man much learn.’\nমানুহে জীৱনটোক ভাল পায়৷ মানুহ জীৱনৰ দাস৷ জীয়াই থকাটো মানুহৰ সৰ্বপ্ৰথম কৰ্ত্তব্য৷ পৃথিৱীখনত একমাত্ৰ একমাত্ৰ মানুহৰহে আছে আত্মাৰ স্বাধীনতা, যাৰ জৰিয়তে মানুহে জীৱনৰ অস্তিত্বক অৰ্থপুৰ্ণ কৰি তুলিব পাৰে৷ জীয়াই থকাৰ সোঁতত নিজক উটুৱাই দি থাকোঁতে মানুহৰ জীৱনলৈ এক আধ্যাত্মিক শূন্যতা আহে৷ একান্ত নীৰৱতাত সমস্ত স্বাধীনতাৰে নিবিড়ভাৱে মানুহে প্ৰশ্ন কৰে- ‘মোৰ জীৱনৰ অৰ্থ কি? অস্তিত্ব কি? মানুহৰ মনৰ অতল গভীৰত উদ্ভৱ হোৱা অৰ্থহীনতাতে জীৱনৰ অস্তিত্ব আৰু সম্ভাৱনাৰ প্ৰশস্ত পথৰ নিৰ্দ্দেশ থাকে৷ তেওঁ যে কেৱল তেওঁ, আন কোনো নহয় বা হ’ব নোৱোৰে, এই কথা আনৰ চকুৰ মণিত প্ৰতিবিম্বিত হোৱা দেখিবলৈ পোৱা যায়৷ আলবেয়াৰ কেম্যুৱে ‘The Myth of Sisphus’ ত ছিছিফাছে শিলটো ঠেলি পাহাৰৰ ওপৰলৈ তোলাতে জীৱনৰ স্বীকৃতি উপলব্ধি কৰিছে৷ প্ৰতিবাৰে শিলটো যিহেতু বাগৰি তল পায়হি আৰু দেখাত সেয়ে জীৱনটো হতাশজনক যেন লাগিলেও প্ৰতিবাৰে বাগৰি পৰা শিলটোক ওপৰলৈ উঠাবলৈ চেষ্টা কৰি থকাটোতে ছিছিফাছৰ কৰ্ত্তব্য আৰু দায়িত্বৰ যি টেতনা প্ৰকাশ পাইছে সিয়ে মানুহৰ মহত্তৰ সাধনাক প্ৰকাশ কৰিবলৈ সক্ষম হৈছে৷ ছিছিফাছৰ আত্মাৰ উদ্দীপনাদীপ্ত কণ্ঠই যেন ক’ব খোজে – ‘ময়ো মোৰ মতে জীয়াই আছোঁ, সজ্ঞানে আৰু সুখী হৈ৷ মই কৰিব লগা কামতে মোৰ জীৱনৰ অৰ্থ মই বিচাৰি পাইছোঁ৷\nপ্ৰত্যেক মানুহৰ এক স্বাধীন সত্তা আছে৷ জীৱন আৰু মৃত্যুৰ চেতনাও মানুহ মাত্ৰৰে বেলেগ বেলেগ৷ গতিকে সৎ-অসতৰ ধাৰণাও নিজস্ব চিন্তা-ভাবনাৰ লগত জড়িত৷ ব্যক্তি মাত্ৰৰে মহৎ হোৱাৰ অধিকাৰ আছে আৰু ইয়াৰ বিপৰীতে পশু হোৱাৰো অধিকাৰ আছে৷ নিজৰ মতে ভাল কাম কৰিব পৰা স্বাধীনতাৰে মানুহে মনুষ্যত্বৰ ওপৰ খাপলৈ উধাব পাৰে আৰু ইয়াৰ বিপৰীতে বেয়া কাম কৰি পশুতকৈও অধম শাৰীলৈ নিজকে অৱনমিত কৰিব পাৰে৷ লোভ, ভোগ, সন্দেহ আৰু সংশেয়েৰে চিৰঅতৃপ্ত মানুহৰ আত্মসন্তুষ্টিৰ সৈতে আপোচ কৰা সম্ভৱ নহয়৷ সুখেৰে ভৰা শান্তিময় এখন পৃথিৱীত সটুষ্ট হ’ব লগা হোৱা হ’লে, মানুহৰ জীৱনটো নীৰস, নিস্প্ৰাণ আৰু বিবৰ্ণ হ’লহেঁতেন৷ বৈচিত্ৰ্যহীন, সুখী আৰু শান্তিপূৰ্ণ জীৱনবোৰত উৎসাহ-উদ্দীপনা, কৌতূহল আৰু বিস্ময় বুলি একোৱেই নাথাকিলহেঁতেন৷ বিচিত্ৰ ৰহস্যময় মানুহবোৰ সৃষ্টি কৰাৰ বাবেই ভগৱানৰ আচৰিত শক্তিত মই বিশ্বাস কৰোঁ৷ কোনো মানুহৰ হাতত ভগৱানে যে পূৰ্ব নিদ্ধাৰিত জীৱনৰ চাবিকাঠী এটা দি নপঠালে তাৰ বাবে ভগৱানৰ ওচৰত মই বৰ কৃতজ্ঞহৈ পৰোঁ৷ কিন্তু মানুহৰ প্ৰতি মানুহ কৰা ভয়ংকৰ নিষ্ঠুৰতাবোৰত ভীত, সন্ত্ৰস্ত হৈ দুখ আৰু অনিশ্চয়তাত জীৱন পাৰ কৰিব লগা হওঁতে জাৰ্মান দাৰ্শনিক নীৎসেৰ দৰে ময়ো কওঁ-\n‘ভগৱানৰ মৃত্যু হ’ল৷ ’ প্ৰচণ্ড নেতিবাদৰ কবলত পৰিও অতীৱ ৰহস্যময়, তাৰে শুভংকৰ এক নিৰ্য্যাস বিচাৰি পুনৰ ভল্টেয়াৰৰ দৰে আত্মাক কওঁ- ‘ভগৱানৰ ভগৱান যদি নায়ো, তথাপি মানুহে ভগৱানক আৱিষ্কাৰ কৰি ল’ব লাগিব৷ ’ সঁচাকৈ মানুহৰ এটা নিৰ্দ্দিষ্ট চৰিত্ৰ থাকিবই লাগিব বুলি কোনেও দাবী কৰিব নোৱাৰে৷ এক সত্য সত্তা আৰু এক আদিম সত্তাৰ মাজৰ দৃষ্টিভংগীৰ অৰিয়াঅৰিত মানুহৰ জীৱন দুল থাকে৷ উইলিয়াম জেইমছ্ নামৰ মনস্তত্তবিদজানে ‘Principle of Psychology’ ত কৈছে যে মনৰ চৰিত্ৰ বেলেগ হোৱাৰ বাবেই বিভিন্ন চৰিত্ৰ এক সংমিশ্ৰিত প্ৰৱাহত মানুহে কাম কৰে৷ নিজস্ব পছন্দ অনুসৰি মানুহে ভাল আৰু বেয়া কামবোৰ কৰি থাকিবই৷ ভাল কাম কৰাৰ বাবে এজন ব্যক্তিয়ে অন্তৰাত্মাত যেনে অপৰাজেয় শক্তি অনুভৱ কৰে ঠিক একেদৰে বেয়া কামৰ দ্বাৰা অশুভ অস্তিত্বক প্ৰতিপন্ন কৰাৰ বাবেও আন এজন ব্যক্তিয়ে একে শক্তিৰ অধিকাৰী কৰি নিজক গঢ়ি তোলে৷ অৰ্থ্যৎ এজন মানুহে জীয়াই থকাৰ স্পৃহাত যি কাম কৰে, সেয়াই মানুহৰ অস্তিত্বত পৰিণত হয়৷ শুভ চেতনাৰ ৰুচিৱান মানুহে অমৰ হোৱাৰ বাসনা নকৰে৷ তেওঁলোকে যি কৰে সি কেৱল বাস্তৱ আৰু সম্ভাৱনাৰ চেতনাতে আৱদ্ধ হৈ থাকে৷ একান্তভাৱে জীৱনৰ প্ৰতি দায়ৱদ্ধ হৈ বিনম্ৰতাৰে কৰা সাধু কামতে মানুহৰ মহত্তৰ চানেকি ৰৈ যায়৷\nচৰণে কাকেগাৰ্ড নামৰ ডেনিছ চিন্তাবিদজনে প্ৰথমে ‘অস্তিত্ব’ শব্দটো ব্যৱহাৰ কৰিছিল৷ তেওঁৰ মতে কোনো মানুহৰে নিজৰ প্ৰকৃত পৰিস্থিতি আৰু কৰ্ত্তব্য সৰ্ম্পকে আগতীয়া জ্ঞান লাভ কৰা সম্ভৱ নহয়৷ নিজে নিৰ্বাচন কৰা পথেৰে আগবাঢ়ি মানুহে স্বৰ্গ বা নৰকত বাস কৰে৷ ফিয়’ডৰ ডষ্টয়েভস্কিয়ে ‘Notes from the Underground’ত মানুহৰ অন্তৰাত্মাৰ চেতনাৰ এক অভিনৱ দিশ উন্মোচন কৰিছে ’One’s own free unfettered choice, one’s own caprice however wild it may be, one’s own fancy worked up at times to frenzy- is that very most advantageous advantage which we have overlooked, which comes under no classification and against which all systems and theories are continually being shattered to atoms. And how do these wiseacres know that man wantsanormal,avirtuous choice? What man wants is simply independent choice, whatever that independence may cost, wherever it may lead.’\nনিৰ্বাচন-স্বাতন্ত্ৰ্য থকাৰ দৰে মানুহৰেই থাকে সম্ভাৱনাৰো প্ৰকৃত জ্ঞান৷ সেয়ে চৰম সংকটৰ মূহূৰ্ত্ততো মানুহে সত্য আৰু ন্যায় নিৰ্বাচনৰ ক্ষমতাৰে নিজৰ পৰিচয় দিয়াই নহয়, মনুষ্যত্বৰ ওপৰ সোপানেদি নিজৰ অজ্ঞাতে ঊধাব পাৰে৷ স্বাভাৱিক জীৱন-যাপনৰ সাধুতা আৰু আধ্যাত্মিক এষণাৰ গভীৰতাৰ উপলব্ধিৰ সক্ৰিয়তাতে মানুহৰ জীৱনৰ গুণগত উৎকৰ্ষ সাধন হয়৷ সাধাৰণ মানুহ এনেদৰেই অসাধাৰণ মানুহত পৰিণত হয়৷ অসাধাৰণত্বত আত্মাৰ মহত্তৰ সাধনা প্ৰতিধ্বনিত হয়৷ বাহ্যিকভাৱে গৌৰৱমণ্ডিত আৰু চমৎকাৰ যেন লগা কাৰ্য্যৰ আঁৰত থাকে গভীৰ মানবীয় অনূভূতিৰ লগতে উচিত সময়ত গ্ৰহণ কৰিব পৰা শুদ্ধ সিদ্ধান্ত৷ ইচ্ছা কৰিলেই মানুহে যুক্তিসিদ্ধ জীৱন যাপন কৰিব পাৰে৷ নিজস্ব শক্তিৰ সুপ্ৰয়োগেৰে অসীম সম্ভাৱনাৰ গৰাকী হ’ব পাৰে৷ এয়াই মানুহ হোৱাৰ গৌৰৱ মানুহৰ জীৱনৰ অৰ্থ৷ মানুহৰ অস্তিত্ব৷ ■■\n← আত্মকথা – মিতালী মহন্ত\nশ্বহীদ – মিতালী বৰ্মন →


৩ জুলাই, ১৯৪১ (৭৯ বছৰ)\nফিল্ম এণ্ড টেলিভিছন ইনষ্টিটিউট অৱ ইণ্ডিয়া\nজন্ম আৰু ব্যক্তিগত জীৱনসম্পাদনা কৰক\nকেৰালাৰ আদুৰ চহৰৰ মান্নাডি গাঁৱত ১৯৪১ চনৰ ৩ জুলাই তাৰিখে গোপালকৃষ্ণনৰ জন্ম হয়। তেওঁৰ দেউতাকৰ নাম আছিল মাধৱন উন্নীথন আৰু মাক মৌত্তাথু গৌৰী কুঞ্জম্মা। সাতোটা ভাই-ভনীৰ ভিতৰত গোপালকৃষ্ণন আছিল ষষ্ঠ। তেওঁৰ ন বছৰ বয়সত মাক- দেউতাকৰ বিবাহ বিচ্ছেদ হয় আৰু তেওঁ মাকৰ সৈতে থাকিবলৈ লয়। গৌৰী কুঞ্জম্মাৰ পৰিয়ালটি আছিল অতি সুসংস্কৃতিবান। সেয়ে গোপালকৃষ্ণনে সৰুৰেপৰা এটা সুস্থ সাংস্কৃতিক বাতাবৰণত ডাঙৰ-দীঘল হোৱাৰ সুবিধা পায়। ৮ বছৰ বয়সত এখন অপেছাদাৰী নাটকত অভিনয়েৰে তেওঁ শিল্পী জীৱনৰ পাতনি মেলে। পিছত লেখা-মেলা আৰু নিৰ্দেশনালৈ তেওঁ ভেটি সলনি কৰে আৰু আদুৰ নামেৰে বহুকেইখন নাটক লিখে আৰু পৰিচালনা কৰে। জন্মতে তেওঁৰ নাম গোপালকৃষ্ণন উন্নীথন ৰখা হৈছিল যদিও আদুৰ নামে নাটক লিখি তেওঁ জনসমাজত এই নামেৰে পৰিচিতি লাভ কৰে। ১৯৬১ চনত তেওঁ অৰ্থনীতি বিজ্ঞান, ৰাজনীতি বিজ্ঞান আৰু পাব্লিক প্ৰশাসনত গান্ধীগ্ৰাম ৰুৰেল ইনষ্টিটিউটৰপৰা স্নাতক ডিগ্ৰী লয় আৰু আৰু এজন চৰকাৰী বিষয়া ৰূপে তামিলনাডুৰ দিন্দিগালত কাৰ্যনিৰ্বাহ কৰে। এইখিনি সময়তে তেওঁ পুনেৰ ফিল্ম এণ্ড টেলিভিছন ইনষ্টিটিউটত স্ক্ৰীন-প্লে' ৰাইটিং পাঠ্যক্ৰমৰ বিজ্ঞাপন দেখে আৰু ১৯৬২ চনত চাকৰি এৰি এই পাঠ্যক্ৰমত নামভৰ্তি কৰে। ভাৰত চৰকাৰৰ স্কলাৰশ্বিপসহ ১৯৬৫ চনত তেওঁ এই পাঠ্যক্ৰম শেষ কৰে আৰু কেৰালালৈ উভতি গৈ তেওঁৰ সহপাঠী আৰু বন্ধুবৰ্গৰ সৈতে লগ-লাগি তাত চিত্ৰলেখা ফিল্ম চ'ছাইটি আৰু চলচ্চিত্ৰ সহকৰণ সংঘ আৰম্ভ কৰে। এইটো আছিল কেৰালাৰ প্ৰথমটো চলচ্চিত্ৰ উদ্যোগ। এই উদ্যোগটোৰ উদ্দেশ্য আছিল কোপাৰেটিভ চেক্টৰত ছবিৰ প্ৰযোজনা, পৰিৱেশন আৰু প্ৰদৰ্শনী পতা।\n১৯৭২ চনৰ ১৩ ছেপ্টেম্বৰত সুনন্দাৰ সৈতে গোপালকৃষ্ণনৰ বিয়া হয় আৰু তেওঁলোকে কেৰালাৰ তিৰুৱনন্থপুৰম (ত্ৰিবান্দম) স্থায়ীভাৱে বসবাস কৰিবলৈ লয়। ১৯৭৩ চনত তেওঁলোকৰ ছোৱালী অস্বতীৰ জন্ম হয় আৰু ২০১৫ চনত দুৰাৰোগ্য ৰোগত ভুগি সুনন্দাৰ মৃত্যু হয়। অস্বতী এগৰাকী আই পি এছ বিষয়া (অসম কেডাৰ, ২০০০ বেটচ্) আৰু তেওঁ ২০১০ চনৰপৰা মুম্বাই পুলিচ বিভাগৰ ডেপুটি কমিছনাৰ ৰুপে কৰ্মৰত।\nআন্তৰ্জাতিক ফিল্ম ক্ৰিটিক বঁটা, একাদিক্ৰমে ৬খন ছবিৰ বাবে(Mukhamukham, Anantaram, Mathilukal, Vidheyan, Kathapurushan and Nizhalkkuthu)\n↑ "Film and Television Institute of India (FTII) keen to go global, train foreign actors & technicians - Times of India". https://timesofindia.indiatimes.com/entertainment/hindi/bollywood/news/film-and-television-institute-of-india-ftii-keen-to-go-global-train-foreign-actors-technicians/articleshow/63067198.cms। আহৰণ কৰা হৈছে: 25 April 2018.\n↑ Attipetty, Peter (6 May 2013). "Milwaukee chose me: Adoor Gopalakrishnan" (en-US ভাষাত). https://www.americanbazaaronline.com/2013/05/06/adoor-gopalakrishnan-film-archive-research-center-at-peck-school-of-arts/.\n↑ "Mahatma Gandhi University".5October 2014. http://www.kerala.gov.in/index.php?option=com_content&view=article&id=3408.\n↑ "Celebrating Cinema:5Reasons You Should Know About this Pioneer of New Wave – The Penguin Digest". https://penguin.co.in/thepenguindigest/celebrating-cinema-5-reasons-you-should-know-about-this-pioneer-of-new-wave/। আহৰণ কৰা হৈছে: 25 April 2018.\n↑ "Dadasaheb Phalke awardee Adoor Gopalakrishnan completes 50 years in cinema" (en ভাষাত). https://www.indiatoday.in/movies/celebrities/story/malayalam-filmmaker-adoor-gopalakrishnan-completes-50-years-in-cinema-335690-2016-08-17। আহৰণ কৰা হৈছে: 25 April 2018.\n"https://as.wikipedia.org/w/index.php?title=আদুৰ_গোপালকৃষ্ণন&oldid=239346"ৰ পৰা অনা হৈছে\nLast edited on 21 June 2020, at 19:12\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=61296।\nএই পৃষ্ঠাখন ২১ জুন, ২০২০ তাৰিখে ০০:৪২ বজাত অন্তিম সংশোধন কৰা হৈছিল।